title: চিরাং জেলা

text: চিরাং জেলা () (উচ্চারণ: ˌʧɪˈrɑ:ŋ/ˌʧɪˈræŋ) হচ্ছে উত্তর-পূর্ব ভারতের আসাম রাজ্যের পশ্চিম প্রান্তে অবস্থিত বড়োল্যান্ড স্বায়ত্বশাসিত পরিষদ-এর অন্তর্ভুক্ত চারটি জেলার ভিতরে একটি। ২০০৪ সনে কোকড়াঝাড়, বঙাইগাঁও এবং বরপেটা জেলার অংশবিশেষ নিয়ে চিরাং জেলা গঠন করা হয়েছিল। এই জেলা ভারতীয় সংবিধান-এর ষষ্ঠ অনুচ্ছেদের অন্তর্গত। ব্রহ্মপুত্র নদ প্রবাহিত উপত্যকার সমভূমি নিয়ে এই জেলা গঠিত। গারো ভাষার শব্দ চি (অর্থঃ জল) এবং রাং (অর্থঃ সম্পত্তি), মিলে জেলার নাম চিরাং হয়েছে বলে ধরা হয়।


title: টমি ফ্র্যাংক্‌স

text: জেনারেল টমি রে ফ্র্যাংক্‌স (ইংরেজি ভাষায়: Tommy Ray Franks) (জন্ম: ১৭ই জুন, ১৯৪৫) মার্কিন যুক্তরাষ্ট্রের সেনাবাহিনীর একজন অবসরপ্রাপ্ত জেনারেল। অবসরের পূর্বে তিনি যুক্তরাষ্ট্রের সেন্ট্রাল কমান্ডের কমান্ডারের দায়িত্ব পালন করেছেন। দেশের বাইরে যুক্তরাষ্ট্রের সকল প্রকার সামরিক তৎপরতা এবং অপারেশন নিয়ন্ত্রণ করা হয় এই সেন্ট্রাল কমান্ডের মাধ্যমে। ফ্র্যাংক্‌সের সময় মধ্যপ্রাচ্য সহ প্রায় ২৫টি দেশে চলতো এই তৎপরতা। জেনারেল অ্যান্থনি জিনির উত্তরসূরী হিসেবে ২০০০ সালের ৬ই জুলাই তিনি দায়িত্ব গ্রহণ করেন। অবসর নেন ২০০৩ সালের ৭ই জুলাই। ওয়ার্ল্ড ট্রেড সেন্টার এবং পেন্টাগনে সন্ত্রাসী হামলার প্রতিশোধ হিসেবে আফগানিস্তানে তালিবান সরকারের উপর যে মার্কিন হামলা হয়েছিল তার প্রধান নেতা ছিলেন তিনি। ২০০৩ সালের ইরাক আগ্রাসন এবং সাদ্দাম হুসাইন উচ্ছেদের অভিযানেও নেতৃত্ব দিয়েছেন ফ্র্যাংক্‌স।


title: রিকার্ডো সান্‌চেজ

text: লেফটেন্যান্ট জেনারেল রিকার্ডো এস সান্‌চেজ (জন্ম: ১৯৫৩) একজন অবসরপ্রাপ্ত মার্কিন সামরিক জেনারেল যিনি ২০০৩ সালের জুন থেকে ২০০৪ সালের জুন পর্যন্ত ইরাকে মার্কিন নেতৃত্বাধীন কোয়ালিশন বাহিনীর কমান্ডার ছিলেন। ২০০৬ এর ১লা নভেম্বর যখন অবসর গ্রহণ করেন তখন তিনি মার্কিন সেনাবাহিনীতে সর্বোচ্চ পদমর্যাদার অধিকারী হিস্পানিক ছিলেন। অবসরের সময় সান্‌চেজ তার কর্মজীবনকে নিছক আবু গারিব কেলাঙ্কারির "বলির পাঁঠা" বলে আখ্যায়িত করেছিলেন।


title: শরৎ ফনসেকা

text:
ফনসেকা ১৯৭০ সালে শ্রীলঙ্কা সেনাবাহিনীতে যোগ দিয়েছিলেন ক্যাডেট হিসেবে এবং পরের বছর কমিশন পেয়েছিলেন সিনহা রেজিমেন্টে। তিনি উচ্চতর প্রশিক্ষণ নিয়েছেন ভারত, পাকিস্তানসহ যুক্তরাজ্য এবং যুক্তরাষ্ট্র থেকে। ২০০৫ সালের ৬ ডিসেম্বর তিনি লেফটেন্যান্ট জেনারেল হিসেবে শ্রীলঙ্কার সেনাপ্রধানের দায়িত্ব পাওয়ার পরই এলটিটিইকে কিভাবে পরাজিত করবেন তা ভাবতে ভাবতে ক্লান্ত হয়ে পড়েছিলেন। ১৫ জুলাই ২০০৯ তারিখে তিনি সেনাপ্রধানের দায়িত্ব থেকে অব্যাহতি পান এলটিটিইকে পরাজিত করে। ২০০৬ সালের এপ্রিল মাসে ফনসেকা এলটিটিইর বোমা হামলায় মারাত্মকভাবে আহত হন, উগ্রবাদীরা তার গাড়িতে হামলা চালিয়েছিলো।
শ্রীলঙ্কার দক্ষিণাঞ্চলের এক উপকূলীয় শহর আম্বালানগোদায় ১৯৫০ সালের ১৮ ডিসেম্বর জন্ম গ্রহণ করেন শরৎ। তার পিতা পিটার ফনসেকা ছিলেন একজন খ্রিষ্টান এবং একজন শিক্ষাবিদ, এই পিটার পিয়াবতী (শরৎ এর মা) নামের এক বৌদ্ধ নারীকে প্রেম করে বিয়ে করেন যে তারই সঙ্গে লেখাপড়া করতেন। শরৎ প্রথমে আম্পারা এলাকার একটি উচ্চ বিদ্যালয়ে পড়েন (১৯৫৫-১৯৫৭), এরপর আম্বালানগোদা থেকে ম্যাট্রিক পাশ করেন (১৯৬৫ সালে) এবং কলম্বোর আনন্দ কলেজ থেকে বিএ পাশ করেন ১৯৬৯ সালে। ঐ বছরই সেনাবাহিনীতে ক্যাডেট হিসেবে নির্বাচিত হয়ে যান এবং পরের বছরের জানুয়ারীতে প্রশিক্ষণ শুরু করেন।
১৯৭০ সালের ৫ ফেব্রুয়ারী ফনসেকার মূল সেনা প্রশিক্ষণ শুরু হয় 'সেনা প্রশিক্ষণ কেন্দ্র দিয়াতালাওয়া'তে। তিনি কমিশনপ্রাপ্ত হন সিলন সিনহা রেজিমেন্টে (বর্তমানে নাম শ্রীলঙ্কা)। ১৯৭১ সালের ১ জুন তারিখে তাকে ঐ রেজিমেন্টের প্রথম ব্যাটেলিয়নে নিয়োগ দেওয়া হয়, সারা শ্রীলঙ্কায় তখন সাম্যবাদীদের আন্দোলন তুঙ্গে।


title: ওমর ব্র্যাডলি

text:
দ্বিতীয় বিশ্বযুদ্ধ শেষ হলে জেনারেল ওমর যুদ্ধাহতদের পুনর্বাসন বিষয়ক মন্ত্রণালয়ের প্রধান কর্মকর্তা হন, এবং ১৯৪৮ সালে তারই ব্যাচমেট জেনারেল ডোয়াইট ডি. আইজেনহাওয়ারের কাছ থেকে যুক্তরাষ্ট্র সেনাবাহিনীর প্রধান স্টাফ কর্মকর্তার দায়িত্ব বুঝে নেন। পরের বছর নতুন তৈরি করা জয়েন্ট চীফস অব স্টাফ কমিটির চেয়ারম্যান হন। ১৯৫০ সালে তাকে পাঁচ-তারকা পদে পদোন্নতি দেওয়া হয় এবং ১৯৮১ সালে মৃত্যু পর্যন্ত তিনি এ পদে ছিলেন যদিও ১৯৫৩ সালে তিনি সকল সামরিক দায়-দায়িত্ব থেকে অব্যাহতি পান।
ওমরের পিতার নাম জন স্মিথ ব্র্যাডলি (১৮৬৮-১৯০৮) এবং মাতারা নাম ম্যারি এলিজাবেথ হাবার্ড ছিলো। পিতা জন ছিলেন একজন স্কুলশিক্ষক এবং মাতা ম্যারি গৃহিণী। মিশৌরী অঙ্গরাজ্যের র‍্যানডল্ফ জেলায় তারা থাকতেন। ম্যারি ১৯৩১ সালে মারা যান যতদিনে ওমর সেনাবাহিনীতে মোটামুটি ভালো পজিশন পেয়েগিয়েছিলেন। ওমরের পূর্বপুরুষ ১৭০০ সালের দিকে ব্রিটেন থেকে যুক্তরাষ্ট্র অভিবাসী হিসেবে আসেন এবং ১৭৭৬ সালে নাগরিকত্ব পেয়ে যান।


title: তিচ্ছা বীরতুঙ্গ

text:
জেনারেল (অবঃ) তিচ্ছা ইন্দ্রক বীরতুঙ্গ ১৯৮১ থেকে ১৯৮৫ সাল পর্যন্ত শ্রীলঙ্কা সেনাবাহিনীর প্রধান অধিনায়ক ছিলেন, এছাড়া আশির দশকে নবগঠিত 'জয়েন্ট অপারেশন্স হেডকোয়ার্টার্স' নামের যুগ্ম সামরিক সদর দপ্তরের প্রথম প্রধান ছিলেন তিনি।
বীরতুঙ্গ নতুন গঠিত হওয়া সিলন সেনাবাহিনীতে ১৯৪৯ সালের ১১ অক্টোবর ক্যাডেট হিসেবে যোগ দেন, ওটিই ছিলো শ্রীলঙ্কা সেনাবাহিনীর প্রথম অফিসার নিয়োগ প্রক্রিয়া। তাকে যুক্তরাজ্যের স্যান্ডহার্স্টে পাঠানো হয়েছিলো। তিনি ওখান থেকে ফিরে এসে ১৯৫০ সালে শ্রীলঙ্কা সেনাবাহিনীর হালকা পদাতিক বাহিনী (সিলন লাইট ইনফ্যান্ট্রি) তে কমিশন পান। তাকে পরে জেমুনু ওয়াচ রেজিমেন্টে বদলী করা হয় এবং তিনি এই রেজিমেন্টের প্রথম ব্যাটেলিয়নের প্রথম কমান্ডিং কর্মকর্তা হিসেবে কাজ করেছেন। ১৯৬৫ সালে তিনি পানাগোদা সেনানিবাসে ১ ব্রিগেডের ব্রিগেড-মেজর ছিলেন।


title: কে ভি কৃষ্ণ রাও

text:
জেনারেল কোটিকালাপুড়ি ভেঙ্কট কৃষ্ণ রাও ভারতীয় সেনাবাহিনীর ১৪তম প্রধান ছিলেন। তিনি ১৯২৩ সালে জন্মগ্রহণ করেন এবং ২০১৬ সালে মারা যান। তিনি জম্মু-কাশ্মীর, নাগাল্যান্ড, মণিপুর এবং ত্রিপুরা রাজ্যের গভর্নর ছিলেন। ১৯৪২ সালে রাও ব্রিটিশ ভারতীয় সেনাবাহিনীতে ২য় লেফটেন্যান্ট হিসেবে কমিশন পেয়েছিলেন। ১৯৭১ সালের ভারত-পাকিস্তান যুদ্ধে রাও পূর্ব পাকিস্তানে ৮ম মাউন্টেন ডিভিশনের নেতৃত্ব দিচ্ছিলেন এবং পূর্ব পাকিস্তানের উত্তর-পূর্বাঞ্চল এলাকা তিনি পাকিস্তান সেনাবাহিনীর হাত থেকে মুক্ত করেছিলেন।
কে ভি কৃষ্ণ রাও ১৯৪২ সালের ৯ই আগস্ট ব্রিটিশ ভারতীয় সেনাবাহিনীর মাহার রেজিমেন্টের দ্বিতীয় ব্যাটেলিয়নে কমিশনপ্রাপ্ত হয়েছিলেন। দ্বিতীয় বিশ্বযুদ্ধে তিনি তরুণ অফিসার হিসেবে বার্মা, নর্থ-ওয়েস্ট ফ্রন্টিয়ার এবং বেলুচিস্তান এলাকায় যুদ্ধ করেছিলেন।


title: বিশ্বনাথ শর্মা (জেনারেল)

text: বিশ্ব নাথ শর্মা ভারতীয় সেনাবাহিনীতে একজন জেনারেল ছিলেন। শর্মা 'ভারতীয় সেনা একাডেমী'তে যোগ দেন ৫ম নিয়মিত কোর্সে এবং ১৯৫০ সালের ৪ জুন ১৬তম লাইট ক্যাভালরিতে কমিশনপ্রাপ্ত হন। ১৯৬৫ সালের পাক-ভারত যুদ্ধে শর্মা লাহোর ফ্রন্টে ছিলেন। তার দুই ভাই সোমনাথ এবং সুরেন্দ্র নাথও সেনাবাহিনীর কমিশন্ড অফিসার ছিলেন। শর্মাকে বিচ্ছিন্নতাবাদীদের সঙ্গে লড়াই করার জন্য ৬৬ সাঁজোয়া রেজিমেন্ট এবং একটি মাউন্টেন ব্রিগেডের অধিনায়ক করা হয়। ১৯৮৭ সালের ১ জুন শর্মা ভারতের পূর্বাঞ্চলীয় সেনাবাহিনীর (ইস্টার্ন কমান্ড) প্রধান অধিনায়ক হন। ঐ একই বছরেই তিনিই রাষ্ট্রপতি রামশর্মা ভেঙ্কাট রমনের এডিসি-জেনারেল হিসেবে নিয়োগ পান। জেনারেল শর্মা ১৯৮৮ সালের ১ জুন সেনাপ্রধানের দায়িত্ব গ্রহণ করেন এবং ১৯৯০ সালের ৩০ জুন অবসর নেন।


title: জর্জ বেথুন অ্যাডামস

text: আ্যাডামস জন্ম গ্রহণ করেন ফিলাডেলফিয়ায়। ১৯৮১ সালে সেনাবাহিনীতে যোগদানের ন্যূনতম বয়স হওয়ার আগেই তিনি মার্কিন সেনাবাহিনীর পেনসিলভানিয়া রেজিমেন্টে তালিকাভূক্ত হন, এবং স্কুল জীবনে ফিরে আসার আগ পর্যন্ত ৩ মাস সেখানে চাকরী করেন। ১৮৬৩ সালে যখন রবার্ট ই. লি'র বাহিনী পেলসিনভেনিয়া আক্রমণ করে ঠিক সেই সময়ে তিনি সেনাবাহিনীতে পুনরায় তালিকাভূক্ত হন এবং পরবর্তীতে কোয়ার্টার মাস্টার বিভাগে যুক্ত হয়ে ১৮৭১ সাল পর্যন্ত কর্মরত ছিলেন। তারপর কিছু বছর তিনি ব্যবসা করেন। পরবর্তীতে তিনি আইন নিয়ে পড়ালেখা করেন এবং ১৮৭৮ ইং সালে ফিলাডেলফিয়ার একজন আইনজীবি হিসেবে নিজেকে প্রতিষ্ঠা করেন। এরপর তিনি ব্যক্তিগতভাবে ১৮৮৩ সাল থেকে ১৯০১ সাল পর্যন্ত নিউ ইয়র্কে জজ বেবি এবং উইলক্স এর ফার্মে সমুদ্র বিষয়ক আইনে বিশেষজ্ঞ হিসেবে আইন ব্যবসা করেন ১৮৮৪ সালে জজ বেবি এর মৃত্যুর পর, তিনি সেই ফার্মের অংশীদার হন এবং ফার্মটিকে উইলক্স, আ্যাডামস এন্ড গ্রিন হিসেবে নামকরণ করেন। সেখানে তিনি মার্কিন যুক্তরাষ্ট্রের সুপ্রিম কোর্টের সমুদ্র আইন বিষয়ক মামলা দেখাশুনা করতেন। আ্যাডামস নিউইয়র্কের ইউনিয়ন লিগ ক্লাবের সেক্রেটারী হিসেবে ১৮৯৪ সাল থেকে ১৮৯৫ সাল পর্যন্ত নিযুক্ত ছিলেন।


title: স্পেশাল এয়ার সার্ভিস

text: সাম্প্রতিক বছরগুলিতে এসএএস কর্মকর্তারা ব্রিটিশ সেনাবাহিনীর সর্বোচ্চ পদে উন্নীত হন। জেনারেল পিটার দে লা বিলিয়ের ১৯৯০ সালের উপসাগরীয় যুদ্ধে ব্রিটিশ বাহিনীর প্রধান ছিলেন। জেনারেল মাইকেল রোজ ১৯৯৪ সালে বসনিয়াতে ইউনাইটেড নেশনস প্রোটেকশন ফোর্সের কমান্ডার ছিলেন। ১৯৯৭ সালে জেনারেল চার্লস গুথ্রি ব্রিটিশ চিফ অব দ্য ডিফেন্স স্টাফ নির্বাচিত হন অর্থাৎ ব্রিটিশ সশস্ত্র বাহিনীর প্রধান। লেফটেন্যান্ট-জেনারেল ক্যাডরিক ডেলভেস-কে ২০০২-২০০৩ সালে ন্যাটোর আঞ্চলিক সদর দপ্তরে যৌথ বাহিনী উত্তর-এর স্থল বাহিনীর কমান্ডার এবং ডেপুটি কমান্ডার ইন চিফ পদে নিযুক্ত করা হয়।


title: আশফাক পারভেজ কায়ানী

text: ২০০৭ সালের ৮ই অক্টোবর আশফাককে পূর্ণ জেনারেল র‍্যাঙ্কে পদোন্নতি দেন রাষ্ট্রপতি পারভেজ মুশাররফ এবং ভাইস চীফ অব দ্যা আর্মি স্টাফ বা পাকিস্তান সেনাবাহিনীর দ্বিতীয় প্রধান সামরিক কর্মকর্তা হিসেবে নিয়োগ দেন। ২৯শে নভেম্বর তারিখে পারভেজ সেনাবাহিনী থেকে পদত্যাগ করলে আশফাককে 'চীফ অব দ্যা আর্মি স্টাফ' নিয়োগ করা হয়। বিশ্বের অন্যতম খ্যাতনামা গোয়েন্দা সংস্থা 'ইন্টার-সার্ভিসেস ইন্টেলিজেন্স' এর মহাপরিচালক হিসেবে আশফাক লেফটেন্যান্ট-জেনারেল থাকাকালীন ২০০৪ সাল থেকে ২০০৭ সাল পর্যন্ত ভাইস আর্মি চীফ হওয়ার আগ পর্যন্ত ছিলেন। এছাড়াও কায়ানীর আরেকটি গুরুত্বপূর্ণ নিয়োগ ছিলো সেনাবাহিনী সদর-দপ্তরে মিলিটারি অপারেশন্স পরিদপ্তরে মহাপরিচালক হিসেবে কাজ করা, যেই দায়িত্ব তিনি ২০০০ সাল থেকে ২০০৩ পর্যন্ত মেজর-জেনারেল পদবীতে পালন করেছিলেন।


title: মেরি কম

text:
মেরি কম (জন্ম: ১ মার্চ, ১৯৮৩) হলেন একজন ভারতীয় বক্সার। তাঁর পুরো নাম মাংতে চুংনেইজাং মেরি কম। তিনি পাঁচ বারের বিশ্ব বক্সিং চ্যাম্পিয়ন এবং ছয়টি বিশ্ব চ্যাম্পিয়নশিপেই পদকজয়ী একমাত্র মহিলা বক্সার। তিনিই একমাত্র ভারতীয় মহিলা বক্সার যিনি ২০১২ লন্ডন অলিম্পিকসে ৫১ কেজি ফ্লাইওয়েট বিভাগে প্রতিদ্বন্দ্বিতা করার সুযোগ পান। এই অলিম্পিকসে তিনি একটি ব্রোঞ্জ পদক জয় করেছেন। তিনি এআইবিএ ওয়ার্ল্ড উইমেন'স র‌্যাঙ্কিং ফ্লাইওয়েট ক্যাটাগরিতে চতুর্থ স্থান অধিকার করেছেন।
কম উত্তর ভারতের গ্রামীণ মণিপুরের চুরচাঁদপুর জেলার মৈরাং লামখাই, কঙ্গাথী গ্রামে জন্মগ্রহণ করেন। তিনি একটি দরিদ্র পরিবার থেকে এসেছেন। তাঁর পিতামাতা, মাঙতে টনপা কম এবং মাঙতে আকম কম, ঝুম ক্ষেত্রগুলিতে ভাগিদারী চাষি হিসাবে কৃষিকার্য্য করতেন। তাঁরা তার নামকরণ করেন চুংনেইজাং। কম দীনদরিদ্র পরিবারে বড় হয়েছে। সেখানে তিনি পিতামাতাকে চাষের কাজে সাহায্য করতেন, স্কুলে যেতেন এবং প্রাথমিকভাবে অ্যাথলেটিক্স শিখেছেন এবং পরে বক্সিং। কম বয়সে কমের বাবা ছিলেন একজন উৎসাহী কুস্তিগীর। তিনি তিন সন্তানের মধ্যে জ্যেষ্ঠ ছিলেন - তাঁর একটি ছোট বোন ও ভাই আছে।
২০১৮ সালের ২৪ নভেম্বর, নতুন দিল্লিতে অনুষ্ঠিত ১০ তম এআইবিএ মহিলা ওয়ার্ল্ড বক্সিং চ্যাম্পিয়নশিপ জিতে তিনি ৬ টি বিশ্ব চ্যাম্পিয়নশিপ সোনা জয়ী বিশ্বের প্রথম মহিলার শিরোপা অর্জন করেন।


title: বিজেন্দর সিং

text: ২০০৯ সালের জুলাই মাসে বিজেন্দর, সুশীল ও বক্সার মেরি কমের নাম ভারতের সর্বোচ্চ ক্রীড়া পুরস্কার রাজীব গান্ধী খেলরত্নের জন্য মনোনীত হয়। এই প্রথম একসঙ্গে তিন জন খেলোয়াড়ের নাম এই পুরস্কারের জন্য মনোনীত হয়েছিল। পুরস্কার নির্বাচন কর্তৃপক্ষ তিনজনের ২০০৮-০৯ সালের পারফরম্যান্স দেখে তিন জনকেই পুরস্কার দেওয়ার সিদ্ধান্ত নেয়। কম ও বিজেন্দর প্রথম বক্সার হিসেবে এই পুরস্কার পান। পুরস্কারের অর্থমূল্য ছিল ৭.৫ লক্ষ টাকা ও একটি মানপত্র। ক্রীড়া ও স্বরাষ্ট্র মন্ত্রকের পক্ষ থেকে সুশীল ও বিজেন্দরের নাম পদ্মশ্রী সম্মানের জন্য বিবেচিত হয়। তবে ২০০৯ সালের পদ্ম সম্মান কমিটি তাঁদের এই সম্মান দিতে অস্বীকার করে। এর ফলে দেশ জুড়ে প্রতিবাদের ঝড় ওঠে। এমন অভিযোগও করা হয় যে, কমিটি কেবলমাত্র নির্দিষ্ট কয়েকটি খেলাকে সমর্থন জোগাচ্ছে। বিজেন্দর পরে হরিয়ানা পুলিশ বিভাগে ১৪,০০০ টাকা বেতনের একটি চাকরি নেন।


title: মেরিল স্ট্রিপ

text: মেরিল স্ট্রিপ এ পর্যন্ত ২১ বার "একাডেমী পুরস্কারের" জন্য মনোনীত হয়েছেন; তন্মধ্যে বিজয়ী হয়েছেন ৩ বার। "গোল্ডেন গ্লোব পুরস্কারে" মনোনীত হয়েছে ৩২ বার; বিজয়ী হয়েছেন ৮ বার। উভয়ক্ষেত্রেই তিনি যে-কোন অভিনেত্রীর চেয়ে সবচেয়ে বেশী মনোনয়ন কিংবা পুরস্কার প্রাপ্তির দিক দিয়ে এগিয়ে আছেন। এছাড়াও, দুইবার এমি পুরস্কার, দুইবার স্ক্রিন অ্যাক্টরস গিল্ড পুরস্কার, একবার কান চলচ্চিত্র উৎসব পুরস্কার, পাঁচবার নিউইয়র্ক ফিল্ম ক্রিটিকস সার্কেল পুরস্কার, পাঁচবার গ্র্যামি পুরস্কারের জন্য মনোনয়ন, দুইবার বাফটা পুরস্কার, একবার অস্ট্রেলিয়ান ফিল্ম ইনস্টিটিউট পুরস্কার এবং একবার টনি পুরস্কারের জন্য মনোনীত হয়েছিলেন। ২০০৪ সালে "এএফআই আজীবন সম্মাননা পুরস্কারেও" ভূষিত হয়েছেন তিনি।


title: জনি মেরা নাম

text: ১৮তম ফিল্মফেয়ার পুরষ্কার অনুষ্ঠানে, পরিচালক বিজয় 'ফিল্মফেয়ার বেস্ট স্ক্রীনপ্লে এ্যাওয়ার্ড' পুরষ্কার জিতেছিলেন, আর অভিনেতা আই এস জোহর তার অভিনীত তিনটি চরিত্র 'বিমানে খাবার পরিবেশনকারী', 'ক্রিমিনালদের দলের সদস্য' এবং 'একজন পুলিশ কর্মকর্তা'র চরিত্রে অভিনয় করে 'ফিল্মফেয়ার এ্যাওয়ার্ড ফর বেস্ট পারফর্মেন্স ইন এ কমিক রোল' পুরষ্কার জেতেন।


title: উয়েফা বর্ষসেরা পুরুষ খেলোয়াড় পুরস্কার

text: প্রথম খেতাবটি পান লিওনেল মেসি ২০১১ সালে। ক্রিস্তিয়ানো রোনালদো, আন্দ্রেস ইনিয়েস্তা ও লিওনেল মেসি ২০১২ তে এই খেতাবের জন্য মনোনিত হয়েছিলেন, যেই খেতাব জিতেছিলেন আন্দ্রেস ইনিয়েস্তা। কিন্তু ২০১৩ তে ফ্রাঙ্ক রিবেরি তাঁর প্রতিদ্বন্দী ক্রিস্তিয়ানো রোনালদো ও লিওনেল মেসি, যারা শেষ তিনবারের তিনবারই ফাইনালে পৌঁছেছিলেন এদেরকে হারিয়ে জিতেছিলেন।


title: মেরিল স্ট্রিপ

text: ম্যারি লুইস "মেরিল" স্ট্রিপ (Mary Louise "Meryl" Streep; জন্ম: ২২শে জুন ১৯৪৯) মার্কিন যুক্তরাষ্ট্রের বিখ্যাত অভিনেত্রী ও গায়িকা হিসেবে বিশ্বব্যাপী পরিচিত ব্যক্তিত্ব। তাঁর পুরো নাম "মেরি লুইস মেরিল স্ট্রিপ"। সাম্প্রতিককালে তিনি বিশ্বের সর্বত্র সবচেয়ে প্রতিভাশালী এবং সম্মানীয় অভিনেত্রী হিসেবে বিবেচিত হয়ে আসছেন। স্ট্রিপ তার চরিত্রে বৈচিত্রতা ও বিভিন্ন ভাষার দক্ষতার জন্য সুপরিচিত। রেকর্ড সংখ্যক ২১টি একাডেমি পুরস্কারের মনোনয়ন গ্রহীতা স্ট্রিপ ৩টি একাডেমি পুরস্কার লাভ করেন। এছাড়া তিনি ৩১টি গোল্ডেন গ্লোব পুরস্কারের মনোনয়নের মধ্যে ৮টি পুরস্কার লাভ করেন, যা মনোনয়ন ও বিজয়ের দিক থেকে সর্বাধিক।


title: ম্যারি পিকফোর্ড

text: তিনি একাডেমি পুরস্কারের দ্বিতীয় আয়োজনে "ককোট" (১৯২৯) চলচ্চিত্রের জন্য শ্রেষ্ঠ অভিনেত্রীর জন্য একাডেমি পুরস্কার লাভ করেন এবং ১৯৭৬ সালে একাডেমি সম্মানসূচক পুরস্কার লাভ করেন। মার্কিন চলচ্চিত্রে তার অবদান বিবেচনায় আমেরিকান ফিল্ম ইনস্টিটিউট ১৯৯৯ সালে করা ধ্রুপদী হলিউড চলচ্চিত্র যুগের সেরা নারী তারকা তালিকায় তাকে ২৪তম স্থান প্রদান করে।


title: অ্যামি ম্যাডিগান

text: অ্যামি ম্যারি ম্যাডিগান (; জন্ম: ১১ সেপ্টেম্বর ১৯৫০) হলেন একজন মার্কিন অভিনেত্রী, প্রযোজক ও গায়িকা। তার অভিনীত প্রথম সমাদৃত চলচ্চিত্র হল "লাভ চাইল্ড" (১৯৮২), যার জন্য তিনি বর্ষসেরা নবীন অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তিনি ১৯৮৫ সালের "টোয়াইস ইন আ লাইফটাইম" চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল "প্লেসেস ইন দ্য হার্ট" (১৯৮৪), "ফিল্ড অব ড্রিমস" (১৯৮৯), "আঙ্কল বাক" (১৯৮৯), "দ্য ডার্ক হাফ" (১৯৯৩), "পোলক" (২০০০) এবং "গন বেবি গন" (২০০৭)।


title: লিওনেল মেসি

text:
মেসি তার ক্লাব সতীর্থ জাভি হার্নান্দেজ ও ক্রিস্তিয়ানো রোনালদোকে হারিয়ে ২০১১ সালের উয়ফা ইউরোপের সেরা খেলোয়াড়ের পুরস্কার জিতেন। জাভি হার্নান্দেজ ও ক্রিস্তিয়ানো রোনালদোকে হারিয়ে তিনি ২০১১ ফিফা বালোঁ দর পুরস্কারও জিতেন। এর মাধ্যমে ফুটবলের ইতিহাসে চতুর্থ খেলোয়াড় হিসেবে তিনবার ও দ্বিতীয় খেলোয়াড় হিসেবে টানা তিনবার এ পুরস্কার জিতেন মেসি। এর আগে তিনবার এ পুরস্কার জিতেছেন ইয়োহান ক্রুইফ, মিশেল প্লাতিনি ও মার্কো ফন বাস্তেন এবং টানা তিনবার জিতেছেন মিশেল প্লাতিনি।
২০১২ সালের ১৯ ফেব্রুয়ারী, ভ্যালেন্সিয়ার বিপক্ষে মেসি লা লিগায় তার ২০০তম খেলায় মাঠে নামেন। খেলায় মেসি ৪টি গোল করেন এবং বার্সেলোনা ৫–১ ব্যবধানে জয় লাভ করে। ৭ মার্চ, বেয়ার লেভারকুজেনের বিপক্ষে চ্যাম্পিয়নস লিগের খেলায় মেসি ৫টি গোল করেন এবং দলকে ৭–১ গোলের বড় জয় এনে দেন। ১৯৯২ সালে, চ্যাম্পিয়নস লিগ পুনঃ প্রতিষ্ঠার পর প্রথম খেলোয়াড় হিসেবে এক খেলায় ৫ গোল করার কৃতিত্ব অর্জন করেন মেসি।


title: মারিয়া গ্যোপের্ট-মায়ার

text: মারিয়া গ্যোপের্ট-মায়ার (জুন ২৮, ১৯০৬ - ফেব্রুয়ারি ২০, ১৯৭২) জার্মান বংশোদ্ভূত মার্কিন তাত্ত্বিক পদার্থবিজ্ঞানী। তিনি ১৯৬৩ সালে দ্বিতীয় নারী হিসেবে পদার্থবিজ্ঞানে নোবেল পুরস্কার লাভ করেন। সে বছর তার সাথে যৌথভাবে নোবেল পুরস্কার পেয়েছিলেন ইউজিন পল উইগনার এবং ইয়োহানেস হ্যান্স ডানিয়েল ইয়েনসেন। এর মধ্যে নিউক্লীয় শক্তিস্তরের গঠন সম্পর্কে গুরুত্বপূর্ণ আবিষ্কারটি করেছিলেন মারিয়া এবং ইয়োহানেস। পদার্থবিজ্ঞানে প্রথম নোবেল পুরস্কার পেয়েছিলেন মেরি ক্যুরি।


title: ব্রিটিশ ইস্ট ইন্ডিয়া কোম্পানি

text: ১৬০০ সালে ভারত ও পূর্ব এশিয়ায় বাণিজ্যের উদ্দেশ্যে ইংল্যান্ডের একদল বণিক ইস্ট ইন্ডিয়া কোম্পানি গঠন করে। ৩১ ডিসেম্বর রানি এলিজাবেথের সনদ বলে উক্ত কোম্পানি উত্তমাশা অন্তরীপ থেকে সমগ্র পূর্বাঞ্চলে বাণিজ্যের একচেটিয়া অধিকার লাভ করে। তারা ১৬০৮-এ মোগল সম্রাট জাহাঙ্গিরের শাসনকালে সুরাটে প্রথম বাণিজ্য কুঠি স্থাপনের অনুমতি পায়। পরে অন্যান্য স্থানসহ হুগলিতে বাণিজ্য কুঠি স্থাপিত হয়। সপ্তদশ শতাব্দীর ১৬৫৮ সালে ইস্ট ইন্ডিয়া কোম্পানির একজন প্রতিনিধি হিসেবে জেমস হার্ট ঢাকা প্রবেশ করার মধ্য দিয়ে বাংলায় ইংরেজ আগমন শুরু হয়। ১৭১৫ সালে মোগল দরবার থেকে ইস্ট ইন্ডিয়া কোম্পানিকে নিজস্ব মুদ্রা ব্যবহারের অনুমতি দেওয়া হয়। ঐ মুদ্রা মোগল সাম্রাজ্যেও চালু হয়। ১৭৫৬ সালে নবাব সিরাজউদৌলা কোলকাতা দখল করে নেবার পরে (২০ জুন) লর্ড ক্লাইভ এবং ওয়াটসন তামিলনাড়ু থেকে জাহাজযোগে সৈন্যবাহিনী নিয়ে আসেন ও কোলকাতা পুণরায় দখল করেন (২জানুয়ারি,১৭৫৭)। কোম্পানির কেরানি, পরে ফ্রান্স-ইংল্যান্ড যুদ্ধ শুরু হলে সৈন্যবাহিনীতে যোগ দেন। নিজের যোগ্যতায় পরে উঁচু পদ পান। চন্দননগর দখল করার পরে সিরাজউদৌলাকে উৎখাত করার জন্য সিরাজের পরিবারের কয়েকজন ও মীরজাফর, উমিচাঁদ, জগত শেঠ প্রমুখদের সঙ্গে ষড়যন্ত্র করেন। চুক্তি মতো কাজ হয় ও নদীয়ার পলাশির প্রান্তরে সিরাজউদৌলার সঙ্গে মেকি যুদ্ধ হয়। সিরাজউদৌলা পরাজিত হয়ে পালাবার সময় ধরা পড়ে নিহত হন। চুক্তি মতো মীরজাফর নবাব হন এবং ক্লাইভ নগদ ত্রিশ লক্ষ টাকা ও চব্বিশ পরগনার জায়গিরদারি লাভ করেন। জায়গির থেকে ক্লাইভের বছরে তিন লক্ষ টাকা আয় হত। পরে ১৭৬০-এ ক্লাইভ দেশে ফিরে যান। এ দিকে তার অভাবে ইংরেজরা বিপর্যস্ত হয়ে পড়ে, তখন আবার ক্লাইভের ডাক পড়ে।


title: ভারতের ইতিহাস

text:
১৬১৭ সালে মুঘল সম্রাট জাহাঙ্গির ব্রিটিশ ইস্ট ইন্ডিয়া কোম্পানিকে ভারতে বাণিজ্যের অনুমতি দান করেন। ধীরে ধীরে নিজেদের ক্রমবর্ধমান প্রভাবকে কাজে লাগিয়ে ১৭১৭ সালে কোম্পানি তৎকালীন আইনসম্মত মুঘল সম্রাট ফারুক শিয়রকে দিয়ে বাংলায় রাজস্বমুক্ত বাণিজ্যের "দস্তক" বা পারমিট আদায় করে নেয়। কিন্তু মুঘল বাংলা প্রদেশের প্রকৃত শাসনকর্তা নবাব সিরাজদ্দৌলা তাদের এই পারমিট ব্যবহারে বাধা দেন। ফলস্রুতিতে ১৭৫৭ সালে পলাশীর যুদ্ধে রবার্ট ক্লাইভ নেতৃত্বাধীন ইস্ট ইন্ডিয়া কোম্পানির 'বাহিনী' নবাবের সেনাবাহিনীকে পরাস্ত করে। এই ঘটনা ছিল ব্রিটিশদের ভারত অধিকারের ক্ষেত্রে কোনো অঞ্চল জয়ের মাধ্যমে প্রথম রাজনৈতিক প্রাধান্য স্থাপনের ঘটনা। ১৭৫৭ সালে ইস্ট ইন্ডিয়া কোম্পানি ক্লাইভকে 'বাংলার গভর্নর' নিযুক্ত করে। ১৭৬৪ সালে বক্সারের যুদ্ধের পর কোম্পানি মুঘল সম্রাট দ্বিতীয় শাহ আলমের কাছ থেকে বাংলা শাসনের রাষ্ট্রীয় অধিকার অর্জন করে। এর ফলে কোম্পানির নিয়মতান্ত্রিক শাসনের সূত্রপাত ঘটে। এক শতাব্দীকালের মধ্যেই তারা ভারত থেকে মুঘল সাম্রাজ্য সম্পূর্ণ অবলুপ্ত করে দেশে নিজেদের একচ্ছত্র আধিপত্য স্থাপন করে।
ইস্ট ইন্ডিয়া কোম্পানি বাংলায় একচেটিয়া বাণিজ্যের অধিকার লাভ করেছিল। এর মাধ্যমে তারা চিরস্থায়ী বন্দোবস্ত নামে এক ভূমিরাজস্ব প্রথা চালু করে। ফলে বাংলায় জমিদারি এক নতুন সামন্ত্রতান্ত্রিক ব্যবস্থা প্রবর্তিত হয়। ১৮৫০-এর দশকের মধ্যেই বর্তমান ভারত, পাকিস্তান ও বাংলাদেশ সহ ভারতীয় উপমহাদেশের অধিকাংশ অঞ্চলেই ব্রিটিশরা নিজের আধিপত্য বিস্তার করতে সক্ষম হয়েছিল। তাদের নীতি ছিল 'বিভাজন ও শাসন'। বিভিন্ন দেশীয় রাজ্য, সামাজিক ও ধর্মীয় সম্প্রদায়ের পারস্পরিক কলহের সুযোগ নিয়ে তারা তাদের অধিকার রক্ষায় সক্ষম হয়। ব্রিটিশ শাসনকালে ভ্রান্ত সরকারি নীতির কারণে একাধিক দুর্ভিক্ষ দেখা দেয়। তার মধ্যে কয়েকটি ছিল ইতিহাসের সর্বাপেক্ষা ভয়ংকর দুটি দুর্ভিক্ষ: ১৮৭৬-৭৮ সালে মহামন্বন্তর (মৃতের সংখ্যা ৬১,০০০,০০ থেকে ১০৩,০০০,০০ জন) ও ১৮৯৯-১৯০০ সালের ভারতীয় মন্বন্তর (মৃতের সংখ্যা ১২৫,০০০,০০ থেকে ১০০,০০০,০০ জন)। ঊনবিংশ শতাব্দীর মধ্যভাগে চিনে তৃতীয় প্লেগ প্যান্ডেমিকের সূত্রপাত ঘটে। এই মহামারী সকল জনবহুল মহাদেশে ছড়িয়ে পড়ে এবং ভারতে প্রায় ১০০,০০০,০০ লোকের প্রাণহানির কারণ হয়। এই সকল মহামারী ও দুর্ভিক্ষ সত্ত্বেও ভারতীয় উপমহাদেশের জনসংখ্যা ১৭৫০ সালে ১,২৫০,০০০,০০ থেকে বেড়ে ১৯৪১ সালে দাঁড়ায় ৩,৮৯০,০০০,০০তে।


title: ব্রিটিশ ভারতের প্রেসিডেন্সি ও প্রদেশসমূহ

text: ইউরোপীয় বাণিজ্যিক কোম্পানীর পরে ইষ্ট ইন্ডিয়া কোম্পানী ১৬১২ সালে প্রথম স্থায়ী কারখানা স্থাপন করে। যাইহোক, ১৭০৭ হতে মুঘল সাম্রাজ্য ক্ষয়িষ্ণু হওয়ায়, ১৭৫৭ সালে ইষ্ট ইন্ডিয়া কোম্পানী পলাশীর যুদ্ধ ও ১৭৬৪- এ বক্সারের যুদ্ধে জয়লাভের ফলে, তারা ক্রমান্বয়ে ক্ষমতার প্রসারণ ঘটায়। ঊনবিংশ শতাব্দীর মাঝামাঝিতে ইষ্ট ইন্ডিয়া কোম্পানী মুলতঃ এই উপমহাদেশের প্রধান রাজনৈতিক ও সামরিক শক্তি ছিল। একই সঙ্গে ব্রিটিশ রাজের আস্থাভাজন হিসেবে ছিল।


title: ব্রিটিশ ইস্ট ইন্ডিয়া কোম্পানি

text: ইস্ট ইন্ডিয়া কোম্পানি ভারতীয় উপমহাদেশে বাণিজ্য করার জন্য ষোড়শ শতাব্দীতে প্রতিষ্ঠিত একটি জয়েন্ট-স্টক কোম্পানি। এর সরকারি নাম "ব্রিটিশ ইস্ট ইন্ডিয়া কোম্পানি"। ১৬০০ সালের ৩১ ডিসেম্বর রাণী প্রথম এলিজাবেথ এই কোম্পানিকে তখনকার ব্রিটিশ উপনিবেশ ভারতে বাণিজ্য করার রাজকীয় সনদ প্রদান করেন। এ সনদ কোম্পানিটিকে ২১ বছর পর্যন্ত পূর্ব ভারতে একচেটিয়া বাণিজ্য করার প্রাধিকার অর্পণ করেছিল। তবে পরবর্তীকালে এ কোম্পানি ভারতের রাষ্ট্রক্ষমতা দখল করে এবং ১৮৫৮ সালে বিলুপ্ত হওয়ার পূর্ব পর্যন্ত ভারতীয় উপমহাদেশ শাসন করে। অত:পর ব্রিটিশ সরকার সরাসরি ভারত শাসন শুরু করে।


title: ভারতে কোম্পানি শাসন

text: ১৬০০ সালে "দ্য কোম্পানি অফ মার্চেন্টস অফ লন্ডন ট্রেডিং ইনটু দি ইস্ট ইন্ডিজ" নামে ব্রিটিশ ইস্ট ইন্ডিয়া কোম্পানি (এরপর থেকে শুধুমাত্র "কোম্পানি" নামে উল্লিখিত হবে) প্রতিষ্ঠিত হয়। ১৬১২ সালে মুঘল সম্রাট জাহাঙ্গীর পশ্চিম উপকূলের সুরাট বন্দরে কোম্পানিকে বাণিজ্যকুঠি স্থাপনের অনুমতি প্রদান করেন। ১৬৪০ সালে বিজয়নগর সম্রাটের কাছ থেকে অনুরূপ একটি অনুমতি আদায় করে দক্ষিণ-পূর্ব উপকূলে মাদ্রাজে কোম্পানি দ্বিতীয় বাণিজ্যকুঠিটি স্থাপন করে। সুরাটের অদূরে বোম্বাই দ্বীপটি পূর্বে পর্তুগিজ উপনিবেশ ছিল। দ্বিতীয় চার্লসের সঙ্গে ক্যাথারিন অফ ব্র্যাগাঞ্জার বিবাহের যৌতুক স্বরূপ দ্বীপটি ইংল্যান্ডের হাতে তুলে দেওয়া হয়। ১৬৬৮ সালে কোম্পানি দ্বীপটি ইজারা নেয়। দুই দশক পরে কোম্পানি পূর্ব উপকূলেও আধিপত্য বিস্তারে প্রয়াসী হয়। গাঙ্গেয় বদ্বীপ অঞ্চলে কলকাতায় তারা একটি বাণিজ্যকুঠি স্থাপন করে। এই সময় পর্তুগিজ, ডাচ, ফরাসি ও ড্যানিশ বণিকেরা নিজ নিজ "কোম্পানি" স্থাপন করে এই অঞ্চলে ব্যবসাবাণিজ্য চালাচ্ছিল। এখানে ইংরেজ কোম্পানির বাণিজ্যের সূত্রপাত ঘটে খুবই সাদামাটাভাবে। তাই এই সময় ভারতীয় উপমহাদেশে এদের ভবিষ্যৎ একাধিপত্যের বিষয়টি আগে থেকে আন্দাজ করা সম্ভবপর হয়নি।


title: মসলা

text: 'ইস্ট ইন্ডিয়া কোম্পানি' ইন্দোনেশিয়ার সঙ্গে মসলার বাণিজ্য শুরু করলেও ডাচদের চাপে তারা সেখানে বেশি দিন টিকতে পারেনি। মাত্র ১৪ বছর পরেই ইন্দোনেশিয়া ছেড়ে তাদের বেরিয়ে আসতে হয়। তারপর তাদের বাণিজ্যিক স্বার্থ সীমাবদ্ধ ছিল ভারতবর্ষের মধ্যেই। তাদের মসলার বাণিজ্য এখানেই শেষ হয়। এরপর ধীরে ধীরে তারা ভারতবর্ষে নিজেদের রাজত্ব প্রতিষ্ঠা করতে শুরু করেছিল। এক সময় মসলার বাণিজ্য করতে আসা কোম্পানি পরবর্তীতে এই ভারতবর্ষ রাজত্ব করে দু’শ’ বছর।


title: ফরাসী ভারত

text: ১৬ শতকের শুরুতে ফরাসিরা ভারতবর্ষে আসার চেষ্টা করে। প্রথম ফ্রাংকোর সময়ে দুটো বাণিজ্যিক জাহাজ ভারতবর্ষে আগমনের চেষ্টা করে। ১৬০৪ খ্রিস্টাব্দে সম্রাট ৪র্থ হেনরী সর্বপ্রথম ফরাসি ইষ্ট ইন্ডিয়া কোম্পানি গঠনের অনুমতি দেয়। ১৬১৫ খ্রিস্টাব্দের পর ফ্রান্স থেকে আগত দুটো জাহাজ ভারতবর্ষে সমুদ্র সীমায় নোংগর করে। পরবর্তীতে একটি জাহাজ ফ্রান্সে প্রত্যাবর্তন। ১৬৫৮ খ্রিস্টাব্দে পরিব্রাজক ও চিকিৎসক ফ্রাঙ্কোস বের্নিয়ার মুঘল সম্রাট আওরঙ্গজেবের দরবারে ব্যক্তিগত চিকিৎসক হিসেবে দায়িত্ব পালন করেন। ১৬৪২ খ্রিস্টাব্দে কার্ডিনাল রিচেলিউর পৃষ্টপোষকতাতে ফরাসি ইষ্ট ইন্ডিয়া কোম্পানি বা "লা কোম্পাজিন ফ্রস্যে দেস ইন্ডিস অরিএন্টালেস" গঠিত হয়। ১৬৬৮ খ্রিস্টাব্দে সুরাটে ফরাসি কোম্পানির প্রথম জাহাজ অবতরণ করে। ১৬৭২ খ্রিস্টাব্দে সেইন্ট টমাস চন্দননগর থেকে ওলন্দাজদের বিতাড়িত করেন। ১৭৫৭ খ্রিস্টাব্দের পলাশীর যুদ্ধে বাংলার নবাবকে ফরাসি জেনারেল মশিয়ে ডুপ্র্যে সহায়তা করেন। যুদ্ধে নবাবের পরাজয় হলে ব্রিটিশরা বাংলাতে স্থাপিত ফরাসিদের বাণিজ্য কুঠিসমূহ দখল করে নেয়। ১৯৪৭ খ্রিস্টাব্দের আগষ্টে ব্রিটিশদের কাছ থেকে ভারত স্বাধীনতা লাভ করলে ফরাসি শাসিত এলাকাসমূহে ফরাসি কতৃর্ত্ব বজায় থাকে। সুরাত, মাচিলিপত্নম, কজহিকোদে এলাকা ১৯৪৭ খ্রিস্টাব্দের অক্টোবরে ভারতীয়দের কাছে হস্তান্তর করা হয়। ১৯৪৮ খ্রিস্টাব্দে ভারত সরকার ও ফ্রান্সের মধ্যে এক চুক্তি স্বাক্ষরিত হয়। যেখানে ফরাসি শাসনাধীন এলাকাতে গণভোট আয়োজনের কথা বলা হয়, যার মাধ্যমে ঐ এলাকার অধিবাসীরা সিদ্ধান্ত নেবে তারা কাদের সাথে থাকবে। চন্দননগরের শাসন ভার ভারতীয়দের হাতে ১৯৫০ খ্রিস্টাব্দের ২রা মে হস্তান্তর করা হয়। ১৯৫৫ খ্রিস্টাব্দে চন্দননগর পশ্চিমবঙ্গের সাথে যুক্ত হয়। ১৯৫৪ খ্রিস্টাব্দে ১লা নভেম্বর পুদুচেরি, ইয়ানায়ন, মাহে ও কারাইকাল ভারত প্রজাতন্ত্রের কাছে হস্তান্তরিত হয়। ১৯৬২ খ্রিস্টাব্দে ফরাসি সরকার স্বাধীন ভারতের স্বীকৃতি দিলে ভারত থেকে ফরাসি ঔপনিবেশিকতার অবসান হয়।


title: ইস্টার্ন বেঙ্গল রেলওয়ে

text: প্রশাসনিক, সামরিক ও বৃটিশ বাণিজ্যের প্রসারের জন্য বৃটিশরা ভারতে রেলসেবা প্রচলন করেছিল। ১৮৫৭ সালে লন্ডনে ইস্টার্ন বেঙ্গল রেলওয়ে কোম্পানী গঠন করা হয়। প্রায় একই সময়ে অন্য দুটি কোম্পানী- ইস্ট ইণ্ডিয়া কোম্পানী ও গ্রেট ইণ্ডিয়ান পেনিনসুলার কোম্পানী ইস্ট ইণ্ডিয়ার সাথে ক্রমে হাওড়া থেকে রাণীগঞ্জ অবধি ও মুম্বাইয়ের থেকে কল্যাণী অবধি পরীক্ষামূলক রেলপথ বানানোর চুক্তিপত্র করেছিল।


title: ডেনিশ ইস্ট ইন্ডিয়া কোম্পানি

text: রাজা চতুর্থ ক্রিশ্চিয়ানের সময় ১৬১৬ সালে প্রথম ডেনিস ইস্ট ইন্ডিয়া কোম্পানি গঠিত হয় এবং ভারতে বাণিজ্যের উপর দৃষ্টিনিবদ্ধ করে। এডমিরাল ওভ জিদের অধীন প্রথম অভিযান দুই বছর পর অর্ধেক ক্রু হারিয়ে শ্রীলংকায় পৌছায়। তারা যখন পৌছায় তখন পর্তুগাল দ্বীপের দখল দাবি করে। ১৬১৯ সালের শেষে ছোট একটি ডেনিশ নৌবহর পূর্ব উপকূলের ত্রিনকোমালিতে পৌছে; ১৬২০ সালের মে মাসে পরাজিত হওয়ার পূর্বে দুর্গ নির্মাণের জন্য কোনেশ্বরাম মন্দির দখল করে নেয়া হয়। এই অভিযানে মূলভূমির থারাঙ্গামবাড়িতে ডান্সবোর্গ প্রতিষ্ঠা করে এবং ক্যাপ্টেন ক্রেপকে ডেনিশ ভারতের প্রথম গভর্নর নিয়োগ দেয়া হয়। তুঙ্গ অবস্থায় ডেনিশ ইস্ট ইন্ডিয়া কোম্পানি সুইডিশ ইস্ট ইন্ডিয়া কোম্পানি ও ব্রিটিশ ইস্ট ইন্ডিয়া কোম্পানির চেয়ে বেশি পরিমাণ চা ইংল্যান্ডে আমদানি করে বিপুল মুনাফা রপ্তানি করে। এসব চায়ের ৯০% পাচার করা হত। ১৬৫০ সালে এই কোম্পানি ভেঙে দেয়া হয়।


title: ফরাসি ইস্ট ইন্ডিয়া কোম্পানি

text: জ্যঁ-ব্যপ্তিস্ত কোলবার্টের পরিকল্পনা অনুযায়ী রাজা চতুর্দশ লুইয়ের সনদ অনুযায়ী পূর্ব গোলার্ধে ব্যবসাবাণিজ্য পরিচালনার লক্ষ্যে এই সংস্থাটি প্রতিষ্ঠিত হয়। Compagnie de Chine (১৬৬০), Compagnie d'Orient ও Compagnie de Madagascar নামে তিনটি পূর্বতন একত্রিত হয়ে ফরাসি ইস্ট ইন্ডিয়া কোম্পানি গড়ে ওঠে। কোম্পানির প্রথম ডিরেক্টর জেনারেল ছিলেন দে ফায়ে। তাঁর সহকারী ছিলেন ফ্রান্সিস ক্যারন ও মারাকারা আভানচিন্টজ। ক্যারন ডাচ ইস্ট ইন্ডিয়া কোম্পানির অধীনে ৩০ বছর কর্মরত ছিলেন; তাঁর কর্মজীবনের ২০ বছরই কেটেছিল জাপানে। অপরপক্ষে আভানচিন্টজ ছিলেন পারস্যের এসফাহনের অধিবাসী এক শক্তিশালী আর্মেনিয়ান বণিক।


title: ফোক্সওয়াগেন

text:
ফোক্সওয়াগেন একটি জার্মান মোটরগাড়ী নির্মাতা প্রতিষ্ঠান। ফোক্সওয়াগেন জার্মানির বৃহত্তম এবং বিশ্বের দ্বিতীয় বৃহত্তম গাড়ি নির্মাতা। এর সদর দপ্তর জামার্নির উল্ফস্‌বুর্গে। জার্মান ভাষায় ফোক্সওয়াগেন (Volkswagen)) দ্বারা জনগণের গাড়ি বোঝানো হয়। ফোক্সওয়াগেন কোম্পানীর বর্তমান স্লোগান “দাস অতো” (দ্য কার)। এ কোম্পানী বিভিন্ন ব্র্যান্ডের গাড়ীর মধ্যে রয়েছে ফোক্সওয়াগেন, ক্স্যানিয়া, নিওপ্ল্যান, মান, আউডি, স্কোডা, বেন্টলি, পোর্শ ও ল্যাম্বরগিনি। ফোক্সওয়াগেন বর্তমানে বিভিন্ন ব্র্যান্ডের ৫০টিরও বেশী মডেল তৈরী ও বাজারজাত করে থাকে। ফোক্সওয়াগেন বিটল মডেলটি এর অদ্ভূত আকৃতির জন্য দীর্ঘকাল প্রসিদ্ধ ছিল।
১৯৩৭-এ জার্মানিতে এ কোম্পানিটি স্থাপিত হয়। এর সদর দপ্তর জামার্নির উল্ফস্‌বুর্গে। তবে বর্তমান বিশ্বের বিভিন্ন প্রান্তে ফোক্সওয়াগেন গাড়ির নির্মাণ ও সংযোজনের কারখানা রয়েছে। জার্মানি, মেক্সিকো, স্লোভাকিয়া, চীন, ভারত, ইন্দোনেশিয়া, রাশিয়া, ব্রাজিল, আর্জেন্টিনা, পর্তুগাল, স্পেন, পোল্যান্ড, বসনিয়া অ্যান্ড হার্জেগোভিনা এবং দক্ষিণ আফ্রিকায় ফোক্সওয়াগেনের কারখানা স্থাপন করা হয়েছে।


title: জার্মানি

text:
ফরচুন গ্লোবাল ৫০০ কর্তৃক নির্বাচিত ২০১০ সালের রাজস্বের ভিত্তিতে বিশ্ব স্টকমার্কেটের তালিকাভূক্ত সেরা ৫০০ কর্পোরেশনের ৩৭টির প্রধান কার্যালয় জার্মানিতে। সুপরিচিত বৈশ্বিক জার্মান ব্রান্ডগুলো হলো বিএমডব্লিও, ভক্সওয়াগন, এডিডাস, মার্সিডিস বেঞ্জ, অডি, পোরশে, ডিএইচএল, টিমোবাইল, লুফথানসা, এসএপি, নিভিয়া ইত্যাদি। জার্মানি মূলত উচ্চবিশেষায়িত ক্ষুদ্র ও মাঝারিধরনের এন্টারপ্রাইজের জন্য সুপরিচিত। প্রায় ১০০০ প্রধানত পারিবারিক ব্যবসা কোম্পানিগুলো তাদের নিজ নিজ ক্ষেত্রে বৈশ্বিক বাজারে শীর্ষস্থান দখল করে আছে। এরা মুলত হিডেন চ্যাম্পিয়ন নামে পরিচিত। নিচের টেবিলটি ২০০৯ সালের তথ্যানুযায়ী তৈরী। এখানে রাজস্ব ও লাভের পরিমাণ মিলিয়ন ইউরোতে প্রকাশ করা হয়েছে এবং কর্মীসংখ্যা সমগ্র বিশ্বে কর্মরত কর্মীদের মোটসংখ্যা।
ইউরোপের কেন্দ্রে অবস্থিত হওয়ায় পরিবহনখাতের গুরুত্বের দিক দিয়েও জার্মানি কেন্দ্রে অবস্থিত। জার্মানীর বহুমুখী ও আধুনিক পরিবহন ব্যবস্থা এরই পরিচয় বহন করে। বিশ্বের তৃতীয় দীর্ঘতম মোটরওয়ে জার্মানিতে অবস্থিত যা স্থানীয়ভাবে অটোবান নামে পরিচিত। উচ্চগতিসম্পন্ন রেলের একটি বহুকেন্দ্রিক নেটওয়ার্ক জার্মানি তৈরি করেছে। আন্তনগর এক্সপ্রেস হচ্ছে জার্মানীর সর্বাধিক অগ্রসর সার্ভিস যা নগর অতিক্রম করে প্রতিবেশি রাষ্ট্রসমূহের সাথেও যোগাযোগ স্থাপন করেছে। রেলের সর্বোচ্চগতি ঘন্টায় ১৬০ থেকে ৩০০ কিলোমিটার পর্যন্ত হয়ে থাকে। ৩০ মিনিট, এক ঘন্টা বা ২ ঘন্টা ব্যবধানে সার্ভিস পাওয়া যায়। জার্মানীর বৃহত্তম বিমানবন্দর ফ্রাঙ্কফুর্ট আন্তর্জাতিক বিমানবন্দর ও মিউনিখ আন্তর্জাতিক বিমানবন্দর, দুটোই লুফথানসার বৈশ্বিক কেন্দ্র।


title: ভারতীয় রেল

text: বিখ্যাত রেলইঞ্জিনগুলির মধ্যে "ফেয়ারি কুইন" মেনলাইনে চালু বিশ্বের সর্বাপেক্ষা প্রাচীন রেলইঞ্জিন। যদিও এখন বিশেষ বিশেষ ক্ষেত্রেই এটি চালানো হয়। বিশ্বের সবচেয়ে পুরনো পুরোমাত্রায় চালু রেলইঞ্জিনের কৃতিত্বটি "জন বুলের" প্রাপ্য। গোরক্ষপুর রেলওয়ে প্লাটফর্মটি বিশ্বের দীর্ঘতম রেলওয়ে প্লাটফর্ম। এর দৈর্ঘ্য ১৩৬৬.৩৩ মিটার। দার্জিলিং হিমালয়ান রেলওয়ে রুটের ঘুম স্টেশনটি বিশ্বের দ্বিতীয় উচ্চতম রেলস্টেশন যেখানে বাষ্পীয় ইঞ্জিন পৌঁছতে পারে। মুম্বাই-পুনে ডেকান কুইন ট্রেনে ভারতীয় রেলের সবচেয়ে পুরনো চলমান ডাইনিং কারটি রয়েছে।


title: জুলিয়ান ব্র্যান্ড

text: ব্রান্ড, সম্মিলিত ভাবে জার্মানী নাবালক দল সমূহের হয়ে ৫৫টিরও বেশি ম্যাচে উপস্থিত হয়েছেন, যেখানে তিনি জার্মানী অনুর্ধ ১৫ দল থেকে অনুর্ধ ২১ পযন্ত প্রত্যেকটি দলেই খেলেছেন। তিনি ২০১৪ সালে হাঙ্গেরীতে অনুষ্ঠিত ইউয়েফা ইউরোপিয়ান অনুর্ধ ১৯ চ্যাম্পিয়নশিপ-এ অংশগ্রহণকৃত জার্মানী দলের একজন ছিলেন, যেটিতে তারা চ্যাম্পিয়ন হয়েছিল।


title: জার্মানি জাতীয় ফুটবল দল

text: আন্তর্জাতিক ফুটবল প্রতিযোগিতায় অন্যতম সফল দল তিনটির মধ্যে জার্মানি একটি। এখন পর্যন্ত দলটি চারবার ফিফা বিশ্বকাপ শিরোপা ও ইউরোপিয়ান চ্যাম্পিয়ন্স লীগ শিরোপা জয় করেছে। বিশ্বের সবচেয়ে বেশি স্থিতিশীল ও ঠান্ডা মাথার দল হিসেবে ধরা হয়। চারবার করে শিরোপা জয়ের পাশাপাশি দলটি ইউরোপিয়ান চ্যাম্পিয়ন্স লীগের তিনবার ও বিশ্বকাপ ফুটবলে চারবার রানার্স-আপ হওয়ার গৌরব অর্জন করে। সেই সাথে তাঁরা চারবার বিশ্বকাপে তৃতীয় স্থান অধিকার করেছিলো। ১৯৭৬ সালে পূর্ব জার্মানি অলিম্পিকে স্বর্ণপদক জয় করে। ফুটবল ইতিহাসে জার্মানি-ই একমাত্র দেশ যারা পুরুষ ও নারী উভয় ফুটবল বিশ্বকাপে শিরোপা অর্জন করতে সমর্থ হয়েছে।


title: মডার্ন টকিং

text: মডার্ন টকিং () জার্মানির একটি জনপ্রিয় পপ ব্যান্ড। ব্যান্ডটি ইউরো পপ সঙ্গীত করে সারা বিশ্বে ব্যাপক জনপ্রিয়তা পেয়েছে। ব্যান্ডটি ১৯৯৮-২০০৩ সাল পর্যন্ত অনেক অমর গান সৃষ্টি করছে, যেগুলো আজও সমান জনপ্রিয়। তাদের কয়েকটি উল্লেখযোগ্য জনপ্রিয় গান হচ্ছে "", "", "", "", "" ও ""। ২০০৩ সালে ব্যান্ডটি ভেঙ্গে গেয়েছে।


title: ভারতের পরিবহন ব্যবস্থা

text: আভ্যন্তরীন বিমান পরিবহনের বাজার শেয়ারের ভিত্তিতে দেশের জনপ্রিয়তম ব্যান্ডগুলি হল কিংফিশার এয়ারলাইনস, এয়ার ইন্ডিয়া ও জেট এয়ারওয়েজ। ভারতের বিমান পরিবহন ব্যবস্থার উদারীকরণের পর থেকে এই বিমান সংস্থাগুলি দেশের প্রায় ৮০টি শহরকে সংযুক্ত করেছে ও বিভিন্ন বৈদেশিক বিমানপথ পরিচালনা করছে। মুম্বই-দিল্লি বিমান করিডোরটি ২০০৭ সালে অফিসিয়াল এয়ারলাইনস গাইড অনুসারে বিশ্বের ষষ্ঠ ব্যস্ততম বিমানপথ। তবুও দেশের বিমান পরিবহন ব্যবস্থার একটি বৃহৎ অংশই আনট্যাপড রয়ে গেছে।


title: স্কর্পিয়ন্স

text: স্কর্পিয়ন্স জার্মানির হানোফার শহর থেকে আগত একটি হেভি মেটাল ও রক সঙ্গীত ব্যান্ড। তারা ১৯৮০-র দশকে খ্যাতির শীর্ষে পৌঁছে। এসময় তাদের গাওয়া "রক ইউ লাইক আ হারিকেন", "নো ওয়ান লাইক ইউ", "স্টিল লাভিং ইউ", "উইন্ড অভ চেঞ্জ" গানগুলি সারা বিশ্বে জনপ্রিয়তা লাভ করে। ব্যান্ডটি বিশ্বব্যাপী ৭ কোটি ৫০ লক্ষেরও বেশি অ্যালবাম বিক্রি করেছে।


title: জার্মানি

text: জার্মানি (; ), সরকারিভাবে সংযুক্ত প্রজাতন্ত্রী জার্মানি (, "বুন্ডেস্‌রেপুব্‌লিক ডয়চ্‌লান্ট্", ), ইউরোপের অন্যতম প্রধান শিল্পোন্নত দেশ। এটি ১৬টি রাজ্য নিয়ে গঠিত একটি সংযুক্ত ইউনিয়ন। এটির উত্তর সীমান্তে উত্তর সাগর, ডেনমার্ক ও বাল্টিক সাগর, পূর্বে পোল্যান্ড ও চেক প্রজাতন্ত্র, দক্ষিণে অস্ট্রিয়া ও সুইজারল্যান্ড এবং পশ্চিম সীমান্তে ফ্রান্স, লুক্সেমবুর্গ, বেলজিয়াম এবং নেদারল্যান্ড্‌স অবস্থিত। জার্মানির ইতিহাস জটিল এবং এর সংস্কৃতি সমৃদ্ধ, তবে ১৮৭১ সালের আগে এটি কোন একক রাষ্ট্র ছিল না। ১৮১৫ থেকে ১৮৬৭ পর্যন্ত জার্মানি একটি কনফেডারেসি এবং ১৮০৬ সালের আগে এটি অনেকগুলি স্বতন্ত্র ও আলাদা রাজ্যের সমষ্টি ছিল।


title: জুলিয়ান ব্র্যান্ড

text: তিনি ২০১৬ সালে ব্রাজিলে আয়োজিত ২০১৬ সামার অলিম্পিকস-এ অংশ নেওয়া জার্মানী ফুটবল দলের একজন সদস্য ছিলে, যেখানে জার্মানী রৌপ্য পদক জয় করে।


title: ময়ুরভঞ্জ জেলা

text: ময়ুরভঞ্জ জেলা ভারতের ওড়িশা রাজ্যের বৃহত্তম জেলা, যার সদর দপ্তর বারিপাড়ায় অবস্থিত। ১০ হাজার ৪১৮ বর্গ কিলোমিটার ক্ষেত্র বিশিষ্ট এই জেলার বিধানসভা সংখ্যা ৯টি। এ জেলায় রয়েছে ২৬টি ব্লক ও ৩৮২টি গ্রাম পঞ্চায়েত। বর্তমানে জেলার কালেক্টার হলো রাজেস প্রভাকর পাটিল। ২০১১ সালের জনগণনা মতে জেলার জনসংখ্যা ২৫ লক্ষ ১৩ হাজার ৮৯৩ জন। শ্রীরামচন্দ্র ভঞ্জ দেউ এই জেলার বিখ্যাত ব্যক্তিত্ব। তাঁর প্রথম পত্নীর মৃত্যুর পরে তিনি দ্বিতীয়বার বিবাহ করেন বাংলার প্রখ্যাত ব্রাহ্ম সমাজ নেতা ও ব্যক্তিত্ব কেশবচন্দ্র সেনের কন্যা সুচারু দেবীকে। সুচারু দেবীকে লেখা মহারাজা রামচন্দ্রের পত্রগুলি পত্রসাহিত্যের সম্পদ হয়ে আছে।


title: থানে জেলা

text:
রাজ্যের মধ্যে তৃতীয় বৃহত্তম শিল্পপ্রধান জেলা হল থানে। জেলায় ১৫৪৮টি বড় এবং মাঝারি ও ১৮,৪৮০টি ক্ষুদ্র শিল্প রয়েছে। এই শিল্পের প্রধান পণ্য হলো ওষুধ, টেক্সটাইল, আডেসিভ, প্লাস্টিক, রাবার, স্টিল, ফার্মাসিউটিক্যালস, ইঞ্জিনিয়ারিং, সার, ইলেকট্রনিক্স, কেমিক্যালস এবং লোহা ও ইস্পাত। থানা-বেলাপুর-কল্যাণ শিল্প বেল্ট অত্যন্ত আধুনিক শিল্প কেন্দ্র। উল্লাসনগর, অম্বরনাথ,ভিওয়ান্ডি,বদলাপুর, তারাপুর, পালগর, ভাসাই ও মুরবাদ অঞ্চলে প্রায় ৪০০০ টি শিল্প রয়েছে যা জেলার শিল্পোন্নতির সহায়ক । লোহা ও ইস্পাত শিল্প ও ধাতব পণ্যসহ বৈদ্যুতিক যন্ত্রপাতি ছাড়া মেশিন, যন্ত্রপাতি ও যন্ত্রাংশ প্রস্তুতকারী অংশগুলি হল জেলার সবচেয়ে বড় ও বৃহত্তম শিল্প প্রতিষ্ঠান এবং প্রাইম মুভার্স, বয়লার, রেফ্রিজারেটর, মেশিন টুলস, কম্পিউটিং এবং অ্যাকাউন্টিং যন্ত্রপাতি, খাদ্য ও টেক্সটাইল শিল্পের জন্য শিল্প যন্ত্রপাতি, রাসায়নিক, কাগজ এবং সিমেন্ট শিল্পের জন্য যন্ত্রপাতি। সার, উদ্ভিজ্জ এবং পশু তেল এবং ফ্যাট, রঙ, বার্নিশ এবং ল্যাক্ক এবং অন্যান্য বিবিধ রাসায়নিক দ্রব্য সহ মৌলিক শিল্প রাসায়নিক উৎপাদন জেলায় আরেকটি গুরুত্বপূর্ণ শিল্প। এই শিল্পগুলি প্রধানত ট্রান্স-থানে ক্রিক এবং বেলাপুর রোড শিল্প এলাকা কেন্দ্রিক। মাঝারি ও বৃহৎ শিল্প কারখানাগুলি রাসায়নিক এবং রাসায়নিক পণ্যগুলি হল ফাইজার, লুব্রিজল ইন্ডিয়া লিমিটেড, পলাইলফিন্স ইন্ডাস্ট্রিজ লিমিটেড, এনওসিআইএল, হেরিডিলিয়া কেমিক্যালস লিমিটেড, বিএসএফ (ইন্ডিয়া) লিমিটেড, স্টার কেমিক্যালস, ইন্ডফিল ইন্ডাস্ট্রিজ লিমিটেড এবং ফিনিক্স কেমিক্যাল ওয়ার্কস।
রাসায়নিক শিল্পগুলি জেলার অন্যান্য অংশে রয়েছে যেমন ওয়াগেল ইন্ডাস্ট্রিয়াল এস্টেট, পোখরান রোড, অম্বরনাথ ও ডোম্বিভিলি। তুলা ও অ-তুলা পাওয়ারলুম গুলি মূলত ভিওয়ান্ডি, থানে ও কল্যাণে অবস্থিত। ঐতিহ্যগতভাবে, ভিওয়ান্ডি তার হ্যান্ডলুম শিল্পের জন্য বিখ্যাত। কিন্তু হ্যান্ডলুমগুলিরচাহিদা হ্রাস পাওয়ায় ব্যাবসায়ীরা হ্যান্ডলুমগুলি প্রতিস্থাপন করে পাওয়ারলুম বানাতে বাধ্য হয়। খাদ্য প্রক্রিয়াকরণ শিল্প যেমন শস্য কল পণ্য, বেকারি পণ্য, কোকো, চকোলেট এবং চিনির মিষ্টান্ন, লবণ, বরফ, মৎস্যজাতকরণ, মাংসের প্রস্তুতি ও সংরক্ষণ, দুগ্ধজাত দ্রব্যাদি, ফল ও সবজি, ক্যানন সংরক্ষণ, সংরক্ষণ ও প্রক্রিয়াজাতকরণ জেলার মধ্যে রাপ্তাকোস, ব্রেট অ্যান্ড কোং, ফাইজার লিমিটেড, ক্যাডবেরি ফ্রাই (ইন্ডিয়া) লিমিটেড যা সংশোধিত দুধের খাদ্য এবং উচ্চ প্রোটিন খাবার উৎপন্ন করে, সেগুলি বেশ কয়েকটি বৃহৎ এবং মাঝারি সংস্থা। পলুইউড এবং ব্যহ্যাবরণ, কাঠের বাক্স, ব্যারেল, বাঁশ, বেত বাটক, বববিল, শিল্পকলার, কর্ক ও কর্ক পণ্য ইত্যাদি কাঠের পণ্যগুলি জেলায় তৈরি হয়। তেজপুর এটমিক পাওয়ার স্টেশন বিদ্যুৎ উৎপাদনের জন্য পারমাণবিক শক্তির ব্যবহারের একটি যুগের সূচনা করেছে। অর্থব্যবস্থা বিভিন্ন সরকারী ও বেসরকারী খাতে ব্যাংক ও আর্থিক প্রতিষ্ঠান কর্তৃক প্রদান করা হচ্ছে। ব্যাংক অফ মহারাষ্ট্র জেলাটির নেতৃস্থানীয় পাবলিক সেক্টর ব্যাংকগুলির মধ্যে একটি, যার ৬০ টি শাখা (২000 সিই) রয়েছে।


title: চিত্তুর জেলা

text: ২০০৬ সালে ভারত সরকার দেশের ২৫০টি সর্বাধিক অনগ্রসর জেলার তালিকায় চিত্তুর জেলার নাম নথিভুক্ত করে। অন্ধ্রপ্রদেশের যে ১৩টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পায়, চিত্তুর জেলা তার মধ্যে অন্যতম।তিরুপতিতে একাধিক উচ্চশিক্ষা প্রতিষ্ঠান রয়েছে। শ্রীবেঙ্কটেশ্বর বিশ্ববিদ্যালয়, অন্ধ্রপ্রদেশের প্রথম মহিলা বিশ্ববিদ্যালয় শ্রীপদ্মাবতী মহিলা বিশ্ববিদ্যালয়ম্, রাষ্ট্রীয় সংস্কৃত বিদ্যাপীঠ তিরুপতি শহরে অবস্থিত। এছাড়াও তিরুপতি নগর অঞ্চলে অনেক কলেজ ও শিক্ষা প্রতিষ্ঠান রয়েছে। কুপ্পমে দ্রাবিড়ীয় বিশ্ববিদ্যালয় অবস্থিত। চিত্তুর জেলায় ন্যাশানাল অ্যাটমোস্ফেরিক রিসার্চ ল্যাবোরেটরি অবস্থিত। এটি মহাকাশ মন্ত্রকের অধীনস্থ। এখানে বায়ুমণ্ডল ও মহাকাশ বিজ্ঞান নিয়ে মৌলিক ও ফলিত গবেষণা চলে।


title: ঔরঙ্গাবাদ জেলা, মহারাষ্ট্র

text:
প্রধান উৎপাদনকারী সংস্থাগুলির মধ্যে রয়েছেঃ
ঔরঙ্গাবাদ এ নিম্নলিখিত MIDC এলাকাযগুলি আছে: ওয়ালুজ, শেন্দ্রা ফাইভ স্টার এমআইডিসি, চিকালথানা, পৈঠান এবং রেলওয়ে স্টেশন এমআইডিসি। চিকালথানা এমআইডিসিতে একটি সফটওয়্যার প্রযুক্তি পার্ক রয়েছে।
জেলাটি নয়টি তেহসিল রয়েছেঃ ১. ঔরঙ্গাবাদ, ২. পৈঠান, ৩. বৈজাপুর, ৪. গঙ্গাপুর, ৫. খুলদাবাদ, ৬. ফুলামব্রি, ৭. কান্নাড়, ৮. সিলোড়, ৯. শেগাও। নয়টি মহারাষ্ট্র বিধানসভা কেন্দ্র রয়েছে এই জেলার মধ্যেঃ সিলোড, কান্নাড়, ফুলামব্রি, ঔরঙ্গাবাদ সেন্ট্রাল, ঔরঙ্গাবাদ পশ্চিম, ঔরঙ্গাবাদ পূর্ব, পৈঠান, গঙ্গাপুর এবং বৈজাপুর। ঔরঙ্গাবাদ এই জেলার একমাত্র লোকসভা নির্বাচনী এলাকা; এছাড়াও জালনা লোক্সভা কেন্দ্রের কিছু অংশ রয়েছে ঔরঙ্গাবাদ জেলাতে।
২011 সালের আদমশুমারি ঔরঙ্গাবাদ জেলা, মহারাষ্ট্রের জনসংখ্যা ৩,৬৯৫,৯২৮ জন ,(২০০১ সালের আদমশুমারি অনুযায়ী, ঔরঙ্গাবাদ জেলার মোট জনসংখ্যা ২,৮৯৭,০১৩), যা কিনা লাইবেরিয়া র মোট জনসংখ্যার সমান।এর ফলে জনসংখ্যার হিসেবে ভারতের ৬৪০টি জেলার মধ্যে এটি ৭২ তম স্থান অধিকার করে জেলার জনসংখ্যার ঘনত্ব .। ২০০১-২০১১ দশকের মধ্যে এর জনসংখ্যা বৃদ্ধির হার ছিল ২৭।৩৩% ঔরঙ্গাবাদের লিঙ্গানুপাত হল প্রতি ১০০০ জন পুরুষে ৯২৪ জন নারী এবং সাক্ষরতার হার ৮০.৪% । জেলার কথ্য ভাষাসমূহের মধ্যে রয়েছে আহিরানি, একপ্রকার খান্দেশি ভাষা যা বলতে পারেন প্রায় ৭৮০,০০০ জন লোক, মারাঠি র অনুরূপ এবং ভিলি; এবং আন্ধ, একটি ইন্দো-আরিয়ানগোত্রের ভাষা যা প্রায় ১০০,০০০ লোকের কথ্য ভাষা.
সড়কপথে ঔরঙ্গাবাদ মহারাষ্ট্রের অন্যান্য বড় শহর গুলি যেমন পুণে, মুম্বাই, নাগপুর এবং আন্ত-রাজ্য অন্য শহর যেমন হায়দ্রাবাদ এর সাথে সংযুক্ত। সড়কপথ গুলির একটি তালিকা নীচে দেওয়া হলঃ
মানমাড - কাচিগুড়া রেলওয়ে স্টেশন ব্রড গেজ লাইন টি, যা ভূসওয়াল-হাওড়া-মানমাড ট্রাঙ্ক রুট থেকে নির্গত হয়েছে, ঔরঙ্গাবাদ জেলার গণপরিবহণের জন্যে অত্যন্ত গুরুত্বপূর্ণ। নিম্নলিখিত রুট গুলিতে নিয়মিত রেল যোগাযোগ ব্যবস্থা রয়েছে ঔরঙ্গাবাদ থেকে।
ঔরঙ্গাবাদ বিমানবন্দর থেকে দিল্লী, মুম্বাই, হায়দরাবাদ-তিরুপতি এবং জয়পুর পর্যন্ত বিমান পরিষেবা রয়েছে।


title: অন্ধ্রপ্রদেশের জেলাসমূহের তালিকা

text: অন্ধ্রপ্রদেশ হল ভারতের ২৯টি রাজ্যের অন্যতম। এই রাজ্যে মোট ১৩টি জেলা রয়েছে। অনন্তপুর জেলা এই রাজ্যের বৃহত্তম এবং শ্রীকাকুলাম জেলা এই রাজ্যের ক্ষুদ্রতম জেলা। এই জেলাগুলি রাজ্যের দুটি অঞ্চলের মধ্যে বিন্যস্ত। এই অঞ্চলদুটি হল উপকূলীয় অন্ধ্র ও রায়ালসীমা।Sources:


title: বাঁকা জেলা

text: ২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় বাঁকা জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে এই জেলা তার মধ্যে অন্যতম।


title: ত্রিপুরা

text: প্রশাসনিক স্বার্থে ত্রিপুরাকে ৮টি জেলা ২৩টি মহকুমা (উপবিভাগ) এবং ৫৮টি উন্নয়ন ব্লকে বিভক্ত করা হয়েছে।রাজ্যের প্রধান শহরগুলি হল আগরতলা, বিশালগড়, যোগেন্দ্রনগর, ধর্মনগর, সোনামুড়া, অমরপুর, প্রতাপগড়, উদয়পুর, কৈলাসহর, তেলিয়ামুড়া, ইন্দ্রনগর, খোয়াই ও বেলোনিয়া। বাঁধারঘাট, যোগেন্দ্রনগর এবং ইন্দ্রনগর বর্তমানে আগরতলা পুরসভার অন্তর্গত।


title: কাঞ্চীপুরম জেলা

text:
রাজ্য রাজধানী চেন্নাই-এর কাছে অবস্থিত বলে কাঞ্চীপুরম দেশের শিল্পোন্নত জেলাগুলির একটি। শ্রীপেরামবুদুর-সংলগ্ন অঞ্চলটিকে দেশের অন্যতম বৃহৎ শিল্পাঞ্চলে পরিণত করা হয়েছে। হ্যুন্ডাই, ফোর্ড, মিৎসুবিশি, নোকিয়া, স্যামসাং, ডেল, সেন্ট গোবেইন ইত্যাদি সংস্থার কারখানা আছে এই জেলায়। এই জেলায় তথ্যপ্রযুক্তি শিল্পকেন্দ্রও আছে। টাটা কনসাল্টেন্সি সার্ভিসেস, ইনফোসিস, উইপ্রো টেকনোলজিস, কগনিজ্যান্ট টেকনোলজি সলিউশনস ইত্যাদি তথ্যপ্রযুক্তি সংস্থার অফিস আছে এই জেলায়।
কাঞ্চীপুরম শহরটিকে বলা হয় “সহস্র মন্দিরের নগরী”। একাম্ববরনধর মদনিরের ১৯২ ফুট উঁচু স্তম্ভটি এবং বরদারাজ পেরুমল মন্দিরের ১০০-স্তম্ভবিশিষ্ট মণ্ডপমটি বিখ্যাত। এদুটি বিজয়নগর সাম্রাজ্যের স্থাপত্যশৈলীর নিদর্শন। ব্রিটিশ গভর্নর-জেনারেল রবার্ট ক্লাইভ বরদারাজ পেরুমল মন্দিরের স্থাপত্যে মুগ্ধ হয়ে মন্দিরে কিছু মূল্যবান গয়না উপহার দিয়েছিলেন। এখন মন্দির ছাড়াও কাঞ্চীপুরম বস্ত্র উৎপাদন কেন্দ্র হিসেবে প্রসিদ্ধি অর্জন করেছে। কাঞ্চীপুরমের কাছে ওয়াজালাপেট রেশমি শাড়ি উৎপাদনের একটি বড়ো কেন্দ্র।


title: সুক্মা জেলা

text:
সুক্মা জেলা ভারতের মধ্যভাগে অবস্থিত ছত্তিশগড় রাজ্যের নবীনতম জেলাগুলির মধ্যে অন্যতম। রাজ্যটির দক্ষিণ প্রান্তে অবস্থিত, জেলা সুকমা বিভিন্ন ধরনের বৈষম্যের প্রতীক। জেলাটি ভারতের সর্বাধিক অনুন্নত জেলাগুলির অন্যতম। জেলাটি সবচেয়ে অশিক্ষিত জেলার মধ্যে অন্যতম; স্বাক্ষরতার হার ৩১% যা জাতীয় গড় ৫৯.৫% এর চেয়ে অনেক কম। জেলাটি নক্সালবাদ বা মাওবাদ দ্বারা মারাত্মকভাবে প্রভাবিত এবং বর্তমানে রেড করিডোর-এর অংশ। সুকমা, এই জেলার সদর শহর। জেলাটি পূর্বে দান্তেওয়াড়া জেলার অংশ ছিল, ২০১২ সালের ১৬ই জানুয়ারি সুক্মা একটি পৃথক জেলারূপে আত্মপ্রকাশ করে।
রামায়ণে বর্ণিত দন্ডকারণ্য-র বর্তমান রূপ এই বস্তার অঞ্চল বলে ধারণা করা হয়। মনে করা হয়, ভগবান রামচন্দ্রের বনবাস কালে এই অঞ্চলেই তিনি এক বৃদ্ধা শবরীর হাত থেকে অর্ধ ভুক্ত ফল গ্রহণ করেছিলেন। আধুনিক ইতিহাস মতে, প্রায় ১৩০০ খ্রিস্টাব্দে 'সুকমা' প্রতিষ্ঠিত হয় বলে ধারণা করা হয়। সুকমার জমিদারদের পূর্বসূরি, যারা বস্তারের মহারাজার রাজত্বের অধীনে এই অঞ্চলে রাজত্ব করতেন, তারা মূলত রাজস্থানের অধিবাসী ছিলেন। রাজস্থানের মুগলদের অত্যাচারের হাত থেকে রক্ষা পাওয়ার জন্য তারা রাজস্থান থেকে অন্ধ্র প্রদেশের ওয়ারঙ্গলের রাজ্যে পালিয়ে যান। এই অঞ্চলে এসে, নিজেদের পুনপ্রতিষ্ঠা করেন কিন্তু তাদের জীবনের খারাপ সময়গুলির অভিশাপ তখনো তাঁদের বয়ে বেড়াতে হত; কারণ তথাকথিত শান্তিপূর্ণ এই অঞ্চলে মাঝে মাঝেই মারাঠা রাজারা এবং পেশোয়ারের দ্বারা আক্বিরান্ভিত হত এবং নানাবিধ কর ও শাস্তি প্রয়োগ করা হত। এই অত্যাচার থেকে বাঁচতে জমিদারদের পূর্বসূরিরা স্থির করেন তারা শবরী নদী পার হয়ে বিপরীত দিকে গিয়ে বসবাস করবেন। এই দলের মধ্যে পিতা, মাতা এবং তাদের ছেলে নিয়ে গঠিত এক পরিবার ছিল। নদী পার হওয়ার সময় নদীটির মাঝখানে এক ভূমিতে এসে ব্যাহত হয় তাঁদের যাত্রা। ঐ ভূমি ছিল এক দেবদূতের। দেবদূত প্রস্তাব দেন তাদের মধ্যে একজন কেউ আত্মবলিদান দিলে অবশিষ্ট দুইজনের নিরাপত্তা নিশ্চিত করবেন তিনি।এই কথা শুনে, পিতা নিজেকে উৎসর্গ দিতে প্রস্তুত হলে, তাঁকে বাধা দিয়ে পুত্র বলে যে সে আত্মবলিদান দিতে প্রস্তুত এবং তাঁর মৃত্যুর পরে তাঁর পিতামাতা পুনরায় সন্তান প্রার্থনা করতে পারবেন। যে স্থানে এই ঘটনা ঘটেছিল, সেই স্থানটি মুনিতপুট নামে পরিচিত, যা তিলওয়ারতি গ্রামে নদীর মাঝখানে একটি দ্বীপের মত দেখতে পাওয়া যায়। শিবরাত্রি ও মকরসংক্রান্তি তে আজও ভক্তরা এই স্থানে নদীতে অবগাহন ও পূজা পালন করে। এটা বিশ্বাস করা হয় যে এই দ্বীপটি যদি নদীতে ডুবে যায় তবে সেখানে একটি বড় ক্ষয়ক্ষতি হবে। পরে এই দম্পতি সুকমা এলাকার রাজওয়াড়া এলাকায় স্থায়ীভাবে বসতি স্থাপন করে, তারা এই স্থানে অত্যন্ত শান্তি অনুভব করেন। যদিও তারা প্রয়োজনীয় সুবিধা যেমন উপজাতিদের মধ্যে শিক্ষা এবং সুবিধার অনুপস্থিতিতে বসবাস করত, কিন্তু তারা মুগল ও মারাঠাদের অত্যাচার থেকে এই এলাকাটি খুব আরামদায়ক অনুভূতি অনুভব করায় এইভাবে তারা এই স্থানটিকে সুকমা নামে অভিহিত করে। সময়ের সাথে সাথে সুকমার মধ্যে একাধিক পরিবর্তন ও রূপান্তর হয়েছে।
জেরাম ঘাট শেষ হওয়ার সাথে সাথেই এই নতুন জেলাটি টঙ্গপালের ৫ কিলোমিটার পূর্বে শুরু হয়। যদিও জেলাটির কোন বড় পর্বত নেই তবে জেলাটির পশ্চিমাঞ্চলে ছোট ছোট পাহাড় দেখতে পাওয়া যায়। এই পাহাড়গুলি ধীরে ধীরে তাদের আকার বৃদ্ধি করে, দান্তেওয়াড়া জেলার বিখ্যাত বায়লাডিলা পাহাড়ের সাথে মিলিত হয়।ছিন্দগড় ব্লকের পূর্বাঞ্চলীয় বেশিরভাগ এলাকা সমভূমি। তবে ব্লকের পশ্চিমাঞ্চলগুলি ছোট ছোট পাহাড়ের শাখা রয়েছে যা সুকমা পর্যন্ত চলতে থাকে। অন্যদিকে কান্তা ব্লকের পশ্চিমাঞ্চলটি বনভূমি দ্বারা বেষ্টিত, কিছু পাহাড়ী নদি, ঝোরা ও পাহাড় এই এলাকাকে অত্যন্ত দুর্গম করে তুলেছে।
নদী শবরী জেলাটির প্রধান নদী, যা তিনটি উন্নয়ন ব্লক ছিন্দগড়, সুকমা ও কোন্টার মধ্য দিয়ে প্রবাহিত হয়ে, পূর্ব অংশে উড়িষ্যা রাজ্যের সাথে সীমানা গঠন করে। নদীটি একটি জীবন্ত নদী এবং সারা বছর ধরে নদী প্রবাহিত হয়, অন্ধ্রপ্রদেশের খাম্মাম ের কাছে কুন্নুভাম-এ গোদাবরী নদীর সাথে মিলিত হয়। ছিদ্দগড়ের ফুলনদী এবং সুকমা ব্লকের মালাঙ্গার নদী, শবরীর উপনদীদের মধ্যে অন্যতম এবং সুকমার প্রধান নদী।
সুকমা জেলার বনভূমি ২২৩৮৭২ হেক্টর, সর্বাধিক বনভূমি অধ্যুষিত জেলাগুলির মধ্যে সুকমা অন্যতম। এখানকার বনভূমিতে মূলত শাল, সেগুন ইত্যাদি বড় গাছ এবং তেন্দুপাতা, ইম্লি, মহুয়া ইত্যাদি ছোট ছোট গাছ পাওয়া যায়।


title: বাংলাদেশ

text: এছাড়া শহরাঞ্চলে ১২টি সিটি কর্পোরেশন (ঢাকা-উত্তর, ঢাকা-দক্ষিণ, চট্টগ্রাম, খুলনা, রাজশাহী, রংপুর, সিলেট, বরিশাল, নারায়ণগঞ্জ, গাজীপুর, কুমিল্লা ও ময়মনসিংহ) এবং ২২৩টি পৌরসভা রয়েছে। এগুলোর সবগুলোতেই জনগণের ভোটে মেয়র ও জনপ্রতিনিধি নির্বাচন করা হয়। রাজধানী ঢাকা বাংলাদেশের বৃহত্তম শহর। অন্যান্য উল্লেখযোগ্য শহরের মধ্যে রয়েছে – চট্টগ্রাম, রাজশাহী, খুলনা, সিলেট, বরিশাল, কক্সবাজার, কুমিল্লা, ময়মনসিংহ, রংপুর, যশোর, গাজীপুর, নারায়ণগঞ্জ,ও ফেনী


title: বুদ্ধিদীপ্ত নকশা

text: বুদ্ধিদীপ্ত নকশা বা বুদ্ধিদীপ্ত অনুকল্প (ইংরেজি ভাষায়: Intelligent design) বলতে একটি যুক্তিকে মেনে নেয়া বোঝায় যা হল, "মহাবিশ্ব এবং এর মধ্যস্থিত জীবিত বস্তুগুলোর মধ্যে যত জটিলতা আছে তা একটি বুদ্ধিদীপ্ত কারণের মাধ্যমেই সৃষ্টি হয়েছে, প্রাকৃতিক নির্বাচনের মত কোন অনির্দিষ্ট প্রক্রিয়ায় নয়।" এটি স্রষ্টার অস্তিত্বের পক্ষে প্রথাগত ধর্মতাত্ত্বিক যুক্তির একটি আধুনিক রূপ। ১৯৮৭ সালে সৃষ্টিতত্ত্বকে পাঠ্যবইয়ের অংশ হিসেবে বিজ্ঞানের সাথে পড়ানোর বিরুদ্ধে মার্কিন যুক্তরাষ্ট্রের আদালতে একটি রায় দেয়া হয়েছিল। এই রায়ের উপযুক্ত জবাব হিসেবেই প্রথমদিকে বুদ্ধিদীপ্ত অনুকল্পের বিকাশ ঘটেছিল। এই অনুকল্পের প্রাথমিক প্রস্তাবকদের সবাই ছিলেন মার্কিন ভিত্তিক খ্রিস্টান ধর্মীয় সংস্থা ডিসকভারি ইনস্টিটিউটের সদস্য বা সহযোগী। তারা ধারণা পোষণ করেছিলেন যে, এই বুদ্ধিমান পরিকল্পনাকারী হলেন খ্রিস্টান ধর্মের ঈশ্বর। এর প্রবক্তারা এটিকে বৈজ্ঞানিক বলে মনে করেন এবং বিজ্ঞানকে বিভিন্ন অতিপ্রাকৃত ঘটনা বিশ্বাস করানোর ক্ষেত্রে তারা এই তত্ত্ব অনুকল্প প্রয়োগ করেন।


title: কৃত্রিম বুদ্ধিমত্তা

text: মেশিনগুলি ক্রমবর্ধমানভাবে সক্ষম হয়ে উঠে তখন মানসিক সুবিধার জন্য বুদ্ধিমত্তাকে সংজ্ঞা থেকে সরিয়ে ফেলার প্রয়োজন হয়। উদাহরণস্বরূপ, অপটিক্যাল অক্ষর স্বীকৃতিটি "কৃত্রিম বুদ্ধিমত্তার" উদাহরণ হিসাবে আর অনুভূত হয় না, তখন এটি একটি রুটিন প্রযুক্তি হয়ে ওঠে। বর্তমানে যে সক্ষমতাগুলোকে শ্রেণীবদ্ধ করা হয়েছে সেগুলি মানুষের বক্তব্যকে সফলভাবে বুঝতে পারে, কৌশলগত গেম সিস্টেম (যেমন দাবা এবং যাওয়া) উচ্চতর স্তরের প্রতিযোগিতায় অংশগ্রহণ করতে পারে, স্বয়ংক্রিয়ভাবে গাড়ি চালাতে পারে, সামরিক সিমুলেশন এবং জটিল উপাত্ত ব্যাখ্যা করতে পারে।


title: প্রেরণা

text: মনঃসমীক্ষক নির্দেশ অনুযায়ী কিছু ব্যবহার এত স্বয়ংক্রিয় যে তার পিছনের কারণ সবসময় ব্যক্তিমানুষের মনে উপলব্ধ থাকে না। উদাহরণ হিসেবে নেওয়া যেতে পারে নেশাগ্রস্ত ধুমপায়ী, কখনো সব-শ্রদ্ধা রক্ষা করা খুব গুরুত্বপূর্ণ হয়ে এবং কোনো কাজের পিছনের উদ্দেশ্য এতটাই ঝুঁকিপূর্ণ হয় যে সহজভাবে তা বোঝা যায় না, আসলে তারা ছদ্মবেশে লুকিয়ে বা দমিত অবস্থায় থাকে। এরকম একটি ছদ্মবেশ বা প্রতিরক্ষার উপায় হচ্ছে যুক্তি প্রয়োগ পদ্ধতি বা "বুঝিয়ে বলা". অন্যটি হচ্ছে নিজের দোষ অন্যের ঘরে চাপানো. "মার মনে হয় আমারই দোষ ", পরিণত হয় "এটা অর দোষ; ও খুব স্বার্থপর"। শক্তিশালী এবং সামাজিকভাবে স্বীকৃত উদ্দেশ্য দমন করে রাখলে তার ফলস্বরূপ এই দমিত প্রবণতার ঠিক বিপরীত দিকটি প্রত্যক্ষ্য ব্যবহারে ধরা পড়ে। যেমন একটি কর্মছারী যে তার উর্দ্ধতন কর্তাকে অপছন্দ করে কিন্তু বেশি কাজ করে দেখাতে চায় যে তাকে খুব সম্মান করে চলে।


title: ডাইভারজেন্স

text: উদাহরণ হিসেবে বাতাসের কথা বলা যেতে পারে। ধরা যাক বাতাস উষ্ণ বা শীতল হচ্ছে। এর সাথে সংশ্লিষ্ট ভেক্টর ক্ষেত্র হচ্ছে কোন বিন্দুতে বহির্মুখী বা অন্তর্মুখী বাতাসের বেগ। বাতাস গরম হতে থাকলে প্রসারিত হবে এবং চারদিকে ছড়িয়ে পড়বে। গতি বহির্মুখী হওয়ায় এই অঞ্চলের যেকোন বিন্দুতে বেগের ডাইভারজেন্স হবে ধনাত্মক। কারণ অঞ্চলটি উৎস তথা সোর্স হিসেবে কাজ করছে। অন্যদিকে বাতাস ঠাণ্ডা হতে থাকলে সংকুচিত হবে, এতে সেই অঞ্চলের কোন বিন্দুতে বেগের ডাইভারজেন্স হবে ঋণাত্মক এবং অঞ্চলটি বিবেচিত হবে সিংক তথা নিমজ্জনস্থল হিসেবে। সোর্সের বাংলা উৎসস্থল করা হলে সিংকের বাংলা করা যেতে পারে লক্ষ্যস্থল।


title: সৃজনবাদ ও নাইলন খাদক ব্যাকটেরিয়া

text: সৃজনবাদের সমালোচক দের মধ্যে আমেরিকার জাতীয় বিজ্ঞান শিক্ষা কেন্দ্র ও নিউ মেক্সিকান ফর সায়েন্স & রিজন (এনএমএসআর) প্রতিষ্ঠান এই আবিষ্কারকে প্রথম ব্যবহার করে বলে;- গবেষণাগুলো সৃজনবাদী এবং বুদ্ধিদীপ্ত নকশার প্রবক্তাদের দাবীগুলোকে বাতিল করে দিয়েছে। বুদ্ধিদীপ্ত নকশার দাবীকারীদের একটি যুক্তি ছিলো; র‍্যাণ্ডম মিউটেশন এবং প্রাকৃতিক নির্বাচন জিনোমে কখনোই নতুন তথ্য যুক্ত করতে পারে না এবং মিউটেশনের ফলে কোনো প্রয়োজনীয় প্রোটিন যেমনঃ এনজাইম তৈরীর সম্ভাবনা বলতে গেলে একেবারেই নেই।


title: ব্যাষ্টিক অর্থনীতি

text: • বিচ্ছিন্ন তথ্য অথবা অনিশ্চয়তাও একটি কারণ। তথ্য বিছিন্নতার কারণে এক পক্ষ বেশি বা সঠিক তথ্য থাকার কারণে অন্য পক্ষের চাইতে বেশী লেনদেন করতে পারে। উদাহরন স্বরুপ বলা যায় যে, ব্যবহার করা- গাড়ি বিক্রেতা জানতে পারে কি ভাবে একটি ব্যবহার করা গাড়ি চালানযোগ্য যানবাহন বা ট্যাক্সী হিসেবে ব্যবহার করা যায়, যে তথ্য ক্রেতার কাছে পর্যাপ্ত নয়। সাধারণত ক্রেতার চাইতে বিক্রেতা দ্রব্য সম্পর্কে বেশী জানে, কিন্তু সবসময় এরকম ঘটেনা। একটি অবস্থার একটি উদাহরন যেখানে বিগত চুক্তিপত্র অনুসারে একটি বড় বাড়ি বিক্রয় সম্পর্কে ক্রেতা বিক্রেতার চাইতে বেশী জানতে পারে। রিয়েল এষ্টেট ব্যবসার মধ্যস্থাকারী পরিবারের সদস্যদের চাইতে বাড়িটি সম্পর্কে বেশী তথ্য জানতে পারে।


title: ভগ্ন হৃদয়

text: এমন কাউকে হারানো যার সাথে নিজের অজান্তেই এমন সব বন্ধন তৈরি হয়েছিল প্রচণ্ড আঘাত দেয়। উদাহরণস্বরূপ,  হতে পারে, কোন প্রেমিক-প্রেমিকাযুগল একে অপরের বাহ্যিক নিয়ন্ত্রকের ন্যায় কাজ করতে পারে যেমন: একজনের কান্নায় আরেকজনের চোখ ভিজে যাওয়া, অজান্তেই একে অপরের স্বর প্রতিধ্বনিত করা, চলাফেরা এবং এমনকি হৃৎপিণ্ডের স্পন্দনের এবং ইইজির ছন্দের মিল। দম্পতিরা একে অপরের পারস্পরিক বায়ো-ফিডব্যাক সিস্টেমের মত একে অপরের জৈব ছন্দকে উদ্দীপিত ও নিয়ন্ত্রিত করতে পারে। পরস্পরের ফেরোমোনকে সাড়া দিয়ে এন্ডোজেন জাতীয় হরমোনের নিয়মিত নিঃসরণের ফলে একে অপরের প্রতি আসক্ত হতে পারেন।


title: নামহীনতা

text: নামহীনতা বাণিজ্যিক লেনদেনে গ্রাহকদের গোপনীয়তা রক্ষা করতে পারে। বিক্রেতাদের তথ্য সংগ্রহ করতে বা ভবিষ্যতে ক্রেতাদের সলিসিট রোধ করতে কিছু ভোক্তারা দৈনন্দিন পণ্য (যেমন মুদিখানার সরঞ্জাম ইত্যাদি ) ক্রয় করার সময় নগদ অর্থ ব্যবহার করতে পছন্দ করেন। ক্রেডিট কার্ডগুলি একজন ব্যক্তির নামের সাথে যুক্ত করা থাকে এবং তা থেকে অন্যান্য তথ্য যেমন ডাক ঠিকানা, ফোন নম্বর ইত্যাদি আবিষ্কার করা যেতে পারে। আরেকটি উদাহরণ এনিমিটি, যা প্রকৃতপক্ষে একটি গ্রাহকের পক্ষ থেকে একটি পণ্য ক্রয় করে। নিষিদ্ধ পণ্য এবং পরিষেবা ক্রয় করার সময়, গোপনীয়তা অনেক সম্ভাব্য ভোক্তাদের লেনদেনের সাথে জড়িত করতে আরামদায়ক করে তোলে। অনেক আনুগত্য প্রোগ্রাম এমন কার্ডের ব্যবহার করে থাকে যা থেকে ভোক্তাদের ব্যক্তিগতভাবে চিহ্নিত করা সম্ভব এবং গ্রাহকের প্রতিটি লেনদেন এর মাধ্যমে সংগ্রহ করে রাখা হয় (সম্ভবত পরবর্তী অনুরোধ বা বিনিময়ের জন্য বা নিরাপত্তা উদ্দেশ্যে), বা এমন একটি সংখ্যাসূচক ছদ্মনাম হিসাবে যা দিয়ে ডেটা মাইনিং আর মতো কাজ করার জন্য সনাক্ত করা যাবে |


title: নিম্নমানের নকশাভিত্তিক যুক্তি

text:
মানবদেহের শারীরবিদ্যায় বেশ অনেকগুলো খুত রয়েছে, যেগুলোর ভয়াবহতা এত ব্যাপক যে, আধুনিক চিকিৎসা ব্যবস্থার পুর্বে মানুষকে মৃত্যু বরন পর্যন্ত করতে হতোঃ
অনেকেই এর সমালোচনায় বলে, যে সিস্টেম দেখে আপাতদৃষ্টিতে মনে হচ্ছে এটা একটা বাজে নকশা বা ওই সিস্টেমে বাজে খরচ হয়েছে আসলে এমনো হতে পরে, এটা ইচ্ছে করে করা হয়েছে। যেমনঃ ট্রেড অফ ব্যবস্থার মত। এটা এমন এক অবস্থা; যেখানে ইচ্ছে করে সিস্টেমে কোনো কিছু খারাপ করে, বাকি বিষয়গুলো উন্নত করা হয়, এর ফলে দেখা যায় পুরো সিস্টেমটাই ভালোভাবে চলছে। তড়িৎকৌশল প্রকৌশলির এমপ্লিফায়ারের যে ডিজাইন, তা থেকে একটা উদাহরণ প্রায়সই ব্যবহার করা হয়ঃ মনে করো, একজন তড়িৎপ্রকৌশলী নেগেটিভ ফিডব্যাক লুপ ব্যবহার করে, যাতে করে এমপ্লিফায়ার স্থায়িত্ব অর্জন করে। কিন্তু একজন সাধারণ পর্যবেক্ষক যখন তা পর্যবেক্ষণ করবেন, তার মনে হতেও পারে প্রকৌশলী ভুল করেছেন। কিন্তু এই low(কম) gain ইচ্ছাকৃত ছিল, এটা দেখে ভুল মনে হচ্ছে-কারণ পর্যবেক্ষকই প্রকৌশলীর কাজ সম্বন্ধে অজ্ঞ ছিল।


title: শর্ট সার্কিট

text:
শর্ট সার্কিটের মধ্য দিয়ে অতিরিক্ত তড়িৎ প্রবাহিত হয়, এর ফলে উত্তাপ, বিদ্যুতের ফুলকি ইত্যাদি সৃষ্টি হয়। বর্তনীতে নিরাপত্তা ফিউ জ, সার্কিট ব্রেকার ইতাদি না থাকলে ঐ বর্তনীতে অধিক উত্তাপের ফলে আগুন ধরে যেতে পারে। যা ঘর বাড়ি বা কারখানায় ছড়িয়ে দূর্ঘটনা ঘটাতে পারে। ঝড় বাদলের সময় গাছের ঢালপালা কিংবা উড়ন্ত পাখি বা বাদুর বৈদ্যুতিক পরিবহন বা বিতরন তারে ফেইজ শর্ট বা লাইন শর্ট করতে পারে যার কারণে প্রচন্ড শব্দ, ফুলকি বা অগ্নিকান্ড ঘটাতে পারে যা বিদ্যুৎ বিতরন ব্যবস্থার ক্ষতিগ্রস্ত করে।
বাসা বাড়িতে সাধারনত নিম্মমানের তড়িৎ যন্ত্রপাতি বা ত্রুটিপূর্ন সংযোগ তার বা তারের অন্তরকের ক্ষতি ইত্যাদি বিভিন্ন কারণে শর্ট সার্কিট হয়ে থাকে।
শর্ট সার্কিটের কারণে প্রায়শই ঘরবাড়িতে অগ্নিকান্ডের ঘটনা ঘটতে দেখা যায়।


title: পৃথিবী

text: পৃথিবীর প্রায় এক চতুর্থাংশ ব্যাসার্ধ-বিশিষ্ট চাঁদ একটি অপেক্ষাকৃত বড় শিলাময় প্রাকৃতিক উপগ্রহ। গ্রহের আকার বিবেচনায় এটিই সৌরজগতের বৃহত্তম চাঁদ; যদিও ক্যারন তার বামন গ্রহ প্লুটো থেকে আপেক্ষিকভাবে বৃহত। পৃথিবীর ন্যায় অন্যান্য গ্রহের প্রাকৃতিক উপগ্রহগুলোকেও "চাঁদ" হিসেবেও অভিহিত করা হয়।


title: চাঁদ

text:
বাংলায় চাঁদ শব্দটি সংস্কৃত শব্দ চন্দ্র থেকে এসেছে। এছাড়াও শশধর, শশী প্রভৃতিও চাঁদের সমার্থক শব্দ। চন্দ্র পৃষ্ঠের ভূমিরূপকে পৃথিবী থেকে খালি চোখে খরগোস বা শশকের ন্যায় দেখতে লাগে। তাই শশক ধারক রূপে কল্পনা করে শশধর নামটি দেওয়া হয়েছে।
ইংরেজি ভাষায় পৃথিবীর একমাত্র প্রাকৃতিক উপগ্রহটির "The Moon" ছাড়া অন্য কোন নাম নেই। অবশ্য অন্যান্য গ্রহের উপগ্রহের আরও নাম থাকতে দেখা যায়। মুন শব্দটি জার্মান ভাষাগোষ্ঠীর কোন একটি থেকে এসেছে যার সাথে সম্পর্কিত রয়েছে লাতিন শব্দ "mensis"। মেনসিস শব্দটি মূলত প্রাক-ইন্দো-ইউরোপীয় মূল "me-" থেকে এসেছে। এই একই মূল থেকে আবার ইংরেজি "measure" শব্দটি উদ্ভূত হয়েছে। মিজার শব্দটিকে বিশেষ গুরুত্বের সাথে বিবেচনা করতে হবে, কারণ এর সাথে শব্দের মাধ্যমে বিভিন্ন পরিমাপের প্রকাশের সম্পর্ক রয়েছে। যেমন: "Monday", "month" এবং "menstrual"। ১৬৬৫ সালের পূর্ব পর্যন্ত ইংরেজি ভাষায় মুন বলতে কেবল মাত্র চাঁদকেই বুঝাত। কিন্তু ১৬৬৫ সালে তখন পর্যন্ত আবিষ্কৃত অন্যান্য গ্রহের প্রাকৃতিক উপগ্রহের ক্ষেত্রেও এই মুন শব্দটি প্রয়োগ করা শুরু হয়। মুনা শব্দের লাতিন প্রতিশব্দ হচ্ছে "Luna"। অন্য গ্রহের প্রাকৃতিক উপগ্রহের সাথে পৃথিবীর প্রাকৃতিক উপগ্রহের পার্থক্য করার জন্য চাঁদকে ইংরেজিতে মুন না বলে তাই অনেক সময়েই "লুনা" বলা হয়ে থাকে। ইংরেজিতে চাঁদের বিশেষণ হিসেবে "লুনার" শব্দটি ব্যবহৃত হয়। একই সাথে চাঁদের ক্ষেত্রে বিশেষণগত উপসর্গ হিসেবে "seleno-" এবং অনুসর্গ হিসেবে "-selene" ব্যবহৃত হয়। এই উপসর্গ এবং অনুসর্গ গ্রিক ভাষার শব্দ selene থেকে এসেছে যা এখন গ্রিক দেবতার নাম।


title: পৃথিবী

text: কৃত্রিম উপগ্রহ হলো মহাকাশে উৎক্ষেপিত বৈজ্ঞানিক প্রক্রিয়ায় উদ্ভাবিত উপগ্রহ। এটা চাঁদের মতোই কিন্তু পার্থক্য কেবল এই যে চাঁদ প্রকৃতি থেকে প্রাপ্ত আর কৃত্রিম উপগ্রহ মানুষ তৈরি করেছে। , পৃথিবীর কক্ষপথে ১,৪১৯টি মানব কর্তৃক সৃষ্ট কার্যকরী কৃত্রিম উপগ্রহ ছিল। এছাড়াও সেখানে বর্তমানে আরো আছে সবচেয়ে প্রাচীন কৃত্রিম উপগ্রহ ভ্যানগার্ড-১ সহ ১৬,০০০ খন্ড অক্ষম উপগ্রহ এবং মহাকাশের জঞ্জাল। পৃথিবীর সর্ববৃহত কৃত্রিম উপগ্রহটি হচ্ছে আন্তর্জাতিক মহাকাশ কেন্দ্র।


title: কুরআনের সমালোচনা ও খণ্ডন

text: চন্দ্র পৃথিবীর একমাত্র প্রাকৃতিক উপগ্রহ। সৃষ্টির আদিকালে পৃথিবী সূর্য থেকে বিচ্ছিন্ন হয়ে প্রচণ্ড দ্রুত গতিতে ঘূর্ণায়মান থাকায় এর একটি অংশ ছিটকে বেরিয়ে আসে এবং মহাকর্ষ নিয়মানুযায়ী পৃথিবীর চারিদিকে আবর্তন করতে থাকে। এ আবর্তন কোটি কোটি বছর যাবৎ চলে আসছে, এতে কোন বিঘ্ন ঘটে নি। ইত্যবসরে, চন্দ্রের বিদীর্ণ হয়ে যাওয়া বা চন্দ্রের কোন অংশের ভেঙে যাবার কোন ঘটনা বৈজ্ঞানিকভাবে বা ঐতিহাসিকভাবে প্রমাণিত হয় নি। কিন্তু কুরআনে চন্দ্র বিদারণ সম্পর্কে বলা হয়েছে যে, একটি অলৌকিক ঘটনা হিসেবে মক্কাবাসীদের নিকট মুহাম্মাদ (সা) চন্দ্রকে দ্বিখণ্ডিত করে দেখান। কুরআনের বিরুদ্ধবাদীরা বলেন, চন্দ্রের বিদারণ সম্পর্কে কুরআনের এমন বর্ণনা ভিত্তিহীন।


title: চাঁদের উৎপত্তি ও পরিবর্ধন

text:
চাঁদের উৎপত্তি ও পরিবর্ধন বলতে পৃথিবীর একমাত্র প্রাকৃতিক উপগ্রহ চাঁদের গঠন সম্পর্কিত বিভিন্ন ব্যাখ্যাকে বুঝানো হয়। এই সম্পর্কিত তত্ত্বের মধ্যে সবচেয়ে গ্রহণযোগ্যটি হল জায়ান্ট-ইম্প্যাক্ট তত্ত্ব। এটি নিয়ে এখনও ব্যাপক গবেষণা চলছে এবং একাধিক ভিন্ন অভিমত রয়েছে। অন্যান্য প্রস্তাবিত তত্ত্বের মধ্যে রয়েছে ফিশন, গঠন একত্রীক্করণ (ঘনীভবন তত্ত্ব), গ্রহাণু তত্ত্ব এবং মহাকাশীয় সংঘর্ষ তত্ত্ব।
আদর্শ দৈত্যাকার সংঘর্ষ তত্ত্বমতে মঙ্গল গ্রহের সমান আকৃতির থিইয়া পৃথিবীর সাথে সংঘর্ষের ফলে পৃথিবীকে ঘিরে একটি ডেবরিস বলয়ে তৈরি হয়। যা পরবর্তীতে চাঁদ সৃষ্টিতে ভূমিকা রাখে। চাঁদের অক্সিজেন আইসোটপিক অনুপাত মূলতঃ পৃথিবীর মতই। কিন্তু থিইয়া যদি ভিন্ন কোন গ্রহ বা প্রোটোপ্লানেট হত, তবে অবশ্যই এর আইসোটপিক অনুপাত পৃথিবীর চেয়ে ভিন্ন হত।


title: বিশ্বের ইতিহাস

text: ১৯৫৭ সালের ৪ঠা অক্টোবর সোভিয়েত ইউনিয়ন মহাশূন্যে বিশ্বের সর্বপ্রথম কৃত্রিম উপগ্রহ উৎক্ষেপ করে, যার নাম ছিল স্পুতনিক ১। উপগ্রহটি ঘণ্টায় ২৮ হাজার কিলোমিটার বেগে ৯৬ মিনিটে একবার পৃথিবীকে প্রদক্ষিণ করত এবং একটি বেতার সংকেত প্রেরণ করতে থাকে যা বিশ্বের সর্বত্র গৃহীত হয়। এরপরে স্পুতনিক ২ নামক উপগ্রহে করে লাইকা নামের কুকুরটি প্রথম প্রাণী হিসেবে মহাশূন্যে ভ্রমণ করে; মহাকাশযানটি পৃথিবীতে ফেরত আসতে পারেনি, ফলে মহাশূন্যেই লাইকার মৃত্যু ঘটে। ঠিক তার পরের বছরই ১৯৫৮ সালে মার্কিন যুক্তরাষ্ট্র তাদের প্রথম কৃত্রিম উপগ্রহ এক্সপ্লোরার ১ উৎক্ষেপন করে। দুই পক্ষই মহাকাশ বিজ্ঞানের পেছনে বিপুল পরিমাণ অর্থ ব্যয় করে। ১৯৫৯ সালে সোভিয়েত মহাশূন্য অনুসন্ধান উপগ্রহ লুনা ২ চাঁদে অবতরণ করে। ১৯৬১ সালে সোভিয়েত ইউনিয়ন সর্বপ্রথম মানুষ পরিবহনকারী মহাকাশযান ভোস্তক ১ আকাশে উৎক্ষেপ করে। সোভিয়েত ইউরি গ্যাগারিন প্রথম নভোচারী হিসেবে পৃথিবী প্রদক্ষিণ করেন; তিনি ১৯৬১ সালের ১২ই এপ্রিল পৃথিবীপৃষ্ঠ থেকে ৩০০ কিলোমিটার উচ্চতায় ভোস্তক মহাকাশযানে বসে প্রায় ৮৯ মিনিট ধরে পৃথিবীকে প্রদক্ষিণ করেন। ১৯৬৩ সালে ভালেন্তিনা তেরেস্কোভা প্রথম নারী হিসেবে মহাশূন্যে ভ্রমণ করেন। ১৯৬৫ সালে রুশ নভোচারী আলেক্সি লেওনভ প্রথম নভোচারী হিসেবে মহাশূন্যে পদচারণা করেন।


title: শনি গ্রহ

text:
শনির সবচেয়ে বিখ্যাত বৈশিষ্ট্য হল এই গ্রহের সুস্পষ্টভাবে দৃশ্যমান বলয় ব্যবস্থা। মূলত বরফ কণা দিয়ে গঠিত এই বলয়গুলিতে তুলনামূলকভাবে অল্প পরিমাণে পাথুরে ভগ্নাবশেষ ও ধূলিও রয়েছে। অন্তত ৬২টি প্রাকৃতিক উপগ্রহ শনির চারপাশে আবর্তন করছে। এগুলির মধ্যে ৫৩টির আনুষ্ঠানিক নামকরণ হয়েছে। তবে শনির বলয়ের মধ্যে অবস্থিত শতাধিক অনু-উপগ্রহগুলিকে এই তালিকার অন্তর্ভুক্ত করা হয়নি। শনির বৃহত্তম প্রাকৃতিক উপগ্রহ টাইটান হল সৌরজগতের দ্বিতীয়-বৃহত্তম প্রাকৃতিক উপগ্রহ। এটি আকারে বুধ গ্রহের চেয়েও বড়ো। যদিও টাইটানের ভর বুধের ভরের চেয়ে কম। টাইটানই সৌরজগতের একমাত্র প্রাকৃতিক উপগ্রহ, যেখানে একটি উল্লেখযোগ্য বায়ুমণ্ডল রয়েছে।
শনি গ্রহটি তার আকর্ষণীয় বলয়ের কারণেই সৌরজগতের অন্যান্য গ্রহের তুলনায় সৌন্দর্য্যের উৎকর্ষে রয়েছে, যা মহাজাগতিক ক্যানভাসে সৃষ্টি করেছে এক বিমূর্ত চিত্র। ১৬১০ খ্রিষ্টাব্দের জুলাই মাসে জ্যোতির্বিজ্ঞানী গ্যালিলিও গ্যালিলি সর্বপ্রথম টেলিস্কোপের মাধ্যমে শনি গ্রহকে পর্যবেক্ষণ করেন এবং এর দৃষ্টিনন্দন বলয় দেখতে পান। নাসার বিজ্ঞানীরা সৌরজগতের বিশাল গ্রহ শনির চারপাশে ঘূর্ণায়মান বিশাল আকারের নতুন একটি বলয় (রিং)-এর সন্ধান পেয়েছেন বিজ্ঞানীরা। অবশ্য দীর্ঘদিন চেষ্টার পর বিজ্ঞানীরা এটি আবিষ্কারে সফল হন। মজার ব্যাপার হলো সদ্য আবিষ্কৃত বলয়টি এতটাই বিশাল যে, এর ভেতর একশ কোটি বা এক বিলিয়ন পৃথিবী ভরে রাখার মত জায়গা আছে। বলয়টির মধ্যে বেশির ভাগ ক্ষেত্রেই বরফ, ধুলাবালি ইত্যাদি ধরা পড়ে।
মূলত শনি গ্রহের রয়েছে ৬২ টি উপ গ্রহ , কিন্তু এর মধ্যে নাম দেয়া হয়েছে মাত্র ৫৩ টি উপগ্রহের , এবং আকার বিবেচনায় ১৮ টি উপ গ্রহ কে মূল উপগ্রহ ধরা হয় । টাইটান উপগ্রহটি সবচেয়ে বড়। পৃথিবীর একমাত্র উপগ্রহ চাঁদের সাথে তুলনা করলে এটি ব্যাসে প্রায় ১৪৮% বড়। নিম্নে উপগ্রহগুলোর বিবরণ দেয়া হলোঃ-


title: হাউমেইয়া আবিষ্কার কেন্দ্রিক বিতর্ক

text: আইএইউ প্রতিষ্ঠিত নিয়মানুযায়ী ক্লাসিকাল কুইপার বেল্ট বস্তুসমূহের পৌরাণিক নাম দেওয়া হবে তাদের সৃষ্টির সাথে মিল রেখে। ২০০৬ সালের সেপ্টেম্বর মাসে ক্যালটেক দল হাওয়াইয়ান মিথোলজি থেকে আইএইউর কাছে (১৩৬১০৮) ২০০৩ ইএল এবং এর উপগ্রহ — উভয়ের জন্যেই আনুষ্ঠানিক নাম প্রস্তাব করে। তাদের প্রস্তাবিত নামের উদ্দেশ্য ছিল "উপগ্রহের অবস্থানের প্রতি শ্রদ্ধা জানানো"। ক্যালটেক দল থেকে ডেভিড র‍্যাবিনোউইটজ এ নাম প্রস্তাব করেন। "হাউমেইয়া" হলেন হাওয়াই দ্বীপের রক্ষাকর্ত্রী, যেখানে মনা কেয়া অবজারভেটরি অবস্থিত। অধিকন্তু তিনি পাপার সাথেই পরিচিত, যিনি পৃথিবীর দেবী এবং ওয়াকিয়া (মহাকাশ) এর স্ত্রী। এ নামটি যথার্থ ছিল কারণ ২০০৩ ইএলকে ধরা হয় প্রায় সম্পূর্ণরূপে পাথরনির্মিত, যেখানে কুইপার বেল্টের অন্যান্য বস্তুসমূহ ছোট পাথরের অভ্যন্তরবিশিষ্ট, যার উপরে পুরু বরফে স্তর থাকে। হাউমেইয়া হলেন উর্বরতা এবং সন্তান জন্মদানের দেবী, যাঁর অনেক সন্তান দেহের বিভিন্ন অংশ থেকে ঝুলে থাকে; এর সাথে সম্পর্কিত হল বরফাবৃত দেহের ঝাঁক, যা কিনা কোনো এক আদিকালে বামন গ্রহটির সংঘর্ষের মাধ্যমে সৃষ্ট হয়েছিল। এর দুটো পরিচিত উপগ্রহও এভাবেই সৃষ্টি হয়েছিল বলে ধারণা করা হয়, এবং এ কারণে হাউমেইয়ার দুই কন্যা হাই'ইয়াকা ও নামাকার অনুযায়ী রাখা হয়েছে।


title: প্লুটো

text: এপর্যন্ত জানামতে, প্লুটো'র পাঁচটি প্রাকৃতিক উপগ্রহ রয়েছে: শ্যারন, যা ১৯৭৮ খ্রিস্টাব্দে জ্যোতির্বিজ্ঞানী জ্যামস ক্রিস্টি প্রথম শনাক্ত করেন, এবং আরো দুটো তুলনামূলক ছোট উপগ্রহ: নিক্স এবং হাইড্রা, দুটোই ২০০৫ খ্রিস্টাব্দে আবিষ্কৃত হয়। এরপর S/2011 (134340) 1 (সাময়িক বা প্রাথমিক নাম, P4 নামেও পরিচিত), ২০১১ সালে হাবল টেলিস্কোপ কর্তৃক শনাক্ত করা হয়, এবং সর্বশেষ আবিষ্কৃত উপগ্রহটি হলো S/2012 (134340) 1 (P5 নামেও পরিচিত), যা ২০১২ সালে আবিষ্কৃত হয়। পরবর্তীতে P4 এর নাম কার্বেরস ও P5 এর নাম স্টিক্স দেয়া হয়েছে ৷


title: পৃথিবী

text:
পৃথিবী সূর্য থেকে দূরত্ব অনুযায়ী তৃতীয়, সর্বাপেক্ষা অধিক ঘনত্বযুক্ত এবং সৌরজগতের আটটি গ্রহের মধ্যে পঞ্চম বৃহত্তম গ্রহ। এটি সৌরজগতের চারটি কঠিন গ্রহের অন্যতম। পৃথিবীর অপর নাম "বিশ্ব" বা "নীলগ্রহ"। ইংরেজি ভাষায় পরিচিত আর্থ (Earth) নামে, গ্রিক ভাষায় পরিচিত গাইয়া (Γαῖα) নামে, লাতিন ভাষায় এই গ্রহের নাম ""টেরা (Terra)"।
পৃথিবী হল মানুষ সহ কোটি কোটি প্রজাতির আবাসস্থল। পৃথিবীই একমাত্র মহাজাগতিক স্থান যেখানে প্রাণের অস্তিত্বের কথা বিদিত। ৪৫৪ কোটি বছর আগে পৃথিবী গঠিত হয়েছিল। এক বিলিয়ন বছরের মধ্যেই পৃথিবীর বুকে প্রাণের আবির্ভাব ঘটে। পৃথিবীর জৈবমণ্ডল এই গ্রহের বায়ুমণ্ডল ও অন্যান্য অজৈবিক অবস্থাগুলিতে গুরুত্বপূর্ণ পরিবর্তন এনেছে। এর ফলে একদিকে যেমন বায়ুজীবী জীবজগতের বংশবৃদ্ধি ঘটেছে, অন্যদিকে তেমনি ওজন স্তর গঠিত হয়েছে। পৃথিবীর চৌম্বক ক্ষেত্রের সঙ্গে একযোগে এই ওজন স্তরই ক্ষতিকর সৌর বিকিরণের গতিরোধ করে গ্রহের বুকে প্রাণের বিকাশ ঘটার পথ প্রশস্ত করে দিয়েছে। পৃথিবীর প্রাকৃতিক সম্পদ ও এর ভূতাত্ত্বিক ইতিহাস ও কক্ষপথ এই যুগে প্রাণের অস্তিত্ব রক্ষায় সহায়ক হয়েছে। মনে করা হচ্ছে, আরও ৫০ কোটি বছর পৃথিবী প্রাণধারণের সহায়ক অবস্থায় থাকবে।


title: রিয়াল মাদ্রিদ ফুটবল ক্লাব

text:
রিয়াল মাদ্রিদ ফুটবল ক্লাব বিংশ শতাব্দীর সফলতম ক্লাব। যুগে যুগে অনেক মহাতারকা এখানে খেলেছেন। তবে রিয়াল মাদ্রিদের যুব প্রকল্প থেকে উঠে আসা খেলোয়াড় রাউল গোনসালেস আর সকলকে ছাড়িয়ে গেছেন; তিনি ১৯৯৪ হতে ২০১০ পর্যন্ত রিয়াল মাদ্রিদের হয়ে রেকর্ড পরিমাণ ৭৪১টি ম্যাচ খেলেছেন। গোলরক্ষক হিসেবে সর্বোচ্চ এবং দ্বিতীয় অবস্থানে রয়েছেন রিয়াল মাদ্রিদের যুব প্রকল্প লা ফ্যাব্রিকার খেলোয়াড় ইকার ক্যাসিয়াস, যিনি রিয়াল মাদ্রিদের হয়ে ৭২৫টি খেলেছেন এবং ৭১০টি ম্যাচ খেলে তৃতীয় অবস্থানে রয়েছেন রক্ষণভাগের খেলোয়াড় মানুয়েল সানচিস। একই সাথে জাতীয় দলের হয়ে ১২৭টি ম্যাচ খেলে রিয়াল মাদ্রিদের সর্বাধিক আন্তর্জাতিক ম্যাচ খেলা খেলোয়াড় হলেন ইকার ক্যাসিয়াস।
রিয়াল মাদ্রিদের হয়ে সবচেয়ে বেশি গোল করার রেকর্ডধারী হচ্ছেন ক্রিস্তিয়ানো রোনালদো, তিনি রিয়াল মাদ্রিদের হয়ে সর্বমোট ৪৫০টি গোল করেছেন। রিয়াল মাদ্রিদের হয়ে ২০০টিরও অধিক গোল করা খেলোয়াড়রা হলেন: আলফ্রেদো দি স্তিফানো (১৯৫৩–৬৪), সান্তিয়ানা (১৯৭১–৮৮), ফেরেন্তস পুশকাস (১৯৫৮–৬৪), উগো সানচেজ (১৯৮৫–৯২) এবং রাউল গোনসালেস (১৯৯৪-২০১০) (যিনি ক্রিস্তিয়ানো রোনালদোর পূর্বে সর্বোচ্চ গোলদাতা ছিলেন)। লা লিগায় রিয়াল মাদ্রিদের হয়ে রেকর্ড পরিমাণ ৩১১টি গোল করার পাশাপাশি, ক্রিস্তিয়ানো রোনালদো লা লিগার এক মৌসুমে সর্বোচ্চ গোল (২০১৪–১৫ মৌসুমে ৪৮টি গোল) করার রেকর্ডও গড়েছেন। ২০০৫ সালের পূর্বে, ইউরোপীয় প্রতিযোগিতায় ৫৮ ম্যাচে ৪৯টি গোল করে রিয়াল মাদ্রিদের হয়ে সর্বাধিক গোলদাতা ছিলেন দি স্তিফানো, তার এই রেকর্ডটি প্রায় ৪ দশক যাবত অটুট ছিল। কিন্তু ২০০৫ সালে, দি স্তিফানোর এই রেকর্ডটি রাউল গোনসালেস ভেঙ্গে দেন, কিন্তু এই রেকর্ড বেশি দিন স্থায়ী হয়নি। পরবর্তীতে, ক্রিস্তিয়ানো রোনালদো রাউল গোনসালেসের রেকর্ডটি ভেঙ্গে দেন, তিনি বর্তমানে ইউরোপীয় প্রতিযোগিতায় রিয়াল মাদ্রিদের হয়ে ১০৫টি গোল করে সর্বোচ্চ গোলদাতা। ২০০৩ সালের ৩রা ডিসেম্বর তারিখে, আতলেতিকো মাদ্রিদের বিরুদ্ধে খেলায় রিয়াল মাদ্রিদের ব্রাজিলীয় আক্রমণভাগের খেলোয়াড় রোনালদো ক্লাবের ইতিহাসে সরচেয়ে দ্রুততম (১২ সেকেন্ড) গোলটি করেন।


title: মাদার টেরিজা সরণি

text: একাধিক অভিজাত পাব ও রেস্তোরাঁ থাকার জন্য পার্ক স্ট্রিট অঞ্চলটি কলকাতার ভোজনরসিকদের কাছে বিশেষ প্রিয়। এই অঞ্চলের বিশিষ্ট পাব ও রেস্তোরাঁগুলির মধ্যে ট্রিঙ্কা’জ, মোক্যাম্বো, ম্যাকডোন্যাল্ডস, কেএফসি, পিটার ক্যাট, ফ্লারি’জ, বার বি কিউ, অয়েসিস, অলিম্পিয়া, মল্যাঁ রুজ ইত্যাদি উল্লেখযোগ্য। এছাড়া রয়েছে ভারতের প্রাক্তন ক্রিকেট অধিনায়ক সৌরভ গঙ্গোপাধ্যায়ের নামাঙ্কিত রেস্তোরাঁ সৌরভ’স – দ্য ফুড প্যাভিলিয়ন। এছাড়া রয়েছে বিলাসবহুল হোটেল পার্ক হোটেল, কলকাতা। এই হোটেলটি এর "তন্ত্র" নামক ইন-হাউস পাবটির জন্য বিখ্যাত। আর আছে অ্যাট্রিয়াম ও বারিস্তার মতো কয়েকটি কফিশপ। কলকাতার নৈশজীবন পার্ক স্ট্রিটের নৈশক্লাব, পাব ও কফিশপগুলিকে ঘিরে উদযাপিত হয়। সেই কারণে পার্ক স্ট্রিটকে প্রায়শই "খাদ্য সরণি" ("ফুড স্ট্রিট") বা "চিরবিনিদ্র সরণি" ("দ্য স্ট্রিট দ্যাট নেভার স্লিপস") নামে অভিহিত করা হয়।


title: ত্রিনিদাদ ও টোবাগো

text: ত্রিনিদাদ-টোবাগো বিখ্যাত এখানকার কার্নিভ্যাল আর সঙ্গীতের জন্য। ট্রিনি কার্নিভ্যাল অনেকের মতে রিও কার্নিভ্যাল এর পরেই বিশ্বের সবচেয়ে সুন্দর কার্নিভ্যাল। এই কার্নিভ্যাল ছোটদের দেখা নিষিদ্ধ। এই দ্বীপরাষ্ট্র থেকেই এসছে সোকা, ষ্টীল প্যান [এক ধরণের বাদ্য], ক্যালিপ্সো , চাটনি আর লিম্বো। এর মধ্যে চাটনি হচ্ছে ভারতীয় বংশোদ্ভুত জনতার সৃষ্ট সঙ্গীত স্টাইল। এই গানবাজনায় খোল, ঢাক আর করতাল ব্যবহৃত হয়। এছাড়াও এখানে আছে পিচকারি নামক এক অদ্ভুত সঙ্গীত স্টাইল। এতে হিন্দি, ভোজপুরি আর ইংরাজি ভাষার মিশেল দেওয়া হয়। হোলি আর ত্রিনিদাদ কার্নিভ্যাল চলার সময়ে এই গান বাজে।


title: কাডাপা

text: কাডাপা শহরটি তার মশলাযুক্ত এবং রন্ধনসম্পর্কীয় খাবারের জন্য বিখ্যাত, যা দক্ষিণ ভারতীয় খাবারের অনুরূপ। কারাম ডোসা কাডাপা শহরের নাগরিকদের সবচেয়ে প্রিয় একটি খাবারের পদ। তাদের সকালের জলখাবার হল ডোয়েডেইলে, স্যাম্বার এবং চাটন, এছাড়া ভাত, ডাল এবং কুরি সাধারণত দুপুরের হিসাবে পরিবেশন করা হয়। বেশীরভাগ রেস্টুরেন্ট দক্ষিণ ভারতীয় থালীতে তাদের দুপুরের খাবার এবং রাতের খাবার এই খাবারের সাথে পরিবেশন করে। যদিও এটির খাবারের মধ্যে একটি দক্ষিণ ভারতীয় স্পর্শ রয়েছে এটির নিজস্ব একটি বৈচিত্র্য রয়েছে যার মধ্যে রয়েছে রাগি সঙ্গী বা রাগি মুদ্দা, বোটি কুরি, নাটুকোদি চিকেন, পেয়া কুরি ইত্যাদি। রাগি কাঁঠার সাথে রাগি সঙ্গী কাডাপাতে প্রধান খাদ্য। এছাড়াও, এটি শহরের সবচেয়ে বিখ্যাত খাবারের একটি। স্থানীয় রেস্টুরেন্টে অন্যান্য অনেক ধরণের খাবারও পাওয়া যায়। ভারতের অন্যান্য শহরগুলির মত চটজলদী খাবার শহরটির নাগালের মধ্যে রয়েছে।


title: রিয়াল মাদ্রিদ ফুটবল ক্লাব

text: ফ্লোরেন্তিনো পেরেজের প্রথম সভাপতিত্ব কালে(২০০০-২০০৬) রিয়াল মাদ্রিদ পৃথিবীর সবচেয়ে ধনী পেশাদার ক্লাব হওয়ার ইচ্ছা প্রকাশ করে।২০০১ সালে ক্লাবটি অনুশীলন স্থানের কিছু পরিমাণ জায়গা সিটি অফ মাদ্রিদের কাছে পরিত্যাগ করে এবং বাকিটুকু চারটি কর্পোরেশনের কাছে বিক্রি করে দেয়।যার ফলে ক্লাবের ঋণ শোধ হয়ে যায় এবং জিনেদিন জিদান,লুইস ফিগো,ডেভিড বেকহাম,রোনালদোর মতো সবচেয়ে দামী খেলোয়াড়দের কেনার মতো সুযোগ তৈরি হয়।


title: ইকার ক্যাসিয়াস

text:
তাঁকে সর্বকালের সেরা গোলরক্ষকদের মধ্যে একজন হিসেবে গণ্য করা হয়। তিনি ২০০৮ সালে ফিফা ব্যালন ডি’অর পুরস্কারের জন্য নির্বাচিত সেরা ৪ জনের মধ্যে একজন ছিলেন এবং জরিপে ৪র্থ নির্বাচিত হন। ২০১২ সালে তিনি উয়েফা কর্তৃক নির্বাচিত সেরা একাদশে ৬ষ্ঠবারের মত স্থান পান। ২০১১ সালের হিসাব অণুসারে জাতীয় ও আন্তর্জাতিক গুরুত্বপূর্ণ সব পুরস্কার জেতা খেলোয়ারদের মধ্যে ক্যাসিয়াস অন্যতম।
১৯৯০ সালে তিনি রিয়াল মাদ্রিদের যুব দলের সাথে নিজের ফুটবল জীবন শুরু করেন।১৯৯৯ সালে মূল দলে খেলার সুযোগ পান এবং ক্লাবটিতে প্রায় ১৬ মৌসুম ছিলেন।মাদ্রিদের হয়ে তিনি ৫ টি লা লিগা, ২ টি কোপা দেল রে,৪ টি স্পেনীয় সুপার কাপ,৩ টি উয়েফা চ্যাম্পিয়ন্স লীগ,২ উয়েফা সুপার কাপ ও ১ টি ফিফা ক্লাব বিশ্বকাপ জয় করেন।রাউল গোনসালেসের পর তিনি মাদ্রিদের হয়ে সবচেয়ে বেশি ম্যাচ খেলা খেলোয়াড়।


title: বাঞ্জারা হিলস

text: বাঞ্জারা হিলস তার হোটেল, উচ্চমানের রেস্তোরা এবং বৃহৎ শপিং মলের জন্য বিখ্যাত। তাজ কৃষ্ণা, তাজ ডেকান এবং তাজ বাঞ্জারা এই এলাকার সুপরিচিত কিছু স্টার হোটেল। বেশিরভাগ রেস্তোরা সারা বিশ্বের বিভিন্ন রান্না পরিবেশন করে থাকে। জনপ্রিয় কিছু রেস্তোরার নাম হলো চায়না প্যাভিলিয়ন, ওহ্রিস বাঞ্জারা, বারবেকিউ নেশান এবং ফিউশন ৯। বিপুলসংখ্যক খুচরো ব্যবসায় প্রতিষ্ঠান সহ জি.ভি.কে ওয়ান মল, সিটি সেন্টার মল, মিডটাউন, ওহ্রিস , আলকাজার প্লাজা, জিং ডিজাইন্স এর মতো বিশাল ভবন বাঞ্জারা হিলসের দিগন্ত সুন্দর করে তোলে। বাঞ্জারা হিলস এলাকার সর্বোচ্চ ভবনটি হলো লক্ষ্মী সাইবার সেন্টার।


title: কালী

text: পশ্চিমবঙ্গের রাজধানী কলকাতায় অনেক কালীমন্দির আছে। তাই ভারতের অন্যান্য অঞ্চলে কালীকে "কলকাত্তাওয়ালি" (কলকাতানিবাসিনী) বলা হয়। কলকাতার সবচেয়ে বিখ্যাত কালীমন্দিরটি হল কালীঘাট মন্দির। এটি একটি সতীপীঠ। এছাড়া দক্ষিণেশ্বর কালীবাড়ি, আদ্যাপীঠ, ঠনঠনিয়া কালীবাড়ি, ফিরিঙ্গি কালীবাড়ি ইত্যাদি কলকাতা অঞ্চলের বিখ্যাত কয়েকটি কালী মন্দির। এছাড়া কালনার সিদ্ধেশ্বরী কালীবাড়ি, জয়নগরের ময়দা কালীবাড়ি ও ধন্বন্তরি কালীবাড়ি, হালিশহরের রামপ্রসাদী কালী মন্দির ইত্যাদি পশ্চিমবঙ্গের বিখ্যাত কয়েকটি কালীমন্দির। বাংলাদেশের রাজধানী ঢাকা শহরে অবস্থিত রমনা কালীমন্দির খুবই প্রাচীন একটি কালীমন্দির। ভারতের রাজধানী নতুন দিল্লির নতুন দিল্লি কালীবাড়ি একটি ঐতিহ্যপূর্ণ কালীমন্দির।


title: মারিয়া দে জায়াস

text: দে জায়াসের সর্বাপেক্ষা উল্লেখযোগ্য কীর্তি হচ্ছে ১৬৩৭ সালে প্রকাশিত নভেলাস আমোরোসাস ওয়াই এজিমপ্লারেস। এমিলিয়া পার্দো বাজান আরও একবার জায়াসের সাহিত্যকর্মকে সম্মুখে নিয়ে এসেছিলেন। বাজান মাদ্রিদের অভিজাত সম্প্রদায়কে ঘিরে গল্পগুলো লিখেছেন। বিংশ শতাব্দীতে এসেও স্পেনের নারীবাদী সাহিত্যে মাত্র এক কিংবা দুইজন লেখিকা রয়েছেন। কিন্তু সপ্তদশ শতকে দে জায়াস ও অন্যান্য লেখকসহ তাঁর অনুসারী স্পেনীয় ও ইংল্যান্ডের আফরা বেন শিক্ষানুরাগীদের কাছে চলে এসেছেন বা নতুন করে তাঁদের কাছে প্রথম স্তরের কাজকর্মে পুণরায় আবিষ্কৃত হচ্ছেন।


title: উত্তরাখণ্ড

text: ভারতের সবচেয়ে বিখ্যাত শৈলশহরগুলির কয়েকটি উত্তরাখণ্ডে অবস্থিত। এরাজ্যের মুসৌরি, নৈনিতাল, ধনৌলটি, ল্যান্সডাউন, পৌরি, সাত্তাল, আলমোড়া, কৌসানি, ভীমতাল ও রানিখেত হল ভারতের কয়েকটি বিখ্যাত শৈলশহর। এই রাজ্যে ১২টি জাতীয় উদ্যান ও বণ্যপ্রাণী অভয়ারণ্য আছে; যা রাজ্যের মোট আয়তনের ১৩.৮%। এগুলি ৮০০ থেকে ৫৪০০ মিটারের মধ্যে বিভিন্ন উচ্চতায় অবস্থিত। ভারতীয় উপমহাদেশের প্রাচীনতম জাতীয় উদ্যান জিম করবেট জাতীয় উদ্যান একটি প্রধান পর্যটন কেন্দ্র। এই জাতীয় উদ্যানে বিভিন্ন প্রজাতির বন্যপ্রাণী এবং ভারত সরকার পরিচালিত একটি ব্যাঘ্র সংরক্ষণ কেন্দ্র আছে। রাজাজি জাতীয় উদ্যান হাতির জন্য বিখ্যাত। এছাড়া চামোলি জেলায় ভ্যালি অফ ফ্লাওয়ার্স জাতীয় উদ্যান ও নন্দা দেবী জাতীয় উদ্যান একসঙ্গে ইউনেস্কো বিশ্ব ঐতিহ্যবাহী স্থান। বদ্রীনাথের কাছে উচ্চতায় বসুধারা জলপ্রপাত এটির তুষারাবৃত পর্বতমালার প্রেক্ষাপটে একটি অন্যতম পর্যটন কেন্দ্র।


title: পরিণীতা (১৯৫৩-এর চলচ্চিত্র)

text: পরিণীতা (হিন্দি: परिणीता) ১৯৫৩ সালে মুক্তিপ্রাপ্ত ভারতীয় হিন্দি ভাষার নাট্য চলচ্চিত্র। চলচ্চিত্রটি পরিচালনা করেছেন বিমল রায়। কথাসাহিত্যিক শরৎচন্দ্র চট্টোপাধ্যায় রচিত "পরিণীতা" গল্প অবলম্বনে ছবিটির চিত্রনাট্য লিখেছেন বিমল রায়, অসিত সেন, মনি ভট্টাচার্য, নবেন্দু ঘোষ; এবং সংলাপ লিখেছেন ভ্রজেন্দ্র গৌর ও নবেন্দু ঘোষ। এতে প্রধান চরিত্রে অভিনয় করেছেন অশোক কুমার, মিনা কুমারী, মনোরমা, ও নাজির হুসেন।


title: পরিণীতা (১৯৬৯-এর চলচ্চিত্র)

text: পরিণীতা ১৯৬৯ সালে মুক্তিপ্রাপ্ত ভারতীয় বাংলা ভাষার নাট্য চলচ্চিত্র। ছবিটি নির্মাণ করেন অজয় কর। শরৎচন্দ্র চট্টোপাধ্যায় রচিত ১৯১৪ সালের গল্প অবলম্বনে ছবিটির চিত্রনাট্য লিখেছেন পার্থ প্রতিম চৌধুরী ও সংলাপ লিখেছেন সলিল সেন। এতে প্রধান চরিত্রে অভিনয় করেছেন মৌসুমী চট্টোপাধ্যায়, সৌমিত্র চট্টোপাধ্যায়, ও সমিত ভঞ্জ।পরিণীতা চলচ্চিত্রের গানের সুর ও সঙ্গীত পরিচালনা করেছেন হেমন্ত মুখোপাধ্যায়। গানের কথা লিখেছেন প্রণব রায় ও অতুল প্রসাদ সেন।


title: পরিণীতা (২০০৫-এর চলচ্চিত্র)

text: পরিণীতা (হিন্দি: परिणीता) প্রদীপ সরকার পরিচালিত ২০০৫ সালের ভারতীয় হিন্দি ভাষার নাট্য চলচ্চিত্র। কথাসাহিত্যিক শরৎচন্দ্র চট্টোপাধ্যায় রচিত "একই নামের" গল্প অবলম্বনে ছবিটির চিত্রনাট্য লিখেছেন বিধু বিনোদ চোপড়া ও প্রদীপ সরকার। এতে প্রধান চরিত্রে অভিনয় করেছেন বিদ্যা বালান, সাইফ আলী খান, সঞ্জয় দত্ত, ও সব্যসাচী চক্রবর্তী।


title: পরিণীতা বরঠাকুর

text: "নবজীবন" নামক টেলিফিল্মে অভিনয় করে পরিণীতা নিজের অভিনয় কেরিয়ার সূচনা করে। প্রথম চলচ্চিত্র হিসাবে ২০০১ সালে মুনিন বরুয়া পরিচালিত নায়ক চলচ্চিত্রে তিনি অভিনয় করেন। এরপর তিনি বারুদ (২০০৪), বরলার সংসার, জীবন বাটর লগরী (২০০৯), পলে পলে উরে মন (২০১১) এবং গানে কি আনে (২০১৫) চলচ্চিত্রে অভিনয় করেন। এছাড়াও তিনি হিন্দী চলচ্চিত্র চলো দিল্লী (২০১১), সাস বহু ঔর সেনসেক্স (২০১১), হর পল (মুক্তি পায় নাই), কোরবান (২০০৯) ইত্যাদিতে অভিনয় করার সুযোগ পান। অভিনয়ের সাথে পরিণীতা নিজের সংগীতের কেরিয়ারও এগিয়ে নিয়ে যান এবং দুই-একটি অসমীয়া চলচ্চিত্রে গান গাওয়ার সাথে তিনি "পরিণীতা" শীর্ষক নিজের এক এলবাম বের করেন।


title: অগ্নিবীণা (কাব্যগ্রন্থ)

text: অগ্নিবীণা বিংশ শতাব্দীর প্রথমার্ধের অন্যতম জনপ্রিয় বাঙালি কবি কাজী নজরুল ইসলামের প্রথম কাব্যগ্রন্থ। এটি ১৩২৯ বঙ্গাব্দের কার্তিক মাসে (অক্টোবর, ১৯২২ খ্রিস্টাব্দ) প্রকাশিত হয়। এই গ্রন্থে মোট বারোটি কবিতা আছে। কবিতাগুলি হচ্ছে - ‘প্রলয়োল্লাস (কবিতা)’, ‘বিদ্রোহী’, ‘রক্তাম্বর-ধারিণী মা’, ‘আগমণী’, ‘ধূমকেতু’, কামাল পাশা’, ‘আনোয়ার ‘রণভেরী’, ‘শাত-ইল-আরব’, খেয়াপারের তরণী’, কোরবানী’ ও মোহররম’। এছাড়া গ্রন্থটির সর্বাগ্রে বিপ্লবী বারীন্দ্রকুমার ঘোষ-কে উৎসর্গ করে লেখা একটি উৎসর্গ কবিতাও আছে। ‘অগ্নি-বীণা’ প্রচ্ছদপটের পরিকল্পনা ছিল অবনীন্দ্রনাথ ঠাকুর এবং এঁকেছিলেন তরুণ চিত্রশিল্পী বীরেশ্বর সেন। বইটির তৎকালীন মূল্য ছিল ৩ টাকা। ৭ নং প্রতাপ চ্যাটার্জি লেন থেকে গ্রন্থকার কর্তৃক গ্রন্থটি মুদ্রিত ও প্রকাশিত হয়। প্রাপ্তিস্থান হিসেবে গ্রন্থে লেখা ছিল: 'আর্য পাবলিশিং হাউস, কলেজ স্ট্রিট, মার্কেট (দোতলায়)'। গ্রন্থটি ছাপা হয় মেটকাফ প্রেস, ৭৯ নং বলরাম দে স্ট্রিট, কলিকাতা থেকে। দাম এক টাকা। গ্রন্থটির উৎসর্গ হচ্ছে- “বাঙলার অগ্নিযুগের আদি পুরোহিত সাগ্নিক বীর শ্রীবারীন্দ্রকুমার ঘোষ শ্রীশ্রীচরণারবিন্দেষু”। নিচে লেখা আছে “তোমার অগ্নি-পূজারী -হে- মহিমাম্বিত শিষ্য-কাজী নজরুল ইসলাম”। অরবিন্দ ঘোষের ভ্রাতা বারীন্দ্রকুমার ঘোষ বাংলা তথা ভারতের বিপ্লববাদী আন্দোলনের অন্যতম নায়ক ছিলেন। বিপ্লবে বিশ্বাসী নজরুল তাই নিজেকে বারীন্দ্রকুমারের ‘-হে-মহিমান্বিত শিষ্য’ বলে উল্লেখ করে তাঁকেই তাঁর প্রথম কাব্যগ্রন্থ উৎসর্গ করেছিলেন।


title: প্রাইড অ্যান্ড প্রেজুডিস

text: প্রাইড অ্যান্ড প্রেজুডিস (ইংরেজি: Pride and Prejudice) জেন অস্টেন রচিত একটি উপন্যাস। ১৭৯৬ সালে এই উপন্যাস রচনার কাজ শুরু হয়। এটি লেখিকার উপন্যাস রচনার দ্বিতীয় প্রয়াস এবং তাঁর "সেন্স অ্যান্ড সেন্সিবিলিটি, প্রাইড অ্যান্ড প্রেজুডিস, নরদ্যাঙ্গার অ্যাবে" উপন্যাসত্রয়ীর অন্যতম। উপন্যাসটি প্রকাশিত হতে বারো বছরেরও বেশি সময় লেগেছিল। অস্টেন ১৭৯৭ সালেই মূল পাণ্ডুলিপিটি রচনার কাজ শেষ করে ফেলেছিলেন। এই পাণ্ডুলিপি রচনার কাজটি তিনি করেন হ্যাম্পশায়ারের স্টিভেনটনে। এখানকারঈ এক টাউন রেকটরিতে তিনি তাঁর পিতামাতা ও ভাইবোনদের সঙ্গে বাস করতেন। অস্টিন প্রথমে উপন্যাসটির নাম দিয়েছিলেন "ফার্স্ট ইম্প্রেশনস"। তবে এই নামে বইটি আদৌ কোনোদিন প্রকাশিত হয়নি। বরং তিনি পাণ্ডুলিপিতে ব্যাপক সংশোধনী আনেন, তারপর পুনরায় উপন্যাসটির নতুন নামকরণ করেন এবং শেষে "প্রাইড অ্যান্ড প্রেজুডিস" নামে বইটি প্রকাশিত হয়। উপন্যাসটির নতুন নামকরণের ক্ষেত্রে অস্টেন সম্ভবত ফ্যানি বার্নির "সিসিলিয়া" উপন্যাসটির শেষ অধ্যায়ের (যার শিরোনামও "প্রাইড অ্যান্ড প্রেজুডিস", শব্দটি এখানে মোটা বড়ো হাতের হরফে তিনবার মুদ্রিত হয়েছিল) দ্বারা প্রভাবিত হয়েছিলেন বলে অনুমিত হয়।


title: নির্মলা (উপন্যাস)

text: নির্মলা (হিন্দিঃ निर्मला) একটি হিন্দি উপন্যাস যার রচয়িতা হিন্দি ও উর্দু ঔপন্যাসিক মুন্সি প্রেমচাঁদ। এই  আবেগপ্রধান উপন্যাসটির প্রধান চরিত্র নির্মলা নামে এক কিশোরী যাকে জোরপূর্বক তার পিতার বয়সী এক বিপত্নীককে বিয়ে করতে বাধ্য করা হয়। উপন্যাসটির আখ্যান (plot) হচ্ছে নির্মলার স্বামীর সন্দেহ যে তার ছেলের সাথে নির্মলার অবৈধ সম্পর্ক আছে, যে সন্দেহ ছেলেটির মৃত্যুর কারণ হয়।


title: গণদেবতা (চলচ্চিত্র)

text: গণদেবতা তরুণ মজুমদার পরিচালিত কথাসাহিত্যিক তারাশঙ্কর বন্দ্যোপাধ্যায়এর উপন্যাস অবলম্বনে নির্মিত ১৯৭৮ সালের ভারতীয় বাংলা চলচ্চিত্র। এপিক উপন্যাসটি ১৯২০র দশকে ব্রিটিশ রাজ চলাকালীন শিল্পায়ন প্রভাবে ও অসহযোগ আন্দোলনের পরিপ্রেক্ষিতে গ্রামবাংলার আর্থ-সামাজিক কাঠামো ধ্বংস হওয়ার কাহিনী নিয়ে গড়ে উঠেছে। উপন্যাসটির জন্য লেখক ১৯৬৬ সালে জ্ঞানপীঠ পুরস্কার লাভ করেন। এই চলচ্চিত্রটি ভারতের ২৬তম জাতীয় চলচ্চিত্র পুরস্কার প্রতিযোগীতায় (১৯৭৮), "জনপ্রিয়তা ও সার্বিক মনোরঞ্জনের নিরিখে শ্রেষ্ঠ চলচ্চিত্র" বিভাগে শ্রেষ্ঠ চলচ্চিত্র হিসাবে পুরস্কৃত হয়। "শ্রেষ্ঠ শিশুশিল্পীর জাতীয় চলচ্চিত্র পুরস্কার" হিসাবে কাঞ্চন দে বিশ্বাস এই চলচ্চিত্রের জন্য পুরস্কার লাভ করেন।


title: কেট শপ্যাঁ

text: ১৮৯৯ সালে প্রকাশিত হয় তাঁর বিখ্যাত উপন্যাস "দ্য অ্যাওয়েকনিং" ("The Awakening")। শুরুতে বিভিন্ন পত্রপত্রিকায় উপন্যাসটির যথেষ্ট বিরূপ সমালোচনাই ঘটে। আসলে এই উপন্যাসে তিনি যেরকম বলিষ্ঠভাবে নারী যৌনতা, বিবাহবহির্ভূত সম্পর্ক, মাতৃত্ব, প্রভৃতি বিষয় নিয়ে নাড়াচাড়া করেন, সমসাময়িক সমাজ তা তখনও সেভাবে নিতে প্রস্তুত ছিল না। তবে কিছু কিছু সংবাদ সাময়িকীতে গ্রন্থ পর্যালোচনায় উপন্যাসটির প্রশংসাও করা হয়। কিন্তু বিরূপ সমালোচনায় তিনি তখন এতটাই আহত বোধ করেন যে এরপর আর তিনি উপন্যাস না লিখে ছোটগল্পেই সম্পূর্ণ মনোনিবেশ করেন। ১৯০০ খ্রিস্টাব্দে তিনি লেখেন "দ্য জেন্টলম্যান ফ্রম নিউ অর্লিয়েন্স"। সেই বছরই "মারকুইস'এর হু'জ হু"তে তাঁর নামও স্থান পায়।


title: আরণ্যক (উপন্যাস)

text: আরণ্যক বিখ্যাত কথাসাহিত্যিক বিভূতিভূষণ বন্দোপাধ্যায় (১৮৯৪-১৯৫০) রচিত চতুর্থ উপন্যাস। ১৯৩৯ সালে এটি গ্রন্থাকারে প্রকাশিত হয়। বিভূতিভূষণ বন্দ্যোপাধ্যায় বিহারে তাঁর কর্মজীবনের অভিজ্ঞতার আলোকে উপন্যাসটি রচনা করেন। আরণ্যক উপন্যাসটির রচনাকাল ১৯৩৭-৩৯ খ্রিস্টাব্দ। "কাত্যায়ণী বুক স্টল" থেকে তা গ্রন্থাকারে প্রকাশিত হয়। বই হিসাবে প্রকাশের আগে প্রবাসী মাসিক পত্রিকায় কার্তিক ১৯৩৮ থেকে ফাল্গুন ১৯৩৯ পর্যন্ত ধারাবাহিক ভাবে প্রকাশিত হয়। বিভূতিভূষণ এই উপন্যাসটি অকালে-লোকান্তরিতা তাঁর প্রথমা স্ত্রী গৌরী দেবীকে উৎসর্গ করেন।


title: ভারতের রাষ্ট্রপতি

text: ভারতে ব্রিটিশ রাজশক্তির প্রতিনিধি ছিলেন গভর্নর-জেনারেল। এই পদে প্রথম নিযুক্ত হ্ন অ্যাডমিরাল অফ দ্য ফ্লিট লুই মাউন্টব্যাটেন। তিনিই ছিলেন ভারতের শেষ ব্রিটিশ ভাইসরয়। কিছুদিন পরে মাউন্টব্যাটেনের স্থলাভিষিক্ত হন চক্রবর্তী রাজাগোপালাচারী। তিনিই একমাত্র ভারতীয় যিনি ভারতে ব্রিটিশ গভর্নর-জেনারেলের পদ অলংকৃত করেছিলেন। ইতিমধ্যে স্বাধীন ভারতের সংবিধান রচনার জন্য ড. রাজেন্দ্র প্রসাদের নেতৃত্বে গঠিত হয় ভারতীয় গণপরিষদ। ভারতের সংবিধান সাক্ষরিত হয় ১৯৪৯ সালের ২৬ নভেম্বর। এই সংবিধান কার্যকর হয় ১৯৫০ সালের ২৬ জানুয়ারি।


title: ভারতের গভর্নর-জেনারেল

text: ভারতের গভর্নর-জেনারেল (অথবা ১৮৫৮ থেকে ১৯৪৭ পর্যন্ত গভর্নর-জেনারেল এবং ভারতের ভাইসরয়) ছিলেন ভারতে ব্রিটিশ প্রশাসনের প্রধান। পরবর্তী কালে স্বাধীন ভারতের ব্রিটিশ রাজার প্রতিনিধি।


title: জর্জ ন্যাথানিয়েল কার্জন

text:
ভারতের ভাইসরয় হওয়ার আগে তিনি খুব বেশি উচ্চ পদে আসীন ছিলেন না। পার্লামেন্ট সদস্য হিসেবে তিনি সাউথপোর্ট-এর প্রতিনিধিত্ব করেছেন (১৮৮৫-৮৬)। ১৮৯১-৯২ সালে তিনি ভারতের জন্য ‘পার্লামেন্টারি আন্ডার সেক্রেটারি’ এবং পরে ১৮৯৫-৯৮ সালে ‘ফরেন আন্ডার সেক্রেটারি’ হিসেবে দায়িত্ব পালন করেন। প্রধানমন্ত্রী লর্ড স্যালিসবেরি তাঁকে ভারতের গভর্নর জেনারেল ও ভাইসরয়-এর পদ গ্রহণের আমন্ত্রণ জানালে তিনি অত্যন্ত বিস্মিত ও রোমাঞ্চিত হয়েছিলেন।
লর্ড কার্জন পর পর দুবার ভারত সাম্রাজ্যের অধিকর্তা ছিলেন। তাঁর প্রথম বারের শাসনকালকে (১৮৯৯-১৯০৪) ভারতে ব্রিটিশ সাম্রাজ্যের স্বর্ণযুগ বলা যায়। গৌরবের মধ্য দিয়েই এ শাসনকালের সমাপ্তি ঘটে। দ্বিতীয় বারে ভারতের শাসনভার গ্রহণ করে মাত্র একবছরের মাথায় তিনি পদত্যাগ করেন। তাঁর গৃহীত ব্যবস্থাদি নিয়ে সৃষ্ট চরম বিতর্ক ছিল এ পদত্যাগের কারণ। রক্ষণশীল সরকারের প্রতিনিধি হিসেবে ব্রিটিশ সাম্রাজ্যের একজন দক্ষ সদাশয় শাসকের ভূমিকা পালন করবেন এটিই ছিল তাঁর কাছে তাঁর সরকারের প্রত্যাশা। বাগ্মী, কুশলী, প্রাণবন্ত কার্জন ইতোপূর্বে চারবার ভারত ভ্রমণ করেছিলেন এবং তিন বছর ছিলেন বিদেশ দপ্তরের আন্ডার সেক্রেটারি। কাজেই তিনি ভারত বিষয়ে অজ্ঞ ছিলেন এ কথা আদৌ বলা যায় না। তাঁর পূর্বসূরি ওয়েলেসলী এবং ডালহৌসী-র বেলায় যেমনটি করা হয়েছিল, তাঁর বেলাতে কিন্তু তেমন সাম্রাজ্য স্থাপনের প্রত্যাশা তাঁর কাছে ব্রিটিশ পার্লামেন্ট করে নি; কারণ অস্থিতিশীল অবস্থায় হলেও সাম্রাজ্য তখন বিদ্যমান ছিল। সে সাম্রাজ্যকে তিনি শক্ত ভিতের উপর দাঁড় করাবেন, এটিই ছিল তাঁর কাছে ব্রিটিশ সরকারের প্রত্যাশা। সীমান্ত নীতি কার্জনের গৃহীত প্রথম পদক্ষেপ ছিল চিত্রল, খাইবার ও খুর্‌রম উপত্যকা থেকে সৈন্য প্রত্যাহার। কারণ, এগুলি সরাসরি ব্রিটিশ শাসিত ছিল না। প্রয়োজনে ব্রিটিশ সাহায্য নিয়ে উক্ত অঞ্চলের উপজাতীয়রা নিজেদেরকে রক্ষা করবে-এটিই ছিল লর্ড কার্জনের নীতি। প্রথম বিশ্বযুদ্ধের শেষ পর্যন্ত এ নীতির গুণেই সীমান্ত অঞ্চল শান্ত ছিল। এ নীতির সম্পূরক হিসেবেই উত্তর-পশ্চিম সীমান্ত প্রদেশ সৃষ্টি করা হয়।


title: লর্ড উইলিয়াম বেন্টিংক

text: লেফটেন্যান্ট জেনারেল লর্ড ইউলিয়াম হেনরি কাভেন্ডিস-বেন্টিংক (১৪ সেপ্টেম্বর ১৭৭৪ - ১৭ জুন ১৮৩৯), লর্ড ইউলিয়াম বেন্টিংক হিসাবে অধিক পরিচিত। একজন ব্রিটিশ সামরিক কর্মকর্তা ও প্রশাসক। তিনি ১৮২৮ থেকে ১৮৩৫ সাল পর্যন্ত ভারতের গভর্নর জেনারেল ছিলেন।


title: জর্জ এডেন

text: প্রায় ৬ বছর তিনি ব্রিটিশ ভারতের গভর্নর জেনারেল হিসেবে দায়িত্ব পালন করেন। তিনি পূর্বতন গভর্নর জেনারেল লর্ড উইলিয়াম বেন্টিঙ্কের অভ্যন্তরীন নীতি অনুসরণ করে বেশ সফলতা পান। ভারতে শিক্ষা এবং আধুনিকতার প্রসারে তার কিছু অবদান ছিল। যেমন, তিনি ভারতীয়দের মধ্যে পাশ্চাত্য শিক্ষা ব্যবস্থার প্রচলন করেন, সেচ ব্যবস্থার উন্নয়নে কার্যকর পদক্ষেপ গ্রহণ করেন, কোম্পানির পরিচালকদের নির্দেশে তীর্থকর রহিত করেন, ধর্মীয় স্থাপনা ও উপসনালয়ের উপর সরাসরি সরকারি নিয়ণ্ত্রণ প্রত্যাহার করেন। কিন্তু তিনি ১৮৩৮ সালে উত্তর ভারতের দুর্ভিক্ষ মোকাবিলায় ব্যর্থ হয়েছিলেন। দেশীয় রাজ্যগুলোর রাজনীতক ও অর্থনৈতিক ক্ষেত্রে তিনি হস্তক্ষেপ করেন। কোম্পানির বিরুদ্ধে পর্তুগীজদের সঙ্গে আঁতাতের অভিযোগ সাতারার রাজাকে অপসারণ করে তার ভাইকে ক্ষমতায় বসান। ষড়যন্ত্রের অভিযোগে কারনালের নবাবকে অপসারণ করেন এবং এই রাজ্যটিকে ব্রিটিশ ভারতের অন্তর্ভুক্ত করেন। ১৮৩৭ সালে অযোধ্যার এক বিদ্রোহ দমনের পর সেখানকার নবাব নাসিরুদ্দীন হায়দারকে অতিরিক্ত কর প্রদানের শর্ত সংবলিত এক নতুন চুক্তি স্বাক্ষরে বাধ্য করেন। কোম্পানির পরিচালকরা এই চুক্তি বাতিল করে দিলেও তিনি তা নওয়াবকে জানান নি। তার মূল আগ্রহের বিষয় ছিল আফগান সমস্যা। আফগানদের সাথে ইংরেজদের প্রথম সংঘর্ষে তিনি পরাজিত হন। সফলতা লাভের জন্য তিনি আফগানিস্তানের আমির পদ থেকে রাশিয়াপন্থী দোস্ত মোহাম্মদ খানকে অপসারণ করে ব্রিটিশপন্থী শাহ সুজাকে বসান। তবে এ ধরণের পদক্ষেপ কোন সুফল বয়ে আনেনি। বরং এর ফলে সিন্ধুর আমিরদের সাথে স্বাক্ষরিত চুক্তিতে ফাটল ধরে। যুদ্ধে ব্রিটিশদের প্রভূত ক্ষয়ক্ষতি হয়।


title: কে ভি কৃষ্ণ রাও

text:
জেনারেল কোটিকালাপুড়ি ভেঙ্কট কৃষ্ণ রাও ভারতীয় সেনাবাহিনীর ১৪তম প্রধান ছিলেন। তিনি ১৯২৩ সালে জন্মগ্রহণ করেন এবং ২০১৬ সালে মারা যান। তিনি জম্মু-কাশ্মীর, নাগাল্যান্ড, মণিপুর এবং ত্রিপুরা রাজ্যের গভর্নর ছিলেন। ১৯৪২ সালে রাও ব্রিটিশ ভারতীয় সেনাবাহিনীতে ২য় লেফটেন্যান্ট হিসেবে কমিশন পেয়েছিলেন। ১৯৭১ সালের ভারত-পাকিস্তান যুদ্ধে রাও পূর্ব পাকিস্তানে ৮ম মাউন্টেন ডিভিশনের নেতৃত্ব দিচ্ছিলেন এবং পূর্ব পাকিস্তানের উত্তর-পূর্বাঞ্চল এলাকা তিনি পাকিস্তান সেনাবাহিনীর হাত থেকে মুক্ত করেছিলেন।
কে ভি কৃষ্ণ রাও ১৯৪২ সালের ৯ই আগস্ট ব্রিটিশ ভারতীয় সেনাবাহিনীর মাহার রেজিমেন্টের দ্বিতীয় ব্যাটেলিয়নে কমিশনপ্রাপ্ত হয়েছিলেন। দ্বিতীয় বিশ্বযুদ্ধে তিনি তরুণ অফিসার হিসেবে বার্মা, নর্থ-ওয়েস্ট ফ্রন্টিয়ার এবং বেলুচিস্তান এলাকায় যুদ্ধ করেছিলেন।


title: লরেন্স ডানডাস, জেটল্যান্ডের দ্বিতীয় মার্কুয়েস

text:
জেটল্যান্ড, হর্নসে সংসদে ১৯০৭ সালে আসীন হন এবং তিনি তাঁর আসনটি ১৯১৬ সাল পর্যন্ত অলঙ্কৃত রেখেছিলেন। তাঁর কর্মজীবনের বেশীরভাগ অবদানই ছিল ব্রিটিশ-ভারত কেন্দ্রিক। সেপ্টেম্বর ১৯১২ সালে তিনি (লর্ড ইলিংটন, হার্বার্ট ফিশার, জনাব বিচারপতি আব্দুর রহিম, এবং অন্যদের সঙ্গে) ভারতের পাবলিক সার্ভিসেস রয়েল কমিশনের
সদস্য হিসেবে দায়িত্ব পালন করেন (১৯১২ থেকে ১৯১৫ সাল পর্যন্ত)। তিনি ১৯১৭ থেকে ১৯২২ সাল পর্যন্ত বাংলার গভর্নর ছিলেন এবং ১৯৩৭ থেকে ১০৪০ সাল পর্যন্ত ভারতের সচিব হিসাবে দায়িত্ব পালন করেন। কনজারভেটিভ পার্টির একজন সদস্য হয়েও, তার বিশ্বাস ছিল যে ভারতীয়রা
দেশের সরকারের ক্রমবর্ধমান দায়িত্ব বৃদ্ধিতে চুরান্ত ভাবে (কানাডা, অস্ট্রেলিয়া এবং অন্যান্য আনুষ্ঠানিক স্বায়ত্ত শাসিত ব্রিটিশ সাম্রাজ্যের অংশের ন্যায়) আধিপত্য মেনে নেবে ।


title: জয়ন্ত নাথ চৌধুরী

text: জেনারেল জয়ন্ত নাথ চৌধুরী, অর্ডার অব দ্যা ব্রিটিশ এম্পায়ার (ওবিই) (১০ জুন ১৯০৮- ৬ এপ্রিল ১৯৮৩) ভারতীয় সেনাবাহিনীর একজন উর্ধ্বতন কর্মকর্তা ছিলেন যিনি ১৯৬২ সাল থেকে ১৯৬৬ সাল পর্যন্ত ভারতীয় স্থলসেনার প্রধান অধিনায়ক ছিলেন। ১৯৪৮ সালে তিনি তৎকালীন হায়দ্রাবাদ রাজ্যের সামরিক গভর্নর ছিলেন। সেনা থেকে অবসরের পর জয়ন্ত ১৯৬৬ সালে কানাডায় রাষ্ট্রদূত হিসেবে নিয়োগ পান।


title: ভারত অধিরাজ্য

text: ডোমিনিয়ন পর্যায়ে ব্রিটেনের রাজা ভারত ও পাকিস্তান উভয় রাষ্ট্রের রাষ্ট্রপ্রধান পদে বৃত থাকেন। তাঁর প্রতিনিধিত্ব করেন দুই রাষ্ট্রের গভর্নর-জেনারেলগণ। তবে এই গভর্নর-জেনারেলের পদটি ব্রিটিশ ভাইসরয়ের পদের অনুরূপ ছিল না। এটি ছিল আনুষ্ঠানিক শাসকের পদ। ডোমিনিয়ন পর্যায়ের ভারতের দুই গভর্নর-জেনারেল হলেন:


title: জর্জ ন্যাথানিয়েল কার্জন

text: জর্জ ন্যাথানিয়েল কার্জন (১১ জানুয়ারি,১৮৫৯-২০ মার্চ, ১৯২৫) ছিলেন ব্রিটিশ কনজারভেটিভ পার্টির একজন রাজনীতিক যিনি ব্রিটিশ সাম্রাজ্যের অধীন উপনিবেশ ভারতের গভর্নর জেনারেল ও ভাইসরয় হিসেবে ১৮৯৯ থেকে ১৯০৫ সাল পর্যন্ত কর্মরত ছিলেন এবং বেঙ্গল প্রেসিডেন্সি ভেঙে দুটি প্রদেশ করেছিলেন। কার্জন ১৯১৯ থেকে ১৯২৪ সাল পর্যন্ত পররাষ্ট্র দপ্তরের প্রধান হিসেবে কাজ করেছেন।


title: বাংলা ভাষা আন্দোলন

text: ২১ ফেব্রুয়ারি গুলিবর্ষণের ঘটনার পর ‘একুশ’ নিয়ে প্রথম গান আবদুল গাফফার চৌধুরী;- গানটি হল - "আমার ভাইয়ের রক্তে রাঙানো একুশে ফেব্রুয়ারি, আমি কি ভুলিতে পারি"। এ গানটিতে প্রথমে সুরারোপ করেন আব্দুল লতিফ। পরে করাচী থেকে ঢাকা ফিরে ১৯৫৪ সালে আলতাফ মাহমুদ আবার নতুন করে সুরারোপ করেন। সেই থেকে ওটা হয়ে গেল একুশের প্রভাতফেরীর গান। বর্তমানে আলতাফ মাহমুদের সুর করা গানটিই গাওয়া হয়। ১৯৫৪ সালে হাসান হাফিজুর রহমান সম্পাদিত একুশে সংকলনে প্রকাশিত হয় গানটি। তৎকালীন সরকার সংকলনটি বাজেয়াপ্ত করে। জহির রায়হান তাঁর "জীবন থেকে নেয়া" ছবিতে এ গানটি ব্যবহার করার পর এর জনপ্রিয়তা ব্যাপকতা লাভ করে। ২১ ফেব্রুয়ারি আন্তর্জাতিক মাতৃভাষা দিবস হিসেবে স্বীকৃতি পাবার পর আন্তর্জাতিক পরিমণ্ডলে এই গানটির সুনাম আরো বাড়তে শুরু করে। ইতোমধ্যে গানটি সুইডিশ ও জাপানি ভাষায় অনূদিত হয়েছে। বিবিসি শ্রোতা জরিপে বাংলা ভাষার শ্রেষ্ঠ গানের তালিকায় এটি তৃতীয় স্থান লাভ করেছে।


title: একুশের গান

text: ১৯৫২ সালের একুশে ফেব্রুয়ারিতে পুলিশ ভাষা আন্দোলনকারী ছাত্রদের মিছিলে গুলি চালায়; এতে সালাম, বরকত,রফিক, জব্বার প্রমুখ ছাত্র হতাহত হয়। সেসময় ঢাকা কলেজের ছাত্র আবদুল গাফফার চৌধুরী ঢাকা মেডিকেলে যান আহত ছাত্রদের দেখতে। ঢাকা মেডিকেলের আউটডোরে তিনি মাথার খুলি উড়ে যাওয়া একটি লাশ দেখতে পান, যেটি ছিল ভাষা সংগ্রামী রফিকের লাশ। লাশটি দেখে তার মনে হয়, এটা যেন তার নিজের ভাইয়েরই রক্তমাখা লাশ। তৎক্ষণাত তার মনে গানের প্রথম দুইটি লাইন জেগে উঠে। পরে কয়েকদিনের মধ্যে ধীরে ধীরে তিনি গানটি লিখেন। ভাষা আন্দোলনের প্রথম প্রকাশিত লিফলেটে এটি 'একুশের গান' শিরোনামে প্রকাশিত হয়। ১৯৫৩ সালে হাসান হাফিজুর রহমান সম্পাদিত 'একুশে সংকলনে'ও এটি প্রকাশিত হয়।


title: একুশের গান

text:
একুশের গান একটি বাংলা গান যা"আমার ভাইয়ের রক্তে রাঙানো" হিসেবে সুপরিচিত (প্রথম চরণ দ্বারা)। এই গানের কথায় ১৯৫২ সালের ফেব্রুয়ারি ২১ তারিখে সংঘটিত বাংলা ভাষা আন্দোলনের ইতিহাস ফুটে উঠেছে। সাংবাদিক ও লেখক আবদুল গাফফার চৌধুরী ১৯৫২ সালের ২১শে ফেব্রুয়ারিতে গানটি রচনা করেন। প্রথমে আবদুল লতিফ গানটি সুরারোপ করেন। তবে পরবর্তীতে আলতাফ মাহমুদের করা সুরটিই অধিক জনপ্রিয়তা লাভ করে, ১৯৫৪ সালের প্রভাত ফেরীতে প্রথম গাওয়া হয় আলতাফ মাহমুদের সুরে আমার ভাইয়ের রক্তে রাঙানো গানটি এবং এটিই এখন গানটির প্রাতিষ্ঠানিক সুর। ১৯৬৯ সালে জহির রায়হান তাঁর 'জীবন থেকে নেওয়া' চলচ্চিত্রে গানটি ব্যবহার করেন। বর্তমানে এই গানটি হিন্দি, মালয়, ইংরেজি, ফরাসি, সুইডিশ, জাপানিসহ ১২টি ভাষায় গাওয়া হয়।আমার ভাইয়ের রক্তে রাঙানো একুশে ফেব্রুয়ারি
আমি কি ভুলিতে পারি
ছেলেহারা শত মায়ের অশ্রু ঝরা এ ফেব্রুয়ারি
আমি কি ভুলিতে পারি
আমার সোনার দেশের রক্তে রাঙানো একুশে ফেব্রুয়ারি
আমি কি ভুলিতে পারি।।


title: আনিসুল হক চৌধুরী

text: তার লেখা কালজয়ী গান গুলোর মধ্যে অন্যতম হল মরমী শিল্পী আবদুল আলীমের গাওয়া "রূপালী নদী রে, রূপ দেইখা তোর হইয়াছি পাগল"। গানটি সুরারোপ করেছিলেন প্রখ্যাত সুরকার সত্য সাহা। ষাটের দশকের তুমুল জনপ্রিয় এই গান আজও ভেসে বেড়ায় বাংলার আকাশে-বাতাসে। বায়ান্নর ভাষা আন্দোলনের প্রেক্ষাপট নিয়ে প্রথম দিকে যে কয়েকটি গান রচিত হয়েছিল তার অন্যতম একটি হলো "ভাই রে ভাই, বাংলাদেশে বাঙালি আর নাই" যার রচয়িতা অনিসুল হক চৌধুরী। তার লেখা গণসঙ্গীত "ঘুম ঘুম শুধু ঘুম পাড়ানী গান আজ নয়", দেশাত্মকবোধক গান " সাগড় পাড়ের দেশ, আমাদের হাজার নদীর দেশ" এখনও অনেকের মন ছুঁয়ে আছে। তার লেখা গান "ময়নামতির শাড়ি দেব, গয়না দিব গায়" প্রায় সকল নৃত্যশিল্পীই তাদের নৃত্যশৈলীতে আবহসঙ্গীত হিসেবে ব্যবহার করেন।


title: রওশন আরা মুস্তাফিজ

text: রওশন একুশের গান ""বাংলা ভাষা আমাদের"" এ কণ্ঠ দেন। গানটি বাঙালির হৃদয়ে ভাষা আন্দোলন আর একুশের চেতনাকে জাগ্রত করতে ভূমিকা পালন করে। ২০০৯ সালে তিনি স্যাটেলাইট চ্যানেল বাংলাভিশনের "গানালাপ" অনুষ্ঠানে অংশগ্রহণ করেন। সঙ্গীতশিল্পী নকিব খানের সঞ্চালনায় এই অনুষ্ঠানে তিনি আবদুল আহাদ, সমর দাস, ধীর আলী মিয়া, সত্য সাহা, আলম খান এবং অন্যান্য সুরকারদের সুরারোপিত গান পরিবেশন করেন। ২০১৫ সালে জুন মাসে তার হামদ-নাতের মিশ্র অ্যালবাম "আল্লাহ্ রাহমানুর রাহিম" প্রকাশিত হয়। ঝন্টু আর্ট প্রডাকশন থেকে প্রকাশিত এই অ্যালবামের অন্যান্য গানে কণ্ঠ দেন জিনাত রেহানা, খালিদ হোসেন, এমএ মান্নান, ফেরদৌসী রহমান, রাহাত আরা গীতি। একই মাসে তিনি এসএ টিভির "সকালের ডায়েরী ও হাওয়া লাগে গানের পালে" অনুষ্ঠানের অতিথি হিসেবে অংশগ্রহণ করেন।


title: একলা চলো রে

text:
রবীন্দ্রনাথ ঠাকুর "একলা চলো রে" গানটি গিরিডি শহরে লিখেছিলেন। ভারতের স্বাধীনতা আন্দোলনের স্বদেশী যুগে রবীন্দ্রনাথ দ্বারা রচিত ২২টি প্রতিবাদী সঙ্গীতের মধ্যে এই গানটি একটি ছিল। ১৯০৫ খ্রিস্টাব্দে আমার সোনার বাংলা গানটির মতোই এই গানটিও বঙ্গভঙ্গের সময়কালে একটি বিখ্যাত প্রতিবাদী গান রূপে জনমানসে বিখ্যাত হয়।
১৯০৫ খ্রিস্টাব্দের সেপ্টেম্বর মাসে "ভাণ্ডার" পত্রিকায় "একা" শিরোনামে গানটি প্রথম প্রকাশিত হয়। ১৯০৫ খ্রিস্টাব্দে এই গানটি তাঁর "বাউল" নামক গ্রন্থে অন্তর্ভুক্ত ছিল। ১৯৪১ খ্রিস্টাব্দে গানটিকে গীতবিতানের স্বদেশ পর্যায়ে অন্ত্ররভুক্ত করা হয়।


title: মুনীর চৌধুরী

text: মুনীর চৌধুরী ১৯৫২ সালের ভাষা আন্দোলনে সক্রিয় অংশগ্রহণ করে পাকিস্তান সরকারের হাতে বন্দী হন। বন্দী থাকা অবস্থায় তিনি তাঁর বিখ্যাত নাটক "কবর" রচনা করেন (১৯৫৩)। পঞ্চাশ ও ষাটের দশকের যে কোন ধরনের সংস্কৃতিক আগ্রাসনের বিরুদ্ধে তিনি ছিলেন সোচ্চার। ১৯৬৬ সালে রেডিও ও টেলিভিশনে রবীন্দ্রনাথ ঠাকুরের গান প্রচারে পাকিস্তান সরকারের নিষেধাজ্ঞার প্রতিবাদ করেন। ১৯৬৮ সালে পাকিস্তান সরকার বাংলা বর্ণমালাকে রোমান বর্ণমালা দিয়ে সংস্কারের উদ্যোগ নিলে তিনি এর প্রতিবাদ করেন। ১৯৭১ সালে অসহযোগ আন্দোলনের সময়ে সে আন্দোলনের সমর্থনে সিতারা-ই-ইমতিয়াজ খেতাব বর্জন করেন।.


title: আবদুল হাই মাশরেকী

text: ১৯৪১ সালে তার লেখা ‘ফান্দে পরিয়া বগা কান্দে রে’ গানটিতে কণ্ঠ দেন উল্লেখযোগ্য কণ্ঠশিল্পী আব্বাসউদ্দীন আহমদ। ১৯৫০-এর দশকে তার অন্যতম উল্লেখযোগ্য দুটি লেখা “কুলসুম গল্প” এবং “বাউল মনের কথা” কলকাতার ননী ভৌমিক কর্তৃক রুশ ভাষায় অনুবাদ করা হয়। মূলত কলকাতাতে থাকাকালীনই তার লেখা কবিতা, গান, গল্প, নাটক ও প্রবন্ধ বিভিন্ন পত্রিকায় প্রকাশিত হয়। এসময়ই তার লেখা গানগুলো রেকর্ড আকারে প্রকাশিত হয় কলকাতায় ও দেশ বিভাগের পর বাংলাদেশেও প্রকাশ হতে শুরু করে। সেসময়ের বহুল প্রচারিত আকাশবাণী, তৎকালীন রেডিও পাকিস্তান ও বাংলাদেশ বেতারে নিয়মিত তার গান প্রচার করা হত।


title: অজিত রায়

text: ১৯৫৭ সালে ম্যাট্রিকুলেশন পাশ করে রংপুর কারমাইকেল কলেজে ভর্তি হন অজিত রায়। কৈশোরেই তবলা বাজানো শিক্ষা গ্রহণ করেন। পাশাপাশি, তাঁকে গানে হাতে খড়ি দিয়েছেন তার মা কণিকা রায়। গান শেখার প্রেরণা ছিল ১৯৫২ সালের ভাষা আন্দোলন। এরপর ১৯৬৩ সাল থেকে রেডিওতে গান গাইতে শুরু করেন। পরে টেলিভিশন প্রচলনের পর থেকে সেখানেও গান গেয়েছেন তিনি। ষাটের দশকের মাঝামাঝি সময়কাল হতে প্রতি বছর ভাষা আন্দোলনের বিশেষ দিন হিসেবে ২১শে ফেব্রুয়ারিকে স্মরণ করে একটি করে নতুন গান করে আসছেন। এই রকমই একটি গান হলো জাতীয় কবি কাজী নজরুল ইসলাম রচিত "বিদ্রোহী" কবিতায় আলতাফ মাহমুদের সুর করা গান।


title: হাসান হাফিজুর রহমান

text: ১৯৪৬ সালে তিনি যখন স্কুলছাত্র তখন তার ছোট গল্প “অশ্রুভেজা পথ চলাতে” প্রকাশিত হয় সওগাত পত্রিকায়। এর দুবছর পর সোনার বাংলায় তার প্রথম কবিতা প্রকাশিত হয়। ১৯৫২ সালের ভাষা আন্দোলনে তিনি সক্রিয় অবদান রাখেন। একুশের চেতনার উপর ভিত্তি করে তাঁর কবিতা অমর একুশে প্রকাশিত হয় ১৯৫২ সালেই। এটিসহ আরও কিছু লেখা একত্র করে ১৯৫৩ সালে তিনি তার প্রথম বই একুশে ফেব্রুয়ারী প্রকাশ করেন।


title: সুভাষ চন্দ্র বসুর মৃত্যু

text: 'প্রয়াত সুভাষ চন্দ্র বসুর মৃত্যু এবং অন্যান্য বিষয় নিয়ে তদন্ত' শিরোনামে জাপান সরকার দ্বারা তদন্তমূলক একটা রিপোর্ট ২০১৬ খ্রিস্টাব্দের ১ সেপ্টেম্বর উন্মুক্ত করে দেওয়া হয়। ওই রিপোর্টে সিদ্ধান্ত নেওয়া হয়েছিল যে, সুভাষ চন্দ্র বসু ১৯৪৫ খ্রিস্টাব্দের ১৮ অগস্ট তাইওয়ানে এক বিমান দুর্ঘটনায় প্রাণ হারিয়েছেন। ওই রিপোর্ট ১৯৫৬ খ্রিস্টাব্দের জানয়ারি মাসে সম্পূর্ণ হয়েছিল এবং টোকিও শহরে ভারতীয় রাষ্ট্রদূতাবাসে হস্তান্তর করা হয়েছিল, কিন্তু ওই রিপোর্ট গোপন রাখার কারণে ৬০ বছরের বেশি সময় ধরে জনসমক্ষে আসেনি। রিপোর্ট অনুযায়ী, উড়ান আকাশে ওঠার পরপরই সুভাষ চন্দ্র যে বিমানে সফর করছিলেন, সেই বিমানপোতের চালক-পাখা ভেঙে ইঞ্জিনটা ভূমিতে পড়ে যায়, যেটা সংঘর্ষে বিস্ফারিত হয়ে জ্বলন্ত আগুনে পরিণত হয়। যখন সুভাষ চন্দ্র ধ্বংসাবশেষ থেকে বেরিয়ে আসেন তাঁর পোশাকে আগুন লেগে যায় এবং তিনি মারাত্মকভাবে পুড়ে যান। তাঁকে হাসপাতালে ভরতি করা হয়, এবং যদিও তখন তাঁর জ্ঞান ছিল ও তিনি কিছু সময়ের জন্যে কথা বলতে পারছিলেন, কয়েক ঘণ্টা পরে তাঁর মৃত্যু হয়।


title: সুভাষ চন্দ্র বসুর মৃত্যু

text: ঐতিহাসিক লিওনার্দ গর্ডনের মতানুযায়ী,"১৮১ পৃষ্ঠার পুনরাবৃত্তিতে পূর্ণ দলিলের মধ্যে যেটাতে সুরেশ চন্দ্র বসুর রিপোর্ট তৈরি হয়েছিল, যে বিষয়ের প্রমাণ একটা প্রধান নীতিতে পুনঃপ্রকাশিত হয়েছিল: যদি দুই বা তার বেশি গল্প সাক্ষীদের দ্বারা বানানোতে তাদের মধ্যে গরমিল থাকে, তখন পুরো সাক্ষীদের প্রামাণিক তথ্যগুলো অখ্যাতিপূর্ণ এবং ভুয়ো বলে মনে হয়। এই নীতি ব্যবহার করে, সুরেশ চন্দ্র সক্ষম হন ... দেখা যাচ্ছে যে, সেখানে কোনো সংঘর্ষ হয়নি এবং তাঁর ভাই বেঁচে আছেন। একটা আধা-বিবৃত অনুমান সামনে আসে: সুভাষ চন্দ্র বসু ভারতের স্বাধীনতা প্রাপ্তির আগে মারা যাননি। সুতরাং যেটা বলা হয়েছিল যে, ১৯৪৫ খ্রিস্টাব্দের ১৮ অগস্ট বিমান দুর্ঘটনা হয়ছিল, সেখানে তাঁর মৃত্যু হয়নি।"


title: সুভাষ চন্দ্র বসুর মৃত্যু

text: ভারতীয় জাতীয়তাবদী নেতা সুভাষ চন্দ্র বসুর ১৯৪৫ খ্রিস্টাব্দের ১৮ অগস্ট জাপানি-অধিকৃত ফরমোসা দ্বীপে (বর্তমান তাইওয়ান) তাঁর অধিক যাত্রীবাহিত বিমান দুর্ঘটনায় মারাত্মকভাবে পুড়ে গিয়ে দেহাবসান হয়। সে যা-ই হোক, তাঁর অনেক অনুগামীই, বিশেষত বাংলায়, সেই সময় ঘটনাটা অস্বীকার করে, এবং এমনকি এখনো তাঁর মৃত্যু সম্পর্কিত পরিস্থিতি এবং তথ্য বিশ্বাস করতে অস্বীকার করে। তাঁর মৃত্যুর কয়েক ঘণ্টার মধ্যেই ষড়যন্ত্রের তত্ত্ব উদ্ভূত হয় এবং তারপর একটা দীর্ঘ ব্যক্তিগত জীবন থাকবার ছিল, সুভাষ চন্দ্র সম্পর্কে বিভিন্ন সামরিক কাহিনি জিইয়ে রাখা হয়েছে।


title: সুভাষ চন্দ্র বসুর মৃত্যু

text: ১৯৯৯ খ্রিস্টাব্দে আদালতের আদেশ মোতাবেক, ভারত সরকার সুপ্রিম কোর্টের অবসরপ্রাপ্ত বিচারপতি [মনোজ কুমার মুখার্জি] মহাশয়কে সুভাষ চন্দ্রের মৃত্যুর সত্যতা প্রমাণ করার জন্যে নিয়োগ করে। এই কমিশন বিভিন্ন দেশ থেকে সুভাষ চন্দ্রের মৃত্যু নিয়ে ব্যাখ্যা করা বিষয়ের ওপর শতাধিক ফাইল পর্যালোচনা করেছিল এবং জাপান, রাশিয়া ও তাইওয়ান সফর করেছিল। যদিও মুখে বলা হয়েছিল যে, সুভাষ চন্দ্রের মৃত্যু হয়েছে বিমান দুর্ঘটনায়, কমিশন সিদ্ধান্তে পৌঁছায়, তার মধ্যেই সুভাষ চন্দ্রকে নিরাপদে রাশিয়ায় পাঠানোর একটা গোপন পরিকল্পনা ছিল, যে ব্যাপারটা জাপানি কর্তৃপক্ষ এবং হাবিবুর রহমানের জানা ছিল। মুখার্জি কমিশনের উপলব্ধি ছিল: রেনকোজি মন্দিরে চিতাভস্ম রাখা হয়েছিল, যা সুভাষ চন্দ্রের বলে প্রচার করা হয়েছিল, সেটা আদতে ছিল ইকিরো ওকুরা নামে এক জাপানি সৈনিকের, যিনি হৃদরোগে আক্রান্ত হয়ে মারা গিয়েছিলেন। মুখার্জি কমিশন তার রিপোর্ট পেশ করে ২০০৫ খ্রিস্টাব্দের ৮ নভেম্বর। ওই রিপোর্ট ভারতীয় সংসদে আলোচিত হয় ২০০৬ খ্রিস্টাব্দের ১৭ মে। তৎকালীন ভারত সরকার মুখার্জি কমিশনের রায়কে বাতিল করে দেয়।


title: সুভাষ চন্দ্র বসুর মৃত্যু

text: বোমারু বিমানটা চিরাচরিত পথ ধরে মাটি থেকে ওপরে ওঠার সঙ্গে সঙ্গেই ভিতরের যাত্রীরা একটা বিকট শব্দ শুনতে পায়, যেটা ইঞ্জিনে আগুন লাগার মতো ছিল।টারম্যাকে থাকা কারিগররা বিমান থেকে কিছু একটা পড়ে যেতে দেখেন। এটা ছিল বন্দরদিকের ইঞ্জিন, অথবা এর অংশ, এবং চালক-পাখা। বিমানটা বিস্তৃতভাবে ডানদিকে দুলে ওঠে এবং পড়ে যায়, চূর্ণ হয়ে, ভেঙে দু-খণ্ড হয়ে যায়, এবং প্রচণ্ড শব্দে বিদীর্ণ হয়ে আগুন লেগে যায়। ভিতরে প্রধান চালক, সহচালক এবং জেনারেল ইসোদা সঙ্গে সঙ্গে নিহত হন। রহমান হতচকিত হয়ে যান, আস্তে আস্তে বের হতে থাকেন, এবং সুভাষ চন্দ্র, যদিও জ্ঞান ছিল এবং মারাত্মকভাবে জখম ছিলেন না, গ্যাসোলিনে শরীর ভিজে। রহমান কাছে এলেন, তিনি এবং সুভাষ চন্দ্র উলটোদিকের দরজা দিয়ে বাইরে আসার চেষ্টা করেন, কিন্তু দেখা গেল সেখানে লটবহরের চাপে বদ্ধ অবস্থা। তখন তাঁরা সিদ্ধান্ত নেন আগুনের শিখার মধ্যে দিয়ে দৌড় লাগিয়ে সামনের গেট দিয়ে বেরিয়ে আসবেন। বন্দরভূমির বিমান কর্মীরা বিমানের কাছাকাছি আসছেন, তাঁরা দেখলেন দুজন মানুষ হতচকিত হয়ে তাদের দিকে তাকিয়ে আছেন, তাঁদের মধ্যে একজন মানব মশালে পরিণত হয়েছেন। ওই মানব মশাল সুভাষ চন্দ্র বসুতে পরিবর্তিত হয়েছিল, যাঁর পোশাক-পরিচ্ছদ গ্যাসোলিনে-চুঁইয়ে তাৎক্ষণিকভাবে প্রজ্বলিত ওঠে। রহমান এবং অন্য কয়েকজন আগুনের শিখাকে চাপা দিতে পেরেছিলেন, কিন্তু এটাও লক্ষ করেন যে, সুভাষ চন্দ্রের মুখ এবং মাথা মারাত্মকভাবে পুড়ে গিয়েছে। জয়েস চ্যাপম্যান লেব্রার মতে, "একটা লরি যেটা অ্যাম্বুল্যান্স হিসেবে কাজে লাগানো হয়েছিল, সেটা সুভাষ চন্দ্র এবং অন্য যাত্রীদের নিয়ে তাইহোকুর দক্ষিণে নানমন সৈনিক হাসপাতালে ছুটেছিল।বিমান বন্দর আধিকারিকরা বেলা ৩টে নাগাদ হাসপাতালের সার্জেন-ইন-চার্জ ডা. তানেয়োশি ইয়োশিমিকে ডেকেছিলেন। তারা যখন হাসপাতালে পৌঁছান, এবং তার কিছুক্ষণ পরও সুভাষ চন্দ সচেতন ও সঙ্গতিপূর্ণ ছিলেন। সুভাষ চন্দ্রের পোশাক খুলে তাঁর শরীরে একটা তোয়ালে ঢাকা দেওয়া হয়েছিল, এবং ডা. ইয়োশিমি তৎক্ষণাৎ দেখলেন তাঁর শরীরের বিভিন্ন অঙ্গ, বিশেষত তাঁর বুকের তিন-চতুর্থাংশ পুড়ে গিয়েছে, তাতে তাঁর খুব সন্দেহ হয় তিনি বাঁচবেন কী না। ডা. ইয়োশিমি ঝটিতি তাঁর চিকিৎসা শুরু করেন এবং তাঁকে সাহায্য করেন ডা. সুরুতা। ঐতিহাসিক লিওনার্দ এ গর্ডন, যিনি পরে সকল হাসপাতাল আধিকারিকের সাক্ষাতকার নিয়েছিলেন, তাঁর বক্তব্য হল: "একটা সংক্রমণবিরোধী, রিভামল, তাঁর শরীরের বেশির ভাগ জায়গায় লাগানো হয় এবং তখন একটা সাদা মলম প্রয়োগ করে তাঁর শরীরের অধিকাংশে ব্যান্ডেজ করে দেওয়া হয়। ডা. ইয়োশিমি সুভাষ চন্দ্রের হৃদয়ের দুর্বলতার জন্যে তাঁকে চারটে ভিটা ক্যাম্ফর এবং দুটো ডিজিটামাইন ইঞ্জেকশন দেন। এগুলো প্রত্যেক ৩০ মিনিটে দেওয়া হয়েছিল। যেহেতু পুড়ে যাওয়ার জন্যে তাঁর শরীরের জলীয় পদার্থ কমেছে, তাঁকে ধমনীর মধ্যে দিয়ে রিঙ্গার সলিউশন দেওয়া হয়েছিল। ডা. ইশি, একজন তৃতীয় ডাক্তার তাঁকে রক্ত দেওয়ার ব্যবস্থা করেন। কাজুও মিতসুই, একজন হাসপাতাল পরিচারক, একজন সৈনিক নিজস্ব, সেই ঘরে ছিলেন এবং অন্যান্য নার্সরা সহায়তা করেছিলেন। তখনো সুভাষ চন্দ্রের পুরো জ্ঞান ছিল, ডা.ইয়োশিমি দেখেন যেটা লক্ষ করার মতো যার শরীরে এরকম মারাত্মক জখম আছে।তখনই, চিকিৎসা করা সত্ত্বেও সুভাষ চন্দ্র একটা আচ্ছন্নতার মধ্যে চলে যান। কয়েক ঘণ্টা পর, রাত ৯টা থেকে ১০টার মধ্যে তাঁর মৃত্যু হয়।


title: সুভাষ চন্দ্র বসুর মৃত্যু

text: ফিগেস রিপোর্টের মধ্যে কঠোর অনুচ্ছেদটা (কর্নেল জন ফিগেস কৃত, ইন্ডিয়ান পলিটিক্যাল ইন্টেলিজেন্স, ২৫ জুলাই, ১৯৪৬) হল:"একটা ধারাবাহিক ব্যক্তিদেরকে জিজ্ঞাসাবাদের ফলাফল অনুযায়ী যে নাম নিচের অনুচ্ছেদগুলোতে আছে, অবশ্যই এটা নিশ্চিত করে বলা যায় যে, সুভাষ চন্দ্র বোস ১৯৪৫ খ্রিস্টাব্দের ১৮ অগস্ট, তাইহোকু সেনা হাসপাতালে স্থানীয় সময় বিকেল পাঁচটা থেকে রাত আটটার মাঝামাঝি কোনো সময়ে শেষ নিশ্বাস ত্যাগ করেছেন। মৃত্যুর কারণ ছিল বহুল পরিমাণে পুড়ে যাওয়া এবং আঘাতের কারণে হৃদস্পন্দন বন্ধ হয়ে যাওয়া। নিচে যাদের নাম দেওয়া হয়েছে তাদের বিভিন্ন সময়ে জিজ্ঞাসাবাদ করা হয়েছিল কিন্তু তারা বিভিন্ন জিনিস এবং সব বিষয়ে বিস্তৃত যেখানে তাদের জ্ঞান একটা সাধারণ অভিজ্ঞতার ভিত্তিতে প্রতিষ্ঠিত। যেহেতু জিজ্ঞাসাবাদের আগে তাদের মধ্যে কোনো যোগাযোগের সুযোগ ছিলনা, বেশির ভাগ ব্যক্তিই আলাদা ছিল, তাই নিজেদের মনগড়া পূর্বনির্ধারিত সাজানো কথা বলার জো ছিলনা।"


title: সুভাষ চন্দ্র বসুর মৃত্যু

text: দুদিন পর, ১৯৪৫ খ্রিস্টাব্দের ২০ অগস্ট তাইহোকু শ্মশানে সুভাষ চন্দ্রের মরদেহ দাহ করা হয়। ১৯৪৫ খ্রিস্টাব্দের ২৩ অগস্ট জাপানি সংবাদ সংস্থা দোমেই সুভাষ চন্দ্র এবং শিদেয়ার মৃত্যুর খবর ঘোষণা করে। ৭ সেপ্টেম্বর তারিখে জাপানি আধিকারিক লেফটেন্যান্ট তাতসুও হায়াশিদা সুভাষ চন্দ্রের চিতাভস্ম টোকিওতে বয়ে নিয়ে যান, এবং পরদিন সকালে তাঁরা সেটা টোকিওর ভারতীয় স্বাধীনতা লিগের সভাপতি রামা মূর্তির হাতে তুলে দেন। ১৪ সেপ্টেম্বর তারিখে টোকিওতে সুভাষ চন্দ্র বসুর এক স্মরণসভা অনুষ্ঠিত হয় এবং তার কয়েকদিন পর চিতাভস্মগুলো টোকিওর নিচিরেন বৌদ্ধধর্ম সম্প্রদায়ের রেনকোজি মন্দির-এর সন্ন্যাসীর কাছে জমা দেওয়া হয়। এখনো পর্যন্ত সেগুলো ওখানেই রাখা আছে।


title: সুভাষ চন্দ্র বসুর মৃত্যু

text: অন্যান্য গল্পগুলো প্রকাশ হল, বাড়িয়ে বলল জনতা এবং অন্যরা। সুভাষ চন্দ্র এখনো সোভিয়েত ইউনিয়ন অথবা চিন গণ প্রজাতন্ত্র-তে আছেন; ১৯৬৪ খ্রিস্টাব্দে জওহরলাল নেহরুর শেষকৃত্যে হাজির ছিলেন, কিন্তু, এই সময়, জনতা-প্রকাশিত সংবাদপত্রে তাঁর ছবি ছাপতে অনুমতি দিতে অবহেলা করেছিল; এবং জনতাকে তাঁর কলকাতায় ফেরার নোটিশ দিয়েছিল, যে জন্যে কয়েকটা জনবহুল মিছিল সংগঠিত করেছিল। সুভাষ চন্দ্র সামনে আসেননি। পরিণামে জনতা ভেঙে গিয়েছিল, বারংবার অধিনায়কের প্রকাশ্য না-হওয়াগুলো এর জনপ্রিয়তা কমিয়ে দিয়েছিল। শাউলমারির আসল সাধু, যিনি ধারাবাহিকভাবে নিজেকে সুভাষ চন্দ্র বলতে অস্বীকার করছিলেন, তিনি ১৯৭৭ খ্রিস্টাব্দে মারা যান। এটা দাবি করা হয়েছিল যে,নিকিতা ক্রুশ্চেভ তাঁর নয়াদিল্লি সফরের সময় একজন অনুবাদককে বলেছিলেন যে, যদি নেহরু ইচ্ছে করেন সুভাষ চন্দ্রকে ৪৫ মিনিটের মধ্যে হাজির করতে পারেন।


title: সুভাষ চন্দ্র বসুর মৃত্যু

text: ১৭ তারিখ দুপুর নাগাদ অসহায় অবস্থায় পুনর্মিলন ঘটে। সায়গন বিমান বন্দরে একটা মিৎসুবিশি কেআই-২১ হেভি বোম্বার, মিত্ররা যার টাইপ কোড নাম দেয় "স্যালি", যেটা সুভাষ চন্দ্র এবং তাঁর দলবলের জন্যে অপেক্ষা করছিল। সুভাষ চন্দ্র ছাড়াও তাঁর সঙ্গে ছিলেন আইএনএ গোষ্ঠী, যেমন - কর্নেল হাবিবুর রহমান, তাঁর সচিব; এসএ আয়ার, তাঁর মন্ত্রিসভার সদস্য; মেজর আবিদ হাসান, তাঁর পুরোনো সহকর্মী যিনি ১৯৪৩ খ্রিস্টাব্দে জার্মানি থেকে সুমাত্রা ঝুঁকিপূর্ণ ডুবোজাহাজ অভিযান করেছিলেন; এবং অন্যান্য তিনজন। তাঁদের আতঙ্কের মধ্যে, তাঁরা আগমনে জানতে পারেন যে, সেখানে একজন মাত্র আইএনএ যাত্রীর জায়গা ছিল। সুভাষ চন্দ্র অভিযোগ করেন, এবং অবরুদ্ধ জেনারেল ইসোদা হার মানেন এবং তাড়াহুড়ো করে একটা দ্বিতীয় আসনের ব্যবস্থা করেন। সুভাষ চন্দ্র হাবিবুর রহমানকে তাঁর সঙ্গে নিতে চাইলেন। এটা বোঝা গেল যে, আইএনএ দলের অন্যান্যরা অন্য একটা উড়ানে তাঁকে অনুসরণ করবে। সায়গন বিমান বন্দরে আবারো বিলম্বের ঘটনা। ঐতিহাসিক জয়েস চ্যাপম্যান লেব্রার মতে, "সুভাষ চন্দ্র বিমানে চড়ার সময় স্থানীয় ভারভীয়রা তাঁকে বিপুল ধনসম্পদের এক উপহার প্রদান করেন। দুটো অত্যন্ত ভারী শক্ত বাকসো বিমানের বিধিবদ্ধ ওজনকে অতিক্রম করেছিল।" দুপুর থেকে ২টোর মধ্যে কোনো এক সময়, জোড়া ইঞ্জিনের বিমান ১২ অথবা ১৩ জন যাত্রীকে কোলে নিয়ে মাটি ছেড়ে উড়ে যায়: তিন অথবা চার জন বিমান চালক, জাপানি সেনা এবং বিমান বাহিনীর কয়েকজন অফিসার, লেফটেন্যান্ট-জেনারেল সুনামাসা শিদেই, জাপানি কোয়াংতুং সেনাবাহিনীর সহ-প্রধান, যারা যদিও মাঞ্চুরিয়ায় পশ্চাদপসরণ করে তখনো মাঞ্চুরিয়ান উপদ্বীপ ধরে রেখেছিল, এবং সুভাষ চন্দ্র ও রহমান সাহেব। সুভাষ চন্দ্র বসেছিলেন একটু দূরের বন্দরদিক বরাবর। বোমারু বিমান স্বাভাবিক অবস্থায় পাঁচ জন বিমান চালক বহন করে।


title: সুভাষ চন্দ্র বসুর মৃত্যু

text: সুভাষ চন্দ্রের দাদা সুরেশ চন্দ্র বসু, যেভাবেই হোক, প্রাথমিক সিদ্ধান্তে স্বাক্ষর করার পর চূড়ান্ত রিপোর্টে স্বাক্ষর করতে অস্বীকার করেন। এমনকি তিনি ভিন্নমত পোষণ করে একটা নোট লেখেন, যেখানে তিনি অভিযোগ করেন যে, শাহ নওয়াজ কমিটির অন্য সদস্যরা ইচ্ছাকৃতভাবে তাঁর কাছ থেকে কিছু কঠোর প্রমাণ আটকে রেখেছেন, কেননা কমিটি জওহরলাল নেহরু কর্তৃক নির্দেশিত হয়েছে যে, সিদ্ধান্ত হোক মৃত্যু বিমান দুর্ঘটনায় হয়েছে, এবং কমিটির অন্য সদস্যরা, এর পাশাপাশি বাংলার মুখ্যমন্ত্রী বি সি রায়, স্পষ্টভাবে চাপ সৃষ্টি করছিলেন যাতে শেষে তাঁদের চূড়ান্ত রিপোর্টে স্বাক্ষর করেন।


title: দ্বিতীয় বিশ্বযুদ্ধের কারণ

text: ১৯৩৯ সালে জার্মানির পোল্যান্ড আক্রমণ এবং জাপান সাম্রাজ্যের চীন প্রজাতন্ত্রের আক্রমণের মধ্য দিয়ে দ্বিতীয় বিশ্বযুদ্ধের সূচনা ঘটে। জার্মানি ও জাপানের স্বৈরশাসকেরা এই সামরিক আগ্রাসনমূলক পদক্ষেপ নেবার পর অন্য দেশগুলি যুদ্ধ ঘোষণা করে এবং/কিংবা সামরিক প্রতিরোধ শুরু করে।


title: দ্বিতীয় বিশ্বযুদ্ধ

text: পূর্ব এশিয়ায় একচ্ছত্র আধিপত্য বিস্তারের লক্ষে জাপান ইতোমধ্যেই ১৯৩৭ সালে প্রজাতন্ত্রী চীনে আক্রমণ করে। পরবর্তীতে ১৯৩৯ সালের ১ সেপ্টেম্বর জার্মানি পোল্যান্ড আক্রমণ করে এবং তার ফলশ্রুতিতে ফ্রান্স ও যুক্তরাজ্য জার্মানির বিরুদ্ধে যুদ্ধ ঘোষণা করে। দ্বিতীয় ঘটনাটিকে দ্বিতীয় বিশ্বযুদ্ধের সূচনা বলে গণ্য করা হয়। ১৯৩৯ থেকে ১৯৪১ পর্যন্ত একনাগাড়ে বেশ কয়েকটি যুদ্ধ অভিযান পরিচালনা আর চুক্তি সম্পাদনার মাধ্যমে জার্মানি ইতালির সাথে একটি মিত্রজোট গঠন করে এবং ইউরোপ মহাদেশের অধিকাংশ অঞ্চল নিজের দখলে বা নিয়ন্ত্রণে আনতে সমর্থ হয়। মলোটভ- রিবেনট্রপ চুক্তি অনুসারে জার্মানি আর সোভিয়েত ইউনিয়ন তাদের দখলিকৃত পোল্যান্ড, ফিনল্যান্ড ও বাল্টিক রাষ্ট্রসমূহ নিজেদের মধ্যে ভাগাভাগি করে নেয়। এই সময় শুধু যুক্তরাজ্য এবং অন্যান্য ব্রিটিশ কমনওয়েলথভুক্ত দেশসমূহ অক্ষশক্তির বিরুদ্ধে লড়াই করে যাচ্ছিল (যেমন 'উত্তর আফ্ৰিকার যুদ্ধসমূহ’ আর বহুদিন ধরে চলা ‘আটলান্টিকের যুদ্ধ’)। ১৯৪১ সালের জুন মাসে ইউরোপীয় অক্ষশক্তি সোভিয়েত ইউনিয়ন আক্রমণ করে যার ফলশ্রুতিতে সমর ইতিহাসের সর্বাপেক্ষা বৃহৎ রণাঙ্গনের অবতারণা ঘটে। এই আক্রমণ অক্ষশক্তির সামরিক বাহিনীর একটা বড় অংশকে মূল যুদ্ধ থেকে আলাদা করে রাখে। ১৯৪১ সালের ডিসেম্বরে জাপান অক্ষশক্তিতে যোগদান করে এবং প্রশান্ত মহাসাগরে অবস্থিত যুক্তরাষ্ট্র ও ইউরোপীয় উপনিবেশগুলো আক্রমণ করে অত্যন্ত দ্রুততার সাথে পশ্চিম প্ৰশান্ত মহাসাগরের অধিকাংশ অঞ্চল জয় করতে সক্ষম হয়।